9. การจัดการ

โครงสร้างการจัดการองค์กร

โครงสร้างการจัดการของเอ็กโกประกอบด้วย คณะกรรมการบริษัท (“คณะกรรมการ”)
คณะกรรมการชุดย่อยของคณะกรรมการ กรรมการผู้จัดการใหญ่ และผู้บริหาร ดังนี้

9.1 โครงสร้างคณะกรรมการบริษัท

คณะกรรมการมีความรับผิดชอบหลักในการตัดสินใจดำเนินงานที่จะเป็นประโยชน์แก่บริษัท
ผู้ถือหุ้นและผู้มีส่วนได้เสีย รวมทั้งพนักงานและชุมชนในพื้นที่ที่บริษัทดำเนินการอยู่ และเป็นผู้กำหนด
วิสัยทัศน์ นโยบาย รวมทั้งงบประมาณในการดำเนินงานร่วมกับฝ่ายบริหาร

ปัจจุบัน คณะกรรมการมีจำนวน 15 คนประกอบด้วย

-   กรรมการที่ไม่เป็นผู้บริหาร 14 คน โดยในจำนวนนี้มีกรรมการอิสระจำนวน 6 คน รวมอยู่ด้วย

กรรมการที่เป็นผู้บริหาร 1 คน คือกรรมการผู้จัดการใหญ่

รายชื่อคณะกรรมการและการถือครองหุ้น ณ วันที่ 31 ธันวาคม 2553 ประกอบด้วย

+---+-------------------+-------------+--------+-------+-------+------+
| ที่ | รายชื่อกรรมการ      | ตำแหน่ง      | ว      | จำ    |       |      |
|   |                   |             | ันที่ได้รับ | นวนหุ้น |       |      |
|   |                   |             |        |       |       |      |
|   |                   |             | แต่งตั้ง  |       |       |      |
+===+===================+=============+========+=======+=======+======+
|   |                   |             |        | 31    | 31    | เพิ่ม  |
|   |                   |             |        | ธ     | ธ     | (ลด) |
|   |                   |             |        | .ค.53 | .ค.52 |      |
+---+-------------------+-------------+--------+-------+-------+------+
| 1 | นายพรชัย รุจิประภา   | ปร          | 1 ม.ค. | -     | -     | -    |
|   |                   | ะธานกรรมการ | 52     |       |       |      |
+---+-------------------+-------------+--------+-------+-------+------+
| 2 | นายอัศวิน คงสิริ      | กรรมกา      | 24     | -     | -     | -    |
|   |                   | รอิสระ/รองปร | เม.ย.  |       |       |      |
|   |                   | ะธานกรรมการ | 52     |       |       |      |
+---+-------------------+-------------+--------+-------+-------+------+
| 3 | นายชัยพัฒน์ สหัสกุล    | กรรมการอิสระ | 24     | -     | -     | -    |
|   |                   |             | เม.ย.  |       |       |      |
|   |                   |             | 52     |       |       |      |
+---+-------------------+-------------+--------+-------+-------+------+
| 4 | พลตำรวจโทพิจาร     | กรรมการอิสระ | 24     | -     | -     | -    |
|   | จิตติรัตน์            |             | เม.ย.  |       |       |      |
|   |                   |             | 52     |       |       |      |
+---+-------------------+-------------+--------+-------+-------+------+
| 5 | นายธนพิชญ์ มูลพฤกษ์   | กรรมการอิสระ | 23     | -     | -     | -    |
|   |                   |             | เม.ย.  |       |       |      |
|   |                   |             | 50     |       |       |      |
+---+-------------------+-------------+--------+-------+-------+------+
| 6 | นายสมโภชน์         | กรรมการอิสระ | 28     | -     | -     | -    |
|   | กาญจนาภรณ์         |             | ม.ค.   |       |       |      |
|   |                   |             | 51     |       |       |      |
+---+-------------------+-------------+--------+-------+-------+------+
| 7 | นายไพบูลย์          | กรรมการอิสระ | 9 ก.ย. | -     | -     | -    |
|   | ศิริภาณุเสถียร        |             | 51     |       |       |      |
+---+-------------------+-------------+--------+-------+-------+------+
| 8 | นายสหัส ประทักษ์นุกูล  | กรรมการ     | 22     | 1,890 | -     | -    |
|   |                   |             | เม.ย.  |       |       |      |
|   |                   |             | 53     |       |       |      |
+---+-------------------+-------------+--------+-------+-------+------+
| 9 | นายสมบูรณ์ อารยะสกุล | กรรมการ     | 1 ม.ค. | -     | -     | -    |
|   |                   |             | 52     |       |       |      |
+---+-------------------+-------------+--------+-------+-------+------+
| 1 | นายวิสุทธิ์ ศรีสุพรรณ   | กรรมการ     | 1 ม.ค. | -     | -     | -    |
| 0 |                   |             | 52     |       |       |      |
+---+-------------------+-------------+--------+-------+-------+------+
| 1 | นายปีเตอร์ อัลเบิร์ต   | กรรมการ     | 21     | -     | -     | -    |
| 1 | ลิตเติ้ลวู้ด           |             | เม.ย.  |       |       |      |
|   |                   |             | 51     |       |       |      |
+---+-------------------+-------------+--------+-------+-------+------+
| 1 | นายฮิเดเอกิ โทมิกุ    | กรรมการ     | 23     | -     | -     | -    |
| 2 |                   |             | เม.ย.  |       |       |      |
|   |                   |             | 50     |       |       |      |
+---+-------------------+-------------+--------+-------+-------+------+
| 1 | นายมาร์ค จ๊อบบลิ่ง    | กรรมการ     | 22     | -     | -     | -    |
| 3 |                   |             | มิ.ย.   |       |       |      |
|   |                   |             | 52     |       |       |      |
+---+-------------------+-------------+--------+-------+-------+------+
| 1 | นายชินจิ ซึจิยะ       | กรรมการ     | 22     | -     | -     | -    |
| 4 |                   |             | มิ.ย.   |       |       |      |
|   |                   |             | 52     |       |       |      |
+---+-------------------+-------------+--------+-------+-------+------+
| 1 | นายวินิจ แตงน้อย     | กรรมก       | 1 ต.ค. | -     | -     | -    |
| 5 |                   | ารผู้จัดการใหญ่ | 51     |       |       |      |
+---+-------------------+-------------+--------+-------+-------+------+

โดยมีข้อมูลเกี่ยวกับกรรมการที่ครบวาระและลาออกระหว่างปี
รวมทั้งการถือครองหุ้นของกรรมการดังกล่าว ดังนี้

+---+-------------------+-------------+--------+-------+-------+------+
| ที่ | รายชื่อกรรมการบริษัท  | ตำแหน่ง      | วันที่ค   | จำ    |       |      |
|   |                   |             | รบวาระ | นวนหุ้น |       |      |
|   |                   |             | /ลาออก |       |       |      |
+---+-------------------+-------------+--------+-------+-------+------+
|   |                   |             |        | 31    | 31    | เพิ่ม  |
|   |                   |             |        | ธ.ค.  | ธ.ค.  | (ลด) |
|   |                   |             |        | 53    | 52    |      |
+---+-------------------+-------------+--------+-------+-------+------+
| 1 | นายอภิชาต ดิลกโศภณ  | กรรมการ     | 22     | -     | -     | -    |
|   |                   |             | เม.ย.  |       |       |      |
|   |                   |             | 53     |       |       |      |
+---+-------------------+-------------+--------+-------+-------+------+

กรรมการอิสระ

คณะกรรมการในการประชุมครั้งที่ 7/2551 เมื่อวันที่ 8 กันยายน 2551
ได้กำหนดนิยามสำหรับกรรมการอิสระให้ตรงกับประกาศคณะกรรมการกำกับตลาดทุนที่ ทจ.
14/2551 เรื่อง การขออนุญาตและการอนุญาตให้เสนอขายหุ้นที่ออกใหม่
ก่อนที่นิยามดังกล่าวจะมีผลบังคับใช้จริง โดยกรรมการอิสระของเอ็กโกจะต้องมีคุณสมบัติ ดังนี้

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของเอ็กโก บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์) (หมายเหตุ : คณะกรรมการในการประชุมเมื่อวันที่ 28 กุมภาพันธ์
    2553 ได้ปรับลดสัดส่วนการถือหุ้นเป็นไม่เกินร้อยละ 0.5)

2.  ไม่เป็นหรือเคยเป็นกรรมการที่มีส่วนร่วมในการบริหารงาน
    (กรรมการที่ดำรงตำแหน่งเป็นผู้บริหาร กรรมการที่ทำหน้าที่รับผิดชอบเยี่ยงผู้บริหาร
    และกรรมการที่มีอำนาจลงนามผูกพัน
    เว้นแต่แสดงได้ว่าเป็นการลงนามผูกพันตามรายการที่คณะกรรมการมีมติอนุมัติไว้แล้ว
    และเป็นการลงนามร่วมกับกรรมการรายอื่น) ลูกจ้าง พนักงาน
    หรือที่ปรึกษาที่ได้รับเงินเดือนประจำ/ผู้มีอำนาจควบคุมของเอ็กโก บริษัทใหญ่ บริษัทร่วม
    บริษัทย่อยลำดับเดียวกัน (บริษัทย่อยตั้งแต่ 2 บริษัทขึ้นไปที่มีบริษัทใหญ่เป็นบริษัทเดียวกัน)
    หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้องและบุตร
    รวมทั้งคู่สมรสของบุตรของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของเอ็กโก หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับเอ็กโก บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระหรือผู้บริหารของผู้ที่มีความสัมพันธ์ทางธุรกิจกับเอ็กโก
    บริษัทใหญ่ บริษัทย่อย บริษัทร่วมหรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ก่อนวันที่ยื่นคำขออนุญาตต่อสำนักงาน

5.  ไม่เป็นหรือเคยเป็นผู้สอบบัญชีของเอ็กโก บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของเอ็กโก บริษัทใหญ่
    บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ก่อนวันที่ยื่นคำขออนุญาตต่อสำนักงาน

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริหารเกินกว่าสองล้านบาทต่อปีจากเอ็กโก บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
    ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหารหรือหุ้นส่วนผู้จัดการของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี
    ก่อนวันที่ยื่นคำขออนุญาตต่อสำนักงาน

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของเอ็กโก ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของเอ็กโก

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของเอ็กโก

คณะกรรมการสรรหาและพิจารณาค่าตอบแทนเป็นผู้พิจารณาสอบทานความเหมาะสมของนิยามสำหรับกรรมการอิสระ
ปัจจุบัน บริษัทมีกรรมการอิสระตามนิยามดังกล่าวจำนวน 6 คน จากจำนวนกรรมการทั้งสิ้น 15 คน
ซึ่งถือเป็นสัดส่วนที่มากกว่า 1 ใน 3 ของจำนวนกรรมการทั้งหมด

กรรมการที่มีอำนาจลงนาม

เอ็กโกกำหนดให้กรรมการผู้มีอำนาจลงนามประกอบด้วย
กรรมการผู้จัดการใหญ่ลงลายมือชื่อและประทับตราสำคัญของบริษัท หรือกรรมการอื่น 2 ท่าน
ลงลายมือชื่อร่วมกันและประทับตราสำคัญของบริษัท
โดยยกเว้นกรรมการอิสระเพื่อดำรงความเป็นอิสระตามหลักการกำกับดูแลกิจการที่ดี
และยกเว้นประธานกรรมการซึ่งเป็นผู้บริหารระดับสูงของหน่วยงานภาครัฐ
รวมทั้งกรรมการซึ่งเป็นกรรมการของสถาบันการเงินเพื่อมิให้เป็นข้อจำกัดในการที่สถาบันการเงินนั้นจะให้สินเชื่อแก่เอ็กโกในอนาคต

การแต่งตั้ง การลาออกและการพ้นจากตำแหน่งกรรมการ

ที่ประชุมผู้ถือหุ้นเป็นผู้เลือกตั้งกรรมการโดยมีจำนวนไม่น้อยกว่า 5 คนและไม่เกิน 15 คน
ซึ่งกรรมการไม่น้อยกว่าครึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
ในกรณีที่ตำแหน่งว่างลงเนื่องจากเหตุอื่นนอกจากถึงคราวต้องออกตามวาระ
ให้คณะกรรมการเป็นผู้เลือกผู้มีคุณสมบัติเหมาะสมเข้าเป็นกรรมการแทนในวาระการประชุมครั้งถัดไปด้วยคะแนนเสียงสามในสี่ของกรรมการที่ยังเหลืออยู่
โดยบุคคลที่เข้าเป็นกรรมการดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

ในการประชุมสามัญประจำปีทุกครั้ง กรรมการจะออกจากตำแหน่งในอัตราหนึ่งในสาม
หากจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนที่ใกล้ที่สุดกับส่วนหนึ่งในสาม และหากกรรมการคนใดจะลาออกจากบริษัท
ให้ยื่นหนังสือลาออก โดยการลาออกมีผลตั้งแต่วันที่ใบลาออกไปถึงบริษัท

ในการลงมติให้กรรมการคนใดออกจากตำแหน่งก่อนถึงคราวออกตามวาระ
ให้ถือคะแนนเสียงไม่น้อยกว่าสี่ในห้าของจำนวนหุ้นที่มาประชุมและมีสิทธิออกเสียงลงคะแนน

อำนาจหน้าที่คณะกรรมการบริษัท

อำนาจหน้าที่ที่สำคัญของคณะกรรมการโดยสรุป เป็นดังนี้

1. หน้าที่ต่อบริษัท

-   อุทิศเวลาให้เอ็กโกอย่างเต็มที่ในการปฏิบัติภารกิจในฐานะกรรมการและปฏิบัติตามแนวทางการกำกับดูแลกิจการที่ดีและจรรยาบรรณทางธุรกิจของเอ็กโก

-   ใช้ดุลยพินิจที่เป็นอิสระในการดำเนินกิจการของเอ็กโก

-   ปฏิบัติหน้าที่เพื่อผลประโยชน์ของผู้ถือหุ้นโดยรวม โดยคำนึงถึงผู้มีส่วนได้ส่วนเสียของเอ็กโกด้วย

-   คัดสรรผู้บริหารระดับสูงที่มีความรู้ ความสามารถ
    และพร้อมที่จะอุทิศตนเพื่อประโยชน์ของเอ็กโกอย่างเต็มที่

-   ติดตามผลการดำเนินกิจการของเอ็กโก และรับทราบการปฏิบัติตามกฎหมาย กฎระเบียบ
    และข้อกำหนดในสัญญาที่เกี่ยวข้องกับเอ็กโก
    และดูแลให้ฝ่ายบริหารรายงานเรื่องที่สำคัญเพื่อให้การดำเนินกิจการของเอ็กโกเป็นไปอย่างมีประสิทธิผล

2. หน้าที่ต่อผู้ถือหุ้น

-   ดูแลให้เอ็กโกมีสถานะทางการเงินที่มั่นคง มีการบริหารและจัดการที่ดี
    และมีการปรับปรุงงานอย่างต่อเนื่องเพื่อรักษาและเพิ่มพูนผลประโยชน์ของผู้ถือหุ้น

-   ดูแลให้เอ็กโกเปิดเผยข้อมูลต่อผู้ลงทุนอย่างถูกต้อง มีสาระสำคัญครบถ้วน เท่าเทียม ทันเวลา
    มีมาตรฐานและโปร่งใส

-   ดูแลให้ผู้ถือหุ้นทุกรายได้รับการปฏิบัติอย่างเท่าเทียมกัน

-   ไม่แจ้งข้อมูลอันเป็นเท็จ
    หรือปกปิดข้อความจริงอันควรต้องแจ้งเกี่ยวกับฐานะการเงินและผลการดำเนินงานของเอ็กโก

3.หน้าที่ต่อเจ้าหนี้

-   ดูแลให้เอ็กโกปฏิบัติตามเงื่อนไขในสัญญาเงินกู้ และไม่ปกปิดสถานะการเงินที่แท้จริงของเอ็กโก

-   ในกรณีที่สงสัยว่าจะมีเหตุการณ์ที่จะส่งผลกระทบต่อเจ้าหนี้
    เช่นในกรณีที่เอ็กโกมีสถานะการเงินที่ไม่มั่นคง หรือยู่ในภาวะที่จะต้องยุบเลิกกิจการ
    กรรมการควรเร่งหาข้อแนะนำจากผู้เชี่ยวชาญภายนอก

4. หน้าที่ต่อผู้มีส่วนได้ส่วนเสียอื่น ๆ

ดูแลให้เอ็กโกปฏิบัติตามกฎหมายและกฎระเบียบที่เกี่ยวข้อง
รวมทั้งให้ความสำคัญต่อผลกระทบที่จะเกิดต่อ พนักงาน ผู้มีส่วนได้ส่วนเสียอื่น ชุมชน สังคม
และสิ่งแวดล้อม

5. ความระมัดระวังในการปฏิบัติหน้าที่

-   เข้าประชุมคณะกรรมการทุกครั้ง ในกรณีที่มีความจำเป็นไม่สามารถเข้าประชุมได้
    ควรแจ้งให้บริษัททราบล่วงหน้า

-   มีความรอบรู้ในธุรกิจของเอ็กโกรวมทั้งข้อกฎหมาย กฎระเบียบ
    หรือข้อกำหนดที่เกี่ยวข้องที่มีผลต่อการปฏิบัติหน้าที่ในฐานะกรรมการ และทราบถึงสถานะภาพ
    รวมทั้งปัจจัยแวดล้อมที่มีผลกระทบต่อธุรกิจของเอ็กโก

-   ได้รับข้อมูลที่ครบถ้วน เพียงพอต่อการพิจารณาข้อเสนอต่าง ๆ
    ล่วงหน้าเพื่อให้มีเวลาในการวิเคราะห์ข้อมูลอย่างรอบคอบ
    และสามารถปฏิบัติหน้าที่ได้อย่างมีประสิทธิภาพ

-   พิจารณาและให้ความเห็นอย่างเป็นอิสระ และในกรณีที่ไม่เห็นด้วยกับที่ประชุม
    กรรมการสามารถกำกับให้มีการบันทึกความเห็นคัดค้านในรายงานการประชุมคณะกรรมการ

-   จัดให้มีระบบการแจ้งข่าวสารข้อมูลให้กรรมการทราบเป็นการประจำและทันเวลาที่จะทำให้สามารถตัดสินใจได้อย่างมีเหตุผลด้วยความรอบคอบและระมัดระวัง

-   ส่งเสริมให้มีการสื่อสารระหว่างคณะกรรมการและผู้สอบบัญชีรับอนุญาต
    รวมทั้งดูแลให้การปฏิบัติงานของผู้สอบบัญชีรับอนุญาตเป็นไปอย่างอิสระและมีประสิทธิภาพ
    โดยได้รับความร่วมมือจากฝ่ายบริหาร และฝ่ายตรวจสอบภายใน

-   ดูแลให้บริษัทปฏิบัติตามกฎหมาย กฎระเบียบ ข้อกำหนด
    และข้อบังคับที่เกี่ยวข้องและมาตรฐานธุรกิจและจริยธรรม

หากมีข้อสงสัย
คณะกรรมการและคณะกรรมการชุดย่อยสามารถขอข้อมูลหรือคำแนะนำจากที่ปรึกษาของบริษัท
ซึ่งเป็นผู้เชี่ยวชาญในด้านต่างๆ และสามารถดำเนินการจ้างที่ปรึกษาอิสระ เช่น ที่ปรึกษากฎหมาย
ที่ปรึกษาการเงิน ที่ปรึกษาด้านบุคคล ที่ปรึกษาเฉพาะด้าน
เพื่อประโยชน์ในการบริหารกิจการของเอ็กโกโดยค่าใช้จ่ายของบริษัท

การประเมินผลของคณะกรรมการ

คณะกรรมการเห็นชอบการใช้แบบประเมินผลคณะกรรมการซึ่งผ่านการสอบทานโดยคณะกรรมการสรรหาและพิจารณาค่าตอบแทน
ในปี 2553 คณะกรรมการเห็นชอบให้ใช้แบบประเมินชุดเดียวกับปี 2552
ซึ่งจัดทำโดยการประมวลแบบประเมินกรรมการที่แนะนำโดย New Zealand Institute of
Directors และแบบประเมินกรรมการของบริษัทอื่นในภาคพลังงาน
ซึ่งแบบประเมินตนเองนี้แบ่งเป็น 2 ส่วน ได้แก่ แบบประเมินคณะกรรมการในภาพรวม
และแบบประเมินตนเองรายบุคคล

แบบประเมินคณะกรรมการในภาพรวมแบ่งการประเมินเป็น 15 หัวข้อได้แก่ ผู้ถือหุ้น ผู้มีส่วนได้เสีย
บริษัท หน้าที่ทางกฎหมายและจริยธรรม
การติดตามผลการดำเนินงานและการกำหนดวาระการประชุม โครงสร้างองค์ประกอบ
และความเป็นอิสระของกรรมการ การฝึกอบรมและพัฒนา ความเป็นผู้นำและการทำงานเป็นทีม
กรรมการผู้จัดการใหญ่ การประชุมคณะกรรมการและกรรมการชุดย่อย การมีส่วนร่วมของกรรมการ
การประเมินผลกรรมการและค่าตอบแทนคณะกรรมการ
การประเมินผลและค่าตอบแทนของฝ่ายบริหาร และแผนสืบทอดตำแหน่ง และอื่นๆ
ในขณะที่แบบประเมินตนเองรายบุคคลแบ่งการประเมินเป็น 7 หัวข้อ ได้แก่ ความคิดเชิงกลยุทธ์
การกำกับดูแลกิจการ ความรู้ความสามารถในธุรกิจ ความเป็นอิสระ
การเตรียมความพร้อมในฐานะกรรมการ และความสามารถส่วนบุคคล
และการตระหนักเกี่ยวกับผู้ที่มีส่วนได้เสียและหน้าที่ที่มีต่อบุคคล
ซึ่งผลคะแนนและข้อคิดเห็นของกรรมการในแต่ละหมวดจะนำไปใช้เพื่อการปรับปรุงการปฏิบัติหน้าที่ของคณะกรรมการในแต่ละปี

9.2 โครงสร้างคณะกรรมการชุดย่อย

คณะกรรมการได้แต่งตั้งคณะกรรมการชุดย่อยจำนวน 4 คณะ
เพื่อช่วยกลั่นกรองงานที่มีความสำคัญในด้านต่างๆ ดังนี้

คณะกรรมการตรวจสอบ

  คณะกรรมการตรวจสอบ ประกอบด้วยกรรมการอิสระอย่างน้อย 3
  คนและมีกรรมการที่มีความเชี่ยวชาญทางด้านบัญชีหรือการเงินอย่างน้อย 1 คน
  (ปัจจุบันนายชัยพัฒน์ สหัสกุล เป็นผู้มีคุณสมบัติดังกล่าว)
  กรรมการตรวจสอบมีวาระการดำรงตำแหน่งคราวละ 3 ปี โดย 1 ปีในที่นี้หมายถึง
  ช่วงเวลาระหว่างการประชุมสามัญผู้ถือหุ้นของปีที่ได้รับแต่งตั้ง
  และการประชุมสามัญผู้ถือหุ้นในปีถัดไป

  คณะกรรมการตรวจสอบมีหน้าที่ความรับผิดชอบที่ได้รับมอบหมายจากคณะกรรมการตามกฎบัตรคณะกรรมการตรวจสอบซึ่งจะมีการสอบทานเป็นประจำทุกปีเพื่อให้เหมาะสมกับสภาพแวดล้อมทางธุรกิจภายนอกและภายในที่อาจมีการเปลี่ยนแปลง
  โดยมีภารกิจดังนี้

1.  สอบทานให้เอ็กโกมีการรายงานทางการเงินอย่างถูกต้อง และเพียงพอ

2.  สอบทานให้เอ็กโกมีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของฝ่ายตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    รวมทั้งการพัฒนาและประเมินผลงานของผู้จัดการฝ่ายตรวจสอบภายใน

3.  ในการพิจารณาแต่งตั้ง โยกย้าย เลื่อนตำแหน่ง เลิกจ้าง
    รวมทั้งการพัฒนาและประเมินผลงานของพนักงานฝ่ายตรวจสอบภายใน
    ให้ผู้จัดการฝ่ายตรวจสอบภายในเสนอคณะกรรมการตรวจสอบเป็นวาระทักท้วงก่อน

4.  สอบทานให้เอ็กโกปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ ตลท.
    และกฎหมายที่เกี่ยวข้องกับธุรกิจของเอ็กโก

5.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของเอ็กโก
    และเสนอค่าตอบแทนผู้สอบบัญชีต่อคณะกรรมการ

6.  ประชุมร่วมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละหนึ่งครั้ง
    เพื่อขอความเห็นจากผู้สอบบัญชีในเรื่องต่าง ๆ

7.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของ ตลท. ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

8.  พิจารณาให้ความเห็นชอบระเบียบของเอ็กโกว่าด้วยการตรวจสอบภายในก่อนนำเสนอคณะกรรมการบริษัทพิจารณาอนุมัติ

9.  อนุมัติแผนการตรวจสอบภายใน งบประมาณ และบุคลากรของฝ่ายตรวจสอบภายใน

10. พิจารณาและสอบทานความเป็นอิสระและการรายงานผลการปฏิบัติงานของฝ่ายตรวจสอบภายใน

11. สอบทานกับฝ่ายบริหารเกี่ยวกับการจัดทำบทรายงานและการวิเคราะห์ของฝ่ายบริหาร
    (Management’s Discussion and Analysis หรือ MD&A)
    ซึ่งเปิดเผยในรายงานประจำปี

12. ทบทวนกับฝ่ายบริหารในเรื่องนโยบายการบริหารความเสี่ยง การปฏิบัติตามนโยบาย
    และแนวทางการบริหารความเสี่ยงของเอ็กโก

13. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของเอ็กโก
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกต้อง ครบถ้วน
  เป็นที่เชื่อถือได้ของรายงานทางการเงินของเอ็กโก

  (ข) ความเห็นเกี่ยวกับความเพียงพอของระบบควบคุมภายในของเอ็กโก

  (ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ
  ตลท. หรือกฎหมายที่เกี่ยวข้องกับธุรกิจของเอ็กโก

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแย้งทางผลประโยชน์

  (ฉ) จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  (ช)
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (charter)

  (ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการ

14. ดำเนินการตรวจสอบเรื่องที่ได้รับแจ้งจากผู้สอบบัญชี
    ในกรณีที่ผู้สอบบัญชีพบพฤติกรรมอันควรสงสัยว่ากรรมการ ผู้จัดการ
    หรือบุคคลซึ่งรับผิดชอบในการดำเนินงานของเอ็กโกได้กระทำความผิดตามที่กำหนดไว้ในพระราชบัญญัติหลักทรัพย์และตลาดหลักทรัพย์
    ( ฉบับที่ 4 ) พ.ศ. 2551
    และรายงานผลการตรวจสอบในเบื้องต้นให้แก่สำนักงานคณะกรรมการกำกับหลักทรัพย์และตลาดหลักทรัพย์และผู้สอบบัญชีทราบภายในเวลาสามสิบวันนับแต่วันที่ได้รับแจ้งจากผู้สอบบัญชี

15. ทบทวนกฎบัตรคณะกรรมการตรวจสอบอย่างน้อยปีละหนึ่งครั้ง

16. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

17. ในการปฏิบัติหน้าที่ดังกล่าวข้างต้น
    คณะกรรมการตรวจสอบมีความรับผิดชอบต่อคณะกรรมการโดยตรง
    และคณะกรรมการยังคงมีความรับผิดชอบในการดำเนินงานของบริษัทต่อบุคคลภายนอก

  คณะกรรมการตรวจสอบมีการประเมินตนเองเป็นประจำทุกปี
  และรายงานผลการประเมินต่อคณะกรรมการ ซึ่งในปี 2553
  คณะกรรมการตรวจสอบใช้วิธีการประเมินตนเองทั้งคณะโดยจัดทำแบบสอบถามขึ้นจากข้อมูลใน
  Booklet : “Audit Committee-Good practices for meeting market
  expectations 2^(nd) edition” ซึ่งค้นคว้าและศึกษาโดย PricewaterhouseCoopers’
  Global Corporate Reporting

  คณะกรรมการตรวจสอบมีการประชุมทั้งสิ้น 13 ครั้ง โดยมีอัตราการเข้าร่วมประชุมร้อยละ 100

คณะกรรมการลงทุน

  คณะกรรมการลงทุน ประกอบด้วยกรรมการบริษัทจำนวน 5 คน
  มีวาระการดำรงตำแหน่งตามวาระที่ดำรงตำแหน่งกรรมการบริษัท

  คณะกรรมการลงทุนมีบทบาทและความรับผิดชอบในการพิจารณากลั่นกรองข้อเสนอของฝ่ายบริหารโดยเฉพาะที่เกี่ยวกับการลงทุนและการระดมทุนซึ่งรวมทั้งกิจกรรมที่เกี่ยวข้องเพื่อเสนอคณะกรรมการพิจารณาอนุมัติ
  ยกเว้นรายการขนาดกลางและขนาดเล็กซึ่งคณะกรรมการลงทุนสามารถอนุมัติรายการได้โดยต้องนำเสนอคณะกรรมการทราบในโอกาสแรก
  คณะกรรมการลงทุนมีภารกิจ ดังนี้

1.  พิจารณากลั่นกรองแผนกลยุทธ์ แผนธุรกิจ และงบประมาณประจำปีเพื่อนำเสนอต่อคณะกรรมการ

2.  กำหนดกลยุทธ์และนโยบายการลงทุนของเอ็กโกให้สอดคล้องกับนโยบายของบริษัท
    อนุมัติหลักเกณฑ์การลงทุน และข้อเสนอการลงทุนตามระเบียบบริษัท

3.  พิจารณาสอบทานข้อเสนอการเข้าซื้อกิจการ การลงทุน และการขายสินทรัพย์
    รวมทั้งการจัดการแหล่งเงินทุน

4.  พิจารณาสอบทานการดำเนินการด้านการเงินของบริษัท
    รวมถึงกิจกรรมทางการเงินของกลุ่มบริษัท นโยบายการบริหารการเงิน
    รวมทั้งกิจกรรมการเงินที่สำคัญ

5.  อนุมัติการดำเนินการตามที่กำหนดในระเบียบบริษัท

6.  พิจารณาเรื่องอื่นใดตามที่ได้รับมอบหมายจากคณะกรรมการ

7.  พิจารณาความเสี่ยงเกี่ยวกับการลงทุน และการเงิน รวมทั้งความเสี่ยงในเรื่องที่เกี่ยวข้อง

  คณะกรรมการลงทุน มีการประชุมทั้งสิ้น 12 ครั้ง โดยมีอัตราการเข้าร่วมประชุมร้อยละ 85

คณะกรรมการสรรหาและพิจารณาค่าตอบแทน

คณะกรรมการสรรหาและพิจารณาค่าตอบแทน ประกอบด้วยกรรมการจำนวน 5
คนโดยมีกรรมการอิสระจำนวน 3 คน มีวาระการดำรงตำแหน่งคราวละ 3 ปี โดย 1
ปีในที่นี้หมายถึง ช่วงเวลาระหว่างการประชุมสามัญผู้ถือหุ้นของปีที่ได้รับแต่งตั้ง
ถึงการประชุมสามัญผู้ถือหุ้นในปีถัดไป เพื่อให้การทำงานของคณะกรรมการมีความต่อเนื่อง
กรรมการสรรหาและพิจารณาค่าตอบแทนซึ่งพ้นจากตำแหน่งตามวาระอาจได้รับการแต่งตั้งใหม่

คณะกรรมการสรรหาและพิจารณาค่าตอบแทนมีอำนาจหน้าที่ ดังนี้

1.  พิจารณาและนำเสนอโครงสร้าง องค์ประกอบ รวมทั้งคุณสมบัติของคณะกรรมการ
    และกรรมการชุดย่อยของเอ็กโก

2.  เสนอแนะรายชื่อผู้ที่เหมาะสมที่จะดำรงตำแหน่งกรรมการต่อคณะกรรมการเพื่อนำเสนอต่อที่ประชุมผู้ถือหุ้นในกรณีที่ตำแหน่งว่างลงเนื่องจากครบวาระ
    และนำเสนอต่อคณะกรรมการในกรณีอื่น ๆ

3.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการใหญ่ ในกรณีที่มีตำแหน่งว่าง
    รวมทั้งกำหนดแผนการสืบทอดตำแหน่งผู้บริหารระดับสูง

4.  แต่งตั้ง เลื่อนตำแหน่ง โยกย้าย ถอดถอนผู้บริหารระดับสูงของบริษัท
    ระดับผู้ช่วยกรรมการผู้จัดการใหญ่ และรองกรรมการผู้จัดการใหญ่
    รวมทั้งผู้บริหารของบริษัทย่อย/บริษัทร่วมทุนที่บริษัทมีอำนาจแต่งตั้งซึ่งมีระดับเทียบเท่าผู้ช่วยกรรมการผู้จัดการใหญ่ของเอ็กโกขึ้นไป

5.  แต่งตั้งกรรมการผู้แทนในบริษัทย่อยหรือบริษัทร่วมทุน
    ตามจำนวนสัดส่วนการถือหุ้นหรือตามข้อตกลงในสัญญาระหว่างผู้ถือหุ้น

6.  พิจารณานำเสนอผลประเมินการปฏิบัติงานของกรรมการผู้จัดการใหญ่

7.  ให้ความเห็นชอบผลประเมินการปฏิบัติงานของผู้บริหารระดับสูงของเอ็กโก
    (ระดับรองกรรมการผู้จัดการใหญ่ และผู้ช่วยกรรมการผู้จัดการใหญ่)

8.  เสนอแนะโครงสร้างค่าตอบแทนกรรมการและผู้บริหารระดับสูงของเอ็กโก บริษัทย่อย
    และบริษัทร่วมทุน รวมถึงค่าเบี้ยประชุม โบนัสประจำปี สวัสดิการ และผลประโยชน์ตอบแทนอื่น
    ๆ ทั้งที่เป็นตัวเงินและมิใช่ตัวเงิน

9.  นำเสนอนโยบายและแนวทางการจ่ายค่าตอบแทนผู้บริหารระดับสูงในแต่ละปี

10. กำหนดดัชนีวัดผลสำเร็จ ประเมินผลและอนุมัติผลสำเร็จของเอ็กโกและกลุ่มบริษัท
    เพื่อกำหนดโบนัสและอัตราการขึ้นเงินเดือนประจำปีของกลุ่มเอ็กโก

11. เสนอแนะโครงสร้างเงินเดือน และผลประโยชน์ตอบแทนอื่นๆของบริษัท

12. พิจารณาความเสี่ยงเกี่ยวกับการบริหารทรัพยากรบุคคล

คณะกรรมการสรรหาและพิจารณาค่าตอบแทน มีการประชุมทั้งสิ้น 11 ครั้ง
โดยมีอัตราการเข้าร่วมประชุมร้อยละ 94.5

คณะกรรมการกำกับดูแลกิจการและความรับผิดชอบต่อสังคม

คณะกรรมการกำกับดูแลกิจการและ ความรับผิดชอบต่อสังคม (คณะกรรมการ CC)
ประกอบด้วยกรรมการอิสระ 3 คน กรรมการที่ไม่เป็นผู้บริหาร 1 คน และ กรรมการผู้จัดการใหญ่
กรรมการ CC ที่เป็นกรรมการอิสระและกรรมการที่ไม่เป็นผู้บริหาร มีวาระดำรงตำแหน่งคราวละ 3
ปี และเพื่อให้การทำงานของคณะกรรมการมีความต่อเนื่อง กรรมการ CC
ซึ่งพ้นจากตำแหน่งตามวาระอาจได้รับการแต่งตั้งใหม่

คณะกรรมการ CC มีอำนาจหน้าที่ ดังนี้

1.  พิจารณาและให้ความเห็นชอบนโยบายการกำกับดูแลกิจการที่ดีเพื่อเสนอคณะกรรมการพิจารณาและอนุมัติ
    ติดตามการประพฤติปฏิบัติให้สอดคล้องกับนโยบาย
    ทบทวนและปรับนโยบายเป้นประจำตามความเหมาะสม

2.  พิจารณาและให้ความเห็นชอบนโยบายและกรอบกิจกรรมด้านความรับผิดชอบต่อสังคมและสิ่งแวดล้อมของกลุ่มบริษัทและพิจารณาทรัพยากรและงบประมาณสำหรับโครงการและกิจกรรมความรับผิดชอบต่อสังคมและสิ่งแวดล้อม

คณะกรรมการ CC มีการประชุมทั้งสิ้น 1 ครั้ง โดยมีอัตราการเข้าร่วมประชุมร้อยละ 100

9.3 โครงสร้างฝ่ายบริหาร

กรรมการผู้จัดการใหญ่ทำหน้าที่ประมุขของฝ่ายบริหาร โดยแบ่งสายงานเป็น 3 สายงานประกอบด้วย

-   สายงานพัฒนาและบริหารธุรกิจ มีรองกรรมการผู้จัดการใหญ่สายงานพัฒนาและบริหารธุรกิจ
    เป็นหัวหน้าสายงาน โดยมีผู้ช่วยกรรมการผู้จัดการใหญ่จำนวน 3
    ตำแหน่งซึ่งทำหน้าที่หัวหน้ากลุ่มงานพัฒนาธุรกิจในประเทศ กลุ่มงานพัฒนาธุรกิจต่างประเทศ
    และกลุ่มงานบริหารสินทรัพย์

-   สายงานการเงินและบริการองค์กร
    มีรองกรรมการผู้จัดการใหญ่สายงานการเงินและบริการองค์กรเป็นหัวหน้าสายงาน
    โดยมีผู้ช่วยกรรมการผู้จัดการใหญ่จำนวน 2 ตำแหน่ง ซึ่งทำหน้าที่หัวหน้ากลุ่มงานการเงิน
    และกลุ่มงานบริการองค์กร

-   สายงานที่รายงานตรงต่อกรรมการผู้จัดการใหญ่ ได้แก่ สายงานกลยุทธ์และบริหารองค์กร
    ซึ่งมีผู้ช่วยกรรมการผู้จัดการใหญ่ เป็นหัวหน้าสายงาน
    และมีฝ่ายที่สังกัดกรรมการผู้จัดการใหญ่อีก 3 ฝ่ายคือ ฝ่ายตรวจสอบภายใน
    ฝ่ายเลขานุการบริษัท และฝ่ายกำกับและตรวจสอบ
    โดยฝ่ายตรวจสอบภายในรายงานตรงต่อคณะกรรมการตรวจสอบ
    แต่ฝากสายการบังคับบัญชาที่กรรมการผู้จัดการใหญ่
    และฝ่ายเลขานุการบริษัทรายงานตรงต่อคณะกรรมการ
    แต่ฝากสายการบังคับบัญชาที่กรรมการผู้จัดการใหญ่

กรรมการผู้จัดการใหญ่

กรรมการผู้จัดการใหญ่
มีหน้าที่บริหารกิจการของบริษัทให้เป็นไปตามวัตถุประสงค์และข้อบังคับตลอดจนระเบียบบริษัทหรือมติของคณะกรรมการและมีอำนาจบังคับบัญชาพนักงานและลูกจ้างตามที่คณะกรรมการมอบหมาย
โดยรวมถึงกิจกรรม ดังนี้

-   การดำเนินกิจการและหรือการบริหารงานประจำวันของเอ็กโก

-   การจ้าง บรรจุ แต่งตั้ง เลื่อนตำแหน่ง มอบหมายงาน โยกย้ายพนักงาน
    และการลงโทษทางวินัยพนักงานและลูกจ้าง ตั้งแต่ระดับฝ่ายลงไป
    (ไม่รวมผู้จัดการฝ่ายตรวจสอบภายในและเลขานุการบริษัท)

-   ดำเนินการให้มีการมอบหมายงานและส่งมอบนโยบายทางธุรกิจของเอ็กโก
    และปฏิบัติงานให้เป็นไปตามนโยบาย แผนงานและงบประมาณที่ได้รับจากคณะกรรมการ

ทั้งนี้ กรรมการผู้จัดการใหญ่สามารถมอบอำนาจให้พนักงานอื่นปฏิบัติหน้าที่ได้
แต่ยังคงต้องรับผิดชอบต่อการปฏิบัติของผู้รับมอบอำนาจนั้นด้วย

ผู้บริหาร

รายชื่อผู้บริหารและการถือครองหุ้น ณ วันที่ 31 ธันวาคม 2553 มีดังนี้

+---+----------------+----------------------+--------+-------+---------+
| ที่ | รายชื่อ          | ตำแหน่ง               | จ      |       | จำนวนหุ้น |
|   |                |                      | ำนวนหุ้น |       |         |
+===+================+======================+========+=======+=========+
|   |                |                      | 31     | 31    | เพิ่ม(ลด) |
|   |                |                      | ธ.ค.53 | ธ     |         |
|   |                |                      |        | .ค.52 |         |
+---+----------------+----------------------+--------+-------+---------+
| 1 | นายวินิจ แตงน้อย  | กรรมการผู้จัดการใหญ่     | -      | -     | -       |
+---+----------------+----------------------+--------+-------+---------+
| 2 | นางพิกุล         | รองก                 | -      | -     | -       |
|   | ศรีศาสตรา       | รรมการผู้จัดการใหญ่สายงา |        |       |         |
|   |                | นการเงินและบริการองค์กร |        |       |         |
+---+----------------+----------------------+--------+-------+---------+
| 3 | นายจอห์น พาลุมโบ | ร                    | -      | -     | -       |
|   |                | องกรรมการผู้จัดการใหญ่สา |        |       |         |
|   |                | ยงานพัฒนาและบริหารธุรกิจ |        |       |         |
+---+----------------+----------------------+--------+-------+---------+
| 4 | นายชุมศักดิ์ ดีสุดจิต | รองกรร               | -      | -     | -       |
|   |                | มการผู้จัดการใหญ่ทำหน้าที่ผ |        |       |         |
|   |                | ู้อำนวยการโรงไฟฟ้าระยอง |        |       |         |
+---+----------------+----------------------+--------+-------+---------+
| 5 | นายชาญกิจ       | รองกรรมการผู้จัดการให   | -      | -     | -       |
|   | เจียรพันธุ์        | ญ่ทำหน้าที่กรรมการผู้จัดการ |        |       |         |
|   |                | บฟข.                 |        |       |         |
+---+----------------+----------------------+--------+-------+---------+
| 6 | นายรัษฏา ผ่องแผ้ว | รอง                  | -      | -     | -       |
|   |                | กรรมการผู้จัดการใหญ่ทำหน |        |       |         |
|   |                | ้าที่กรรมการผู้จัดการเอสโก |        |       |         |
+---+----------------+----------------------+--------+-------+---------+
| 7 | นางงามพิศ       | ผู้ช่วยกร               | -      | -     | -       |
|   | จิตรพรหมพันธุ์     | รมการผู้จัดการใหญ่การเงิน |        |       |         |
+---+----------------+----------------------+--------+-------+---------+
| 8 | นายปิยะ         | ผู้จัดการฝ่ายการเงินอาวุโส | -      | -     | -       |
|   | เจตะสานนท์      |                      |        |       |         |
+---+----------------+----------------------+--------+-------+---------+
| 9 | นางสาวจรัสแข    | ผู้จัดการฝ่ายบัญชี         | -      | -     | -       |
|   | เนตรทิพย์        |                      |        |       |         |
+---+----------------+----------------------+--------+-------+---------+

เลขานุการบริษัท

คณะกรรมการในการประชุมครั้งที่ 6/2551 แต่งตั้ง นส. บุษกร คคนัมพรวงศ์
ทำหน้าที่เลขานุการบริษัทโดยให้มีผลตั้งแต่วันที่ 18 สิงหาคม 2551
โดยให้มีอำนาจหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ ( ฉบับที่ 4 )
พ.ศ. 2551 รวมทั้งเพื่อทำหน้าที่เลขานุการคณะกรรมการ และดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ
เลขานุการบริษัทรายงานการปฏิบัติงานตรงต่อคณะกรรมการ
โดยคณะกรรมการมอบหมายให้คณะกรรมการสรรหาและพิจารณาค่าตอบแทนเป็นผู้ประเมินผลการปฏิบัติงานของเลขานุการบริษัทเป็นประจำทุกปี

คณะทำงาน

เอ็กโกได้แต่งตั้งคณะทำงาน เพื่อพิจารณาและจัดการในเรื่องต่าง ๆ ให้เป็นไปด้วยความถูกต้อง
เหมาะสมและมีประสิทธิภาพ ดังนี้

คณะกรรมการกำกับธุรกิจในเครือ:

คณะกรรมการเป็นผู้แต่งตั้งคณะกรรมการกำกับธุรกิจในเครือซึ่งประกอบด้วย
กรรมการผู้เชี่ยวชาญบุคคลภายนอก และผู้บริหารของกลุ่มบริษัท ในจำนวนที่เหมาะสม
โดยกรรมการผู้จัดการใหญ่ เป็นประธานคณะกรรมการโดยตำแหน่ง ทั้งนี้
กรรมการกำกับธุรกิจในเครือซึ่งเป็นผู้เชี่ยวชาญบุคคลภายนอกมีวาระการดำรงตำแหน่งคราวละ 1 ปี
โดย 1 ปี ในที่นี้หมายถึง ช่วงเวลาระหว่างการประชุมสามัญผู้ถือหุ้นของปีที่ได้รับการแต่งตั้ง
และการประชุมสามัญผู้ถือหุ้นในปีถัดไปของ บฟข. และเอสโก
ส่วนกรรมการซึ่งเป็นผู้บริหารมีวาระการดำรงตำแหน่งตามวาระที่ดำรงตำแหน่งในบริษัท

คณะกรรมการกำกับธุรกิจในเครือ มีขอบเขตและอำนาจหน้าที่ความรับผิดชอบ ดังนี้

1.  ทำหน้าที่เป็นคณะกรรมการของบริษัทที่เอ็กโกถือหุ้นร้อยละ 100 อันได้แก่ บฟข. และ เอสโก

2.  กำกับดูแลการประกอบกิจการของเอ็กโกที่ดำเนินการผลิตแล้วให้เป็นไปตามระเบียบข้อบังคับของเอ็กโก
    กฎหมาย ระเบียบ และข้อกำหนดของหน่วยงานราชการ

3.  พิจารณาและให้ความเห็นชอบแผนธุรกิจ งบประมาณประจำปี และดัชนีวัดผลสำเร็จขององค์กร
    ของบริษัทที่ประกอบกิจการแล้วรวมทั้งโรงไฟฟ้าระยองเพื่อนำเสนอต่อคณะกรรมการลงทุน

4.  กำกับดูแลการดำเนินงานและการบริหารสินทรัพย์ให้เป็นไปตามแผนงาน งบประมาณของบริษัท
    และบรรลุเป้าหมายทั้งระยะสั้นและระยะปานกลาง

5.  กำกับดูแลบริษัทที่ดำเนินการผลิตแล้ว
    เพื่อให้ผลประกอบการและผลตอบแทนการลงทุนเป็นไปตามแผนงานและเป้าหมาย
    ภายใต้การสนับสนุนของสายงานบริหารสินทรัพย์และแผนงาน

6.  พิจารณานำเสนอและให้ความเห็นชอบโครงสร้างองค์กรของบริษัทในกลุ่มที่ประกอบกิจการแล้ว
    (ตั้งแต่ระดับฝ่ายขึ้นไป)

7.  พิจารณากลั่นกรองการแต่งตั้ง โยกย้าย ถอดถอนกรรมการผู้จัดการ
    และรองกรรมการผู้จัดการของบริษัทย่อยที่ บริษัท มีอำนาจควบคุม
    เพื่อนำเสนอต่อคณะกรรมการสรรหาและพิจารณาค่าตอบแทน

คณะกรรมการกำกับธุรกิจในเครือกำหนดการประชุมตามความจำเป็น โดยในปี 2553
มีการประชุมทั้งหมด 5 ครั้ง

คณะกรรมการบริหารจัดการ

คณะกรรมการบริหารจัดการมีขอบเขตและอำนาจหน้าที่ความรับผิดชอบในการกำหนดนโยบายการบริหารธุรกิจของกลุ่มเอ็กโก
กลั่นกรองข้อเสนอเกี่ยวกับนโยบายและการบริหารงานเพื่อนำเสนอคณะกรรมการและคณะกรรมการชุดย่อย
และติดตามผลการดำเนินงานของกลุ่มเอ็กโก

คณะกรรมการบริหารจัดการมีกำหนดประชุมเดือนละ 1 ครั้งซึ่งในปี 2553 มีการประชุมทั้งหมด 11
ครั้ง

คณะทำงานกำกับดูแลกิจการที่ดี:

คณะทำงานกำกับดูแลกิจการทีดีมีหน้าที่รับผิดชอบดังนี้

1.  พิจารณาหลักเกณฑ์วิธีการเรื่องการกำกับดูแลกิจการที่ดีตามหลักสากล หลักเกณฑ์ของ ก.ล.ต.
    และ ตลท.

2.  กำหนดนโยบาย แนวทาง วิธีปฏิบัติ
    เพื่อให้การดำเนินธุรกิจของกลุ่มเอ็กโกเป็นไปตามหลักการกำกับดูแลกิจการที่ดี
    เป็นที่ยอมรับโดยทั่วไป

3.  ปรับปรุงจรรยาบรรณทางธุรกิจให้สอดคล้องและเหมาะสมกับสภาพธุรกิจและเผยแพร่ข้อมูลให้พนักงานทุกคนรับทราบและเข้าใจ
    รวมทั้งประสานงาน สนับสนุนให้เกิดความร่วมมือร่วมใจในการถือปฏิบัติ

คณะทำงานกำกับดูแลกิจการที่ดีกำหนดการประชุมตามความจำเป็น โดยในปี 2553
มีการประชุมทั้งหมด 2 ครั้ง

คณะกรรมการบริหารความเสี่ยง:

คณะกรรมการบริหารความเสี่ยงจัดประชุมตามความจำเป็นและรายงานต่อคณะกรรมการตรวจสอบ
โดยมีหน้าที่รับผิดชอบดังนี้

1.  กำหนดหลักเกณฑ์การบริหารความเสี่ยงของเอ็กโก และบริษัทย่อย

2.  กำหนดหลักเกณฑ์การประเมิน บริหาร และจัดการความเสี่ยง

3.  ติดตาม ดูแล ให้มีการปฏิบัติตามหลักเกณฑ์ที่กำหนดไว้

4.  สอบทานการเปิดเผยปัจจัยความเสี่ยงของบริษัทตามข้อกำหนดของหน่วยงานกำกับดูแล

5.  รายงานการปฏิบัติงานต่อคณะกรรมการตรวจสอบ และคณะกรรมการ

คณะกรรมการบริหารความเสี่ยงมีการประชุมในปี 2553 จำนวน 7 ครั้ง

คณะกรรมการความปลอดภัย อาชีวอนามัย และสิ่งแวดล้อม

โดยคณะกรรมการความปลอดภัย อาชีวอนามัย และสิ่งแวดล้อม มีขอบเขตความรับผิดชอบ ดังต่อไปนี้

1.  การกำหนดแนวทางและแผนงานด้านความปลอดภัย อาชีวอนามัย และสิ่งแวดล้อม (SHE)
    ของบริษัทในกลุ่มเอ็กโกให้สอดคล้องกับแผนกลยุทธ์

2.  จัดให้มีการดำเนินงานด้าน SHE ของบริษัทในกลุ่มเอ็กโก

3.  ติดตามและประเมินผลการดำเนินงาน SHE ของบริษัทในกลุ่มเอ็กโก

4.  ปรับปรุงและพัฒนางาน SHE ของบริษัทในกลุ่มเอ็กโก

คณะกรรมการคณะกรรมการความปลอดภัย อาชีวอนามัย และสิ่งแวดล้อม มีการประชุมในปี 2553
จำนวน 1 ครั้ง

9.4 การสรรหากรรมการและผู้บริหาร

เพื่อให้การสรรหากรรมการและผู้บริหารเป็นไปโดยเหมาะสมเพื่อให้การบริหารงานของเอ็กโกเป็นไปอย่างมีประสิทธิภาพ
เอ็กโกได้กำหนดแนวทางไว้ ดังนี้

การสรรหาและการแต่งตั้งกรรมการ

เอ็กโกให้ความสำคัญต่อการสรรหาและแต่งตั้งกรรมการที่ทรงคุณวุฒิเพื่อทำหน้าที่กำกับดูแลกิจการและกำหนดนโยบาย
แผนงาน ในการดำเนินงาน เพื่อประโยชน์สูงสุดแก่เอ็กโกและผู้ถือหุ้น
โดยพิจารณาจากคุณสมบัติและประสบการณ์ที่เหมาะสมอันจะเป็นประโยชน์ต่อการกำกับดูแลกิจการ
ภายใต้หลักการ ดังนี้

1.  ข้อกำหนดทางกฎหมาย ประกาศของ ตลท. และ ก.ล.ต.
    และข้อบังคับบริษัทเกี่ยวกับคุณสมบัติของกรรมการ

2.  คุณสมบัติกรรมการที่ได้กำหนดไว้ในจรรยาบรรณกรรมการ ประกอบด้วย ความซื่อสัตย์ คุณธรรม
    ความคิดริเริ่ม และความสัมฤทธิ์ผล ความเป็นเลิศ ความรับผิดชอบ ความยุติธรรม
    ความเป็นอิสระ การให้โอกาสผู้ถือหุ้นอย่างเท่าเทียมกัน

3.  ประวัติการศึกษา และประวัติการทำงานอันเป็นประโยชน์ต่อการกำกับดูแลกิจการ

4.  การอบรมที่เกี่ยวเนื่องกับการกำกับดูแลกิจการและการกำหนดนโยบายในระดับสูง

5.  ความมุ่งมั่นที่จะดูแลรักษาผลประโยชน์ของผู้ถือหุ้นอย่างเท่าเทียมกัน

6.  การอุทิศเวลาและความสามารถเพื่อยกระดับการพัฒนากิจการของเอ็กโก

คณะกรรมการสรรหาและพิจารณาค่าตอบแทน
จะเป็นผู้พิจารณากลั่นกรองบุคคลที่จะแต่งตั้งเป็นกรรมการ
ไม่ว่าจะเป็นกรรมการที่เป็นผู้แทนของผู้ถือหุ้น หรือกรรมการอิสระ
จากความเหมาะสมของทักษะและประสบการณ์ที่จะสร้างความเข้มแข็งของคณะกรรมการ
ซึ่งจะมีการทบทวนเป็นครั้งคราวตามความเหมาะสม ทั้งนี้
การแต่งตั้งกรรมการแทนกรรมการที่ครบวาระจะต้องได้รับอนุมัติจากที่ประชุมผู้ถือหุ้นเป็นรายบุคคล
โดยการลงมติตามข้อบังคับของเอ็กโก ดังนี้

1.  ผู้ถือหุ้นแต่ละคน มีคะแนนเสียงเท่ากับจำนวนหุ้นที่ถืออยู่ โดยถือว่าหุ้นหนึ่งมีเสียงหนึ่ง

2.  ผู้ถือหุ้นจะใช้สิทธิเลือกบุคคลเดียวหรือหลายคนเป็นกรรมการก็ได้
    แต่ต้องไม่เกินจำนวนกรรมการที่จะพึงเลือกตั้งในครั้งนั้น

3.  ในกรณีที่ผู้ถือหุ้นใช้สิทธิเลือกบุคคลมากกว่า 1 คนเป็นกรรมการ
    ผู้ถือหุ้นมีสิทธิลงคะแนนเสียงให้แก่แต่ละบุคคลได้เท่ากับคะแนนเสียงที่มีอยู่
    โดยจะแบ่งแยกคะแนนให้แก่ผู้ใดมากน้อยเพียงใดไม่ได้

4.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่พึงเลือกตั้งในครั้งนี้
    ในกรณีบุคคลซึ่งได้รับการเลือกตั้งในลำดับคะแนนเสียงต่ำลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
    ให้ประธานที่ประชุมเป็นผู้ออกเสียงชี้ขาด เพื่อให้ได้จำนวนกรรมการที่จะพึงเลือกตั้งในครั้งนั้น

5.  ผู้ที่ได้รับเลือกจะต้องได้รับด้วยคะแนนเสียงไม่น้อยกว่าสี่ในห้าของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

โดยเอ็กโกจะนำเสนอข้อมูลกรรมการพร้อมไปกับหนังสือเชิญประชุมเพื่อประกอบการพิจารณา
ประกอบด้วยประวัติการศึกษา การทำงาน รวมทั้งการดำรงตำแหน่งกรรมการในบริษัทอื่น
ประสบการณ์ และข้อพิพาททางกฎหมาย (ถ้ามี)
และในกรณีที่เสนอชื่อกรรมการที่พ้นวาระให้กลับเข้าดำรงตำแหน่งอีกครั้งหนึ่ง
จะมีข้อมูลเพิ่มเติมเรื่องจำนวนครั้งที่เข้าประชุม
รวมทั้งผลงานของกรรมการในรอบปีที่ผ่านมาเพื่อประกอบการพิจารณาของผู้ถือหุ้น

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
คณะกรรมการสรรหาและพิจารณาค่าตอบแทน
จะเสนอชื่อผู้มีคุณสมบัติเหมาะสมให้คณะกรรมการแต่งตั้งเป็นกรรมการแทนในการประชุมครั้งถัดไป
ด้วยคะแนนเสียงไม่ต่ำกว่าสามในสี่ของจำนวนกรรมการที่เหลืออยู่ และบุคคลที่เข้าเป็นกรรมการแทน
จะมีวาระการดำรงตำแหน่งเพียงเท่าวาระที่เหลืออยู่ของกรรมการที่ออกไป

สิทธิของผู้ถือหุ้นรายย่อย

เพื่อสร้างความมั่นใจให้กับผู้ถือหุ้นว่า จะได้รับการปฏิบัติอย่างเท่าเทียมกัน
คณะกรรมการจึงเปิดโอกาสให้ผู้ถือหุ้นส่วนน้อยสามารถเสนอชื่อผู้มีคุณสมบัติเหมาะสมเข้าเป็นกรรมการ
โดยมีขั้นตอนและวิธีปฏิบัติที่ชัดเจนและโปร่งใส โดยสามารถดูรายละเอียดได้ที่เว็ปไซต์ของเอ็กโก

การปฐมนิเทศและการอบรมกรรมการ

กรรมการเข้าใหม่ทุกท่านจะต้องเข้าร่วมการปฐมนิเทศกรรมการเข้าใหม่ของเอ็กโก
ซึ่งผู้บริหารระดับสูงจะบรรยายข้อมูลที่สำคัญเกี่ยวกับเอ็กโก รวมทั้งมอบคู่มือกรรมการ
และจรรยาบรรณทางธุรกิจของกรรมการและพนักงานให้ โดยผู้บริหารของเอ็กโก
รวมทั้งกรรมการท่านอื่น ๆ อาจเข้าร่วมการปฐมนิเทศดังกล่าวด้วย

สำหรับคู่มือกรรมการนั้น มีเนื้อหาที่สำคัญประกอบด้วย บทบาท หน้าที่ และความรับผิดชอบ
การถือและซื้อขายหลักทรัพย์ของกรรมการ การรายงานเรื่องผลประโยชน์ของกรรมการ
การบริหารการประชุม การเปิดเผยสารเทศ การติดต่อกับฝ่ายบริหาร
ค่าตอบแทนและสิทธิประโยชน์กรรมการและกรรมการชุดย่อย ตารางอำนาจดำเนินการ
และข้อมูลทั่วไปของบริษัท

นอกจากการจัดปฐมนิเทศกรรมการแล้ว เอ็กโกมีนโยบายที่จะจัดอบรมภายในสำหรับหัวข้อที่เกี่ยวข้อง
รวมทั้งส่งเสริมกรรมการให้เข้ารับการอบรมภายนอก เพื่อเพิ่มพูนความเข้าใจในบทบาทและภารกิจ
ภายใต้แผนงานการรณรงค์การกำกับดูแลกิจการที่ดี
โดยกรรมการสามารถเข้ารับการอบรมที่สมาคมส่งเสริมสถาบันกรรมการบริษัทไทย
หรือหน่วยงานที่เกี่ยวข้อง โดยบริษัทเป็นผู้รับผิดชอบค่าใช้จ่ายทั้งหมด

การสรรหาและการแต่งตั้งผู้บริหาร

คณะกรรมการกำหนดนโยบายและหลักเกณฑ์ในการคัดเลือกกรรมการผู้จัดการใหญ่
และนโยบายในการสืบทอดตำแหน่งในกรณีที่มีเหตุการณ์ฉุกเฉินหรือการเกษียณอายุของกรรมการผู้จัดการใหญ่
โดยมีกระบวนการสรรหาที่ชัดเจนและโปร่งใส และพิจารณาจากความรู้ ประสบการณ์ ความสามารถ
จริยธรรมและความเป็นผู้นำ และมอบหมายให้คณะกรรมการสรรหาและพิจารณาค่าตอบแทน
เป็นผู้เสนอชื่อผู้มีคุณสมบัติเหมาะสมสำหรับการแต่งตั้งเป็นกรรมการผู้จัดการใหญ่

กรรมการผู้จัดการใหญ่ ได้รับมอบอำนาจให้เป็นผู้สรรหาบุคคลที่มีความรู้
ความสามารถและประสบการณ์เป็นผู้บริหารของบริษัท
ตามคุณสมบัติและวิธีการคัดเลือกที่กำหนดไว้ในระเบียบบริษัท ผลิตไฟฟ้า จำกัด (มหาชน) ว่าด้วย
ข้อบังคับเกี่ยวกับการบริหารงานบุคคล พ.ศ. 2553 และมติคณะกรรมการ ดังนี้

1.  คณะกรรมการสรรหาและพิจารณาค่าตอบแทนเป็นผู้อนุมัติการแต่งตั้งรองกรรมการผู้จัดการใหญ่
    ผู้ช่วยกรรมการผู้จัดการใหญ่ และกรรมการผู้จัดการและรองกรรมการผู้จัดการบริษัทในเครือ

2.  กรรมการผู้จัดการใหญ่เป็นผู้อนุมัติการแต่งตั้งพนักงานในระดับผู้จัดการฝ่ายและผู้จัดการส่วน
    สำหรับการแต่งตั้งเลขานุการบริษัท
    เลขานุการและผู้ช่วยเลขานุการคณะกรรมการจะต้องได้รับความเห็นชอบจากคณะกรรมการ
    และการแต่งตั้งผู้จัดการฝ่ายตรวจสอบภายใน
    จะต้องได้รับความเห็นชอบจากคณะกรรมการตรวจสอบก่อน

9.5 ค่าตอบแทนกรรมการและผู้บริหาร

บริษัทได้กำหนดนโยบายค่าตอบแทนกรรมการและผู้บริหารที่สมเหตสมผล
โดยมีคณะกรรมการสรรหาและพิจารณาค่าตอบแทนทำหน้าที่ทบทวนและพิจารณาความเหมาะสมที่สอดคล้องกับภาระหน้าที่
สถานะทางการเงินและแนวปฏิบัติของบริษัทในกลุ่มธุรกิจเดียวกัน

ค่าตอบแทนกรรมการ

บริษัทกำหนดค่าตอบแทนกรรมการในอัตราที่เหมาะสมและสามารถเทียบเคียงได้กับบริษัทชั้นนำในอุตสาหกรรมเดียวกัน
โดยกำหนดองค์ประกอบเป็น 3 ส่วนคือ (1)
ค่าตอบแทนประจำซึ่งสะท้อนความรับผิดชอบในฐานะกรรมการ (2)
เบี้ยประชุมเพื่อแสดงให้เห็นความสำคัญของการเข้าประชุม และ (3)
โบนัสซึ่งเป็นค่าตอบแทนพิเศษที่จ่ายให้กับกรรมการปีละครั้งตามมูลค่าที่สร้างให้กับผู้ถือหุ้น
โดยมีคณะกรรมการสรรหาและพิจารณาค่าตอบแทน
ทำหน้าที่พิจารณากำหนดค่าตอบแทนกรรมการในเบื้องต้น
เพื่อนำเสนอที่ประชุมคณะกรรมการพิจารณาก่อนนำเสนอที่ประชุมผู้ถือหุ้นอนุมัติเป็นประจำทุกปี
โดยมีหลักการ ดังนี้

-   ค่าตอบแทนประจำและเบี้ยประชุม พิจารณาจากแนวปฏิบัติของอุตสาหกรรม
    ผลประกอบการและขนาดธุรกิจของบริษัท และความรับผิดชอบ ความรู้
    ความสามารถและประสบการณ์ของกรรมการที่บริษัทต้องการ

-   โบนัส พิจารณาจากผลกำไรของบริษัทหรือเงินปันผลที่จ่ายให้กับผู้ถือหุ้น

ในปี 2553 ที่ประชุมผู้ถือหุ้นได้กำหนดค่าตอบแทนกรรมการ ดังนี้

1.  ค่าตอบแทนรายเดือน เดือนละ 30,000 บาท และเบี้ยประชุมคณะกรรมการบริษัทครั้งละ
    10,000 บาทในกรณีที่มาประชุม
    โดยประธานกรรมการและรองประธานกรรมการได้รับเพิ่มในอัตราร้อยละ 25 และร้อยละ 10
    ของค่าตอบแทนกรรมการตามลำดับ

2.  โบนัสตอบแทนผลการปฏิบัติงานปี 2552 จำนวน 20 ล้านบาท ซึ่งเพิ่มขึ้น 2.5
    ล้านบาทจากวงเงินโบนัสประจำปี 2551 ที่ได้รับอนุมัติจากผู้ถือหุ้นเป็นเงินจำนวนไม่เกิน 17.5
    ล้านบาท โดยพิจารณาจากกำไรสุทธิที่เพิ่มขึ้น การสร้างความเจริญเติบโตให้กับบริษัท
    ความสำเร็จในการได้รับการยกย่องเรื่องการกำกับดูแลกิจการที่ดี ราคาหุ้นที่มีเสถียรภาพ
    และโบนัสสำหรับกรรมการในบริษัทที่มีธุรกิจใกล้เคียงกัน
    รวมทั้งอัตราการจ่ายเงินปันผลให้กับผู้ถือหุ้น ทั้งนี้ จำนวนโบนัสดังกล่าวเป็นสัดส่วนร้อยละ
    0.25 ของกำไรสุทธิซึ่งเท่ากับโบนัสตอบแทนผลการปฏิบัติงานประจำปี 2551
    ที่ได้รับอนุมัติจากผู้ถือหุ้นซึ่งมีสัดส่วนเท่ากับร้อยละ 0.25 เช่นกัน

3.  ค่าตอบแทนคณะกรรมการชุดย่อยได้แก่ คณะกรรมการลงทุน คณะกรรมการตรวจสอบ
    คณะกรรมการสรรหาและพิจารณาค่าตอบแทน
    และคณะกรรมการกำกับดูแลกิจการและความรับผิดชอบต่อสังคม ได้รับในอัตราดังนี้

  -------------------------------------------- ----------------- ------------- ---------- ---------
  คณะกรรมการชุดย่อย                              ค่าตอบแทนรายเดือน                 เบี้ยประชุม   
                                               (บาท)                           (บาท)      

                                               ประธาน            กรรมการ       ประธาน     กรรมการ

  คณะกรรมการลงทุน                               25,000            20,000        25,000     20,000

  คณะกรรมการตรวจสอบ                            25,000            20,000        25,000     20,000

  คณะกรรมการสรรหาและพิจารณาค่าตอบแทน             25,000            20,000        25,000     20,000

  คณะกรรมการกำกับดูแลกิจการและความรับผิดชอบต่อสังคม   -                 -             30,000     24,000
  -------------------------------------------- ----------------- ------------- ---------- ---------

ทั้งนี้ สรุปค่าตอบแทนที่กรรมการได้รับเป็นรายบุคคลในปี 2553 ได้ดังนี้

[TABLE]

^(/1) กรรมการชุดย่อย ประกอบด้วย 1. คณะกรรมการบริหาร (ยกเลิกเมื่อ 22 เมษายน
2553) 2. คณะกรรมการลงทุน (แต่งตั้งเมื่อวันที่ 22 เมษายน 2553) 3.
คณะกรรมการตรวจสอบ 4. คณะกรรมการสรรหาและพิจารณาค่าตอบแทน 5.
คณะกรรมการความรับผิดชอบต่อสังคม (ยกเลิกเมื่อ 22 เมษายน 2553) 6.
คณะกรรมการกำกับดูแลกิจการและความรับผิดชอบต่อสังคม (แต่งตั้งเมื่อวันที่ 22 เมษายน 2553)

^(/2) โบนัสกรรมการ บริษัท ปี 2552 นำมาจ่ายในเดือนพฤษภาคม ปี 2553
ตามมติที่ประชุมสามัญผู้ถือหุ้น ครั้งที่ 1/2553 เมื่อวันที่ 22 เมษายน 2553

ค่าตอบแทนฝ่ายบริหาร

ผู้บริหารได้รับค่าตอบแทนเป็นรายเดือนและโบนัส ซึ่งเชื่อมโยงกับผลการดำเนินการของบริษัท
ตามระบบ Key Performance Indicators และผลงานของแต่ละบุคคล
ภายใต้โครงสร้างค่าตอบแทนที่ได้รับอนุมัติจากคณะกรรมการ
โดยเอ็กโกได้จัดให้มีการสำรวจค่าตอบแทนของบริษัทในอุตสาหกรรมเพื่อให้แน่ใจว่า
เอ็กโกมีโครงสร้างค่าตอบแทนที่เหมาะสมกับงานและสามารถแข่งขันได้เป็นประจำทุกปี

ทั้งนี้ สรุปค่าตอบแทนที่ผู้บริหารได้รับในปี 2553 ได้ดังนี้

  --------------- -------------------- ----------------- -----------------
                  ปี 2553                                 

  ค่าตอบแทน        กรรมการบริหาร 1 ราย   ผู้บริหาร 6 ราย      ค่าตอบแทนรวม
                  ^(/1)                ^(/2)             

  เงินเดือนรวม      -                    18,231,840.00     18,231,840.00

  โบนัสรวม ^(/3)   -                    5,875,092.16      5,875,092.16

  เบี้ยประชุม        -                    -                 -

  รวม             -                    24,106,932.16     24,106,932.16
  --------------- -------------------- ----------------- -----------------

  ^(/1) กรรมการบริหารในที่นี้หมายถึง กรรมการที่เป็นผู้บริหาร ซึ่งมีจำนวน 1 คน คือ
  กรรมการผู้จัดการใหญ่ ทั้งนี้ กรรมการผู้จัดการใหญ่ไม่ได้รับค่าตอบแทนรายเดือน เบี้ยประชุม
  และโบนัส ในฐานะกรรมการและกรรมการชุดย่อย

  ^(/2) ผู้บริหาร 6 ราย ได้แก่ กรรมการผู้จัดการใหญ่
  รองกรรมการผู้จัดการใหญ่สายงานพัฒนาและบริหารธุรกิจ
  รองกรรมการผู้จัดการใหญ่สายงานการเงินและบริการองค์กร ผู้อำนวยการโรงไฟฟ้าระยอง
  และกรรมการผู้จัดการบริษัทย่อย 2 คน ได้รับการ Secondment เป็น กรรมการผู้จัดการ บฟข.
  และ เอสโก ซึ่งได้รับค่าตอบแทนจาก บฟข. และ เอสโก ตามลำดับ ดังนั้น
  บริษัทรับผิดชอบค่าตอบแทนสำหรับผู้บริหาร 4 คน

  ^(/3) โบนัสของปี 2552 จ่ายในเดือนมกราคม ปี 2553

ค่าตอบแทนรวมของผู้บริหารของบริษัทย่อยที่เป็นธุรกิจหลัก

ค่าตอบแทนผู้บริหารของบริษัทย่อยที่เป็นธุรกิจหลัก (มีสัดส่วนรายได้เกินร้อยละ 10 ของรายได้รวม)
ได้แก่ บฟข. และ เอ็กโก โคเจน ในปี 2553 ที่เป็นตัวเงินเป็นดังนี้

(หน่วย : บาท)

  ------------------------------------------------------------------------------------------------
                 ปี 2552                                                             
  -------------- --------- --------------- --------------- --------- -------------- --------------
                 บฟข.                                      เอ็กโก                    
                                                           โคเจน                    

  ค่าตอบแทน       กรรมการ 9 ผู้บริหาร 7 ราย    ค่าตอบแทนรวม     กรรมการ 5 ผู้บริหาร 1 ราย   ค่าตอบแทนรวม
                 ราย                                       ราย       ^(/3)          

  เงินเดือนรวม     -         15,241,260.00   15,241,260.00   -         1,444,000.00   1,444,000.00

  โบนัสรวม ^(/1)  -         6,480,701.88    6,480,701.88    -         593,658.00     593,658.00

  เบี้ยประชุม ^(/2) -         -               -               -         -              -

  รวม            -         21,721,961.88   21,721,961.88   -         2,037,658.00   2,037,658.00
  ------------------------------------------------------------------------------------------------

^(/1) โบนัสของปี 2552 จ่ายในเดือนมกราคม ปี 2553

^(/2) เบี้ยประชุมคณะกรรมการของ บฟข. นั้น เอ็กโกเป็นผู้รับผิดชอบค่าตอบแทน

^(/3) ผู้บริหารของเอ็กโก โคเจน ซึ่งเป็นพนักงานของเอ็กโกได้รับการ assignment
เป็นผู้จัดการทั่วไป โดยปฏิบัติงานตามสัญญาให้บริการระหว่าง เอ็กโก โคเจน กับเอ็กโก

ค่าตอบแทนอื่น

ในปี 2553 บริษัทและบริษัทย่อยที่เป็นธุรกิจหลัก
ได้สมทบเงินเข้ากองทุนสำรองเลี้ยงชีพให้แก่ผู้บริหาร

ดังรายละเอียด ต่อไปนี้

(หน่วย : บาท)

  ----------------------------------- ------------------ -----------------
                                      ปี 2553             

  บริษัท                                จำนวนราย           ค่าตอบแทน

  บริษัท ผลิตไฟฟ้า จำกัด (มหาชน)           3                  1,065,516.00

  บริษัท ผลิตไฟฟ้าขนอม จำกัด               7                  1,524,126

  บริษัท เอ็กโก โคเจนเนอเรชั่น จำกัด        1                  144,400.00
  ----------------------------------- ------------------ -----------------

9.6 บุคลากร

เอ็กโก

ณ วันที่ 31 ธันวาคม 2553 เอ็กโกมีพนักงานทั้งสิ้น 269 คน ประกอบด้วยกรรมการผู้จัดการใหญ่
และรองกรรมการผู้จัดการใหญ่ จำนวน 5 คน ผู้บริหารที่ส่งไปเป็นผู้บริหารของบริษัทย่อย
Secondment จำนวน 8 คน และ พนักงานอีกจำนวน 256 คน
โดยมีจำนวนพนักงานของแต่ละสายงาน ดังนี้

  -----------------------------------------------------------------------
  สายงานหลัก                           จำนวนพนักงาน (คน)
  ----------------------------------- -----------------------------------
  1. สายงานกรรมการผู้จัดการใหญ่           24

  2. สายงานพัฒนาและบริหารธุรกิจ           27

  3. สายงานการเงินและบริการองค์กร        51

  4. สายงานกลยุทธ์และบริหารองค์กร         15

  5. โรงไฟฟ้าระยอง                     

  - สายปฏิบัติการ                        69

  - สายบำรุงรักษา                       46

  - อื่นๆ                               35

  รวม                                 267
  -----------------------------------------------------------------------

บริษัทย่อยที่เป็นธุรกิจหลัก

ก. บฟข.

ข. เอ็กโก โคเจน

เอ็กโก โคเจน มีพนักงานประจำทั้งสิ้น 3 คน โดยผู้จัดการทั่วไป เป็นพนักงานของบริษัท
ปฏิบัติงานตามสัญญาให้บริการระหว่างเอ็กโก โคเจน กับบริษัท ส่วนผู้ปฏิบัติงานประจำโรงไฟฟ้า
จำนวน 31 คน เป็นพนักงานของเอสโก
ซึ่งปฏิบัติงานตามสัญญาจ้างงานเดินเครื่องและบำรุงรักษาโรงไฟฟ้าระหว่างเอ็กโก โคเจน
กับเอสโก

ทั้งนี้เอ็กโกและบริษัทย่อยที่เป็นธุรกิจหลักไม่มีการเปลี่ยนแปลงจำนวนพนักงานอย่างมีนัยสำคัญและไม่มีข้อพิพาทด้านแรงงานที่สำคัญในระยะเวลา
3 ปีที่ผ่านมา

ค่าตอบแทนพนักงาน

เอ็กโกมีนโยบายให้พนักงานในกลุ่มเอ็กโกได้รับค่าตอบแทนที่เป็นธรรมและเทียบเคียงได้กับอุตสาหกรรม
โดยมีค่าตอบแทนรวมของเอ็กโกและบริษัทย่อยที่เป็นธุรกิจหลักในปี 2553 ดังนี้

(หน่วย : บาท)

+-------------------------+-------------+---------------+-------------+
| ค่าตอบแทน                | จำนวนเงิน    |               |             |
+-------------------------+-------------+---------------+-------------+
|                         | บริษัท ^(/1)  | บฟข.          | เอ็กโก โคเจน |
|                         |             |               | ^(/2)       |
+-------------------------+-------------+---------------+-------------+
| เงินเดือนรวม              | 125         | 1             | 2           |
|                         | ,344,993.67 | 35,985,444.00 | ,766,400.00 |
+-------------------------+-------------+---------------+-------------+
| โบนัสรวม ^(/3)           | 45          | 59,171,716.86 | 1           |
|                         | ,796,078.67 |               | ,086,510.45 |
+-------------------------+-------------+---------------+-------------+
| เงินสมทบกองทุนสำรองเลี้ยงชีพ | 10          | 13,570,108.00 | 244,000.00  |
|                         | ,824,997.76 |               |             |
+-------------------------+-------------+---------------+-------------+
| รวม                     | 181         | 2             | 4           |
|                         | ,966,070.10 | 08,727,268.86 | ,096,910.45 |
+-------------------------+-------------+---------------+-------------+

^(/1) รวมเงินเดือน และโบนัสของผู้บริหารตามสัญญาการจ้างที่มีกำหนดระยะเวลา 1 ปี

  ^(/2) รวมเงินเดือนและโบนัสของผู้บริหารของเอ็กโก โคเจน ซึ่งเป็นพนักงานของ บริษัท
  ได้รับการ assignment เป็นผู้จัดการทั่วไป โดยปฏิบัติงานตามสัญญาให้บริการระหว่างเอ็กโก
  โคเจน กับ บริษัท และพนักงานประจำ 3 คน

^(/3) โบนัสของปี 2552 จ่ายในเดือนมกราคม ปี 2553

นโยบายในการพัฒนาพนักงาน

เอ็กโกและบริษัทในกลุ่มตระหนักในคุณค่าทรัพยากรมนุษย์
และประสงค์ที่จะให้พนักงานมีความภาคภูมิใจในองค์กร
โดยมีบรรยากาศการทำงานอย่างมีส่วนร่วมและมีโอกาสก้าวหน้าในสายอาชีพอย่างเท่าเทียมกัน
พนักงานจะได้รับการพัฒนาส่งเสริมให้มีความรู้ความสามารถอย่างทั่วถึงและต่อเนื่องเพื่อการสร้างคุณค่าและดำรงความเป็นเลิศในธุรกิจ

เอ็กโกให้ความสำคัญกับการพัฒนาขีดความสามารถและศักยภาพของพนักงานอย่างต่อเนื่อง
ทั้งในด้านความสามารถหลักขององค์กร (Core Competency) ความสามารถในการปฏิบัติงาน
(Functional Competency) และความสามารถในเชิงบริหารและการเป็นผู้นำ (Managerial
/ Leadership Competency)
โดยได้ดำเนินโครงการและหลักสูตรการพัฒนาในหลากหลายรูปแบบ จากการศึกษาเรียนรู้ด้วยตนเอง
จากการฝึกอบรมโดยผู้เชี่ยวชาญหรือผู้ทรงคุณวุฒิ และจากการแบ่งปันและร่วมเรียนรู้ในกลุ่มพนักงาน
ทั้งนี้ เพื่อให้พนักงานทุกคนได้มีพัฒนาการในทุกมิติ ทั้งทางด้านสติปัญญา (IQ) ความฉลาดทางอารมณ์
(EQ) ความฉลาดทางจริยธรรม (MQ) และความสามารถในการฟันฝ่าปัญหาและอุปสรรค (AQ)

อนึ่ง เพื่อเป็นหลักประกันความสำเร็จตามนโยบายการพัฒนาบุคลากร
เอ็กโกได้ดำเนินการกำหนดรายการความสามารถเฉพาะที่จำเป็นต่อการสร้างผลสำเร็จในการปฏิบัติงานของทุกตำแหน่งงานซึ่งทำให้แนวทางปฏิบัติเกี่ยวกับเรื่องนี้ของเอ็กโกเป็นรูปธรรม
และมีความชัดเจนมากขึ้น

ข้อมูลเพิ่มเติมที่เกี่ยวข้องกับคณะกรรมการและผู้บริหารของบริษัท

ในปี 2553 ไม่ปรากฏว่ามีกรรมการหรือผู้บริหารที่มีประวัติการทำผิดทางกฎหมายเกี่ยวกับ

-   การถูกพิพากษาว่ากระทำผิดทางอาญายกเว้นที่เป็นความผิดอันเกิดจากการฝ่าฝืนกฎจราจร
    ความผิดลหุโทษ หรือความผิดอื่นในทำนองเดียวกัน

-   การถูกพิพากษาให้เป็นบุคคลล้มละลายหรือถูกพิทักษ์ทรัพย์

9.7 การกำกับดูแลกิจการ

คณะกรรมการบริษัท (“คณะกรรมการ”) ผู้บริหาร และพนักงานทุกระดับของเอ็กโก เชื่อมั่นว่า
การกำกับดูแลกิจการที่ดีเป็นปัจจัยสำคัญที่แสดงให้เห็นถึงการมีระบบบริหารจัดการที่มีประสิทธิภาพ
โปร่งใส ตรวจสอบได้ ซึ่งจะช่วยสร้างความเชื่อมั่นและความมั่นใจต่อผู้ถือหุ้น นักลงทุน
ผู้มีส่วนได้เสียและผู้เกี่ยวข้องทุกฝ่าย
คณะกรรมการจึงมีความตั้งใจที่จะดำเนินธุรกิจภายใต้หลักเกณฑ์การกำกับดูแลกิจการที่ดีของตลาดหลักทรัพย์แห่งประเทศไทย
(“ตลท.”) และระเบียบปฏิบัติของคณะกรรมการกำกับหลักทรัพย์และตลาดหลักทรัพย์ (“ก.ล.ต.”)
และคณะกรรมการกำกับตลาดทุน
เพื่อยกระดับการกำกับดูแลกิจการให้ทัดเทียมมาตรฐานสากลอย่างต่อเนื่องเพื่อเสริมสร้างระบบการบริหารงานที่มีประสิทธิภาพ
และการเติบโตทางธุรกิจอย่างยั่งยืน

การจัดทำนโยบายการกำกับดูแลกิจการ

เพื่อความชัดเจนและโปร่งใส
คณะกรรมการได้จัดทำนโยบายการกำกับดูแลกิจการเป็นลายลักษณ์อักษร
เพื่อเป็นแนวทางในการดำเนินการให้แก่คณะกรรมการ ผู้บริหาร และพนักงานบริษัท
โดยคำนึงถึงสิทธิของผู้ถือหุ้นตามสิทธิที่กฎหมายกำหนดไว้ และแนวปฏิบัติที่ดีของ ตลท. ทั้งนี้
คณะกรรมการกำหนดให้มีการทบทวนนโยบายการกำกับดูแลกิจการเป็นประจำทุกปี
โดยได้ให้ความสำคัญกับปัจจัย ดังนี้

-   การกำหนดนโยบายที่ให้ความสำคัญกับผู้มีส่วนได้เสียทุกภาคส่วน

-   การปรับปรุงวิธีการบริหารความเสี่ยงให้มีประสิทธิภาพขึ้นอย่างสม่ำเสมอ

-   การรักษาไว้ซึ่งความเชื่อมั่นของสาธารณชน

-   การสร้างเสริมขวัญและกำลังใจของพนักงาน รวมทั้งความปลอดภัยและสุขอนามัยของพนักงาน

-   การปรับปรุงประสิทธิภาพในการทำงานอย่างสม่ำเสมอ
    รวมทั้งการใช้ทรัพยากรอย่างมีคุณภาพและลดของเสียในกระบวนการผลิต

-   การรักษาไว้ซึ่งประโยชน์ขององค์กรในระยะยาวโดยการพัฒนาอย่างยั่งยืน

การสื่อสารนโยบายการกำกับดูแลกิจการ

คณะกรรมการได้เผยแพร่นโยบายการกำกับดูแลกิจการที่ดีดังกล่าวให้ผู้มีส่วนได้เสียทราบผ่านเว็บไซต์ของบริษัท
(www.egco.com)และผู้ถือหุ้นหรือนักลงทุนที่ประสงค์จะได้รับนโยบายดังกล่าวเป็นเอกสาร
สามารถติดต่อขอรับข้อมูลได้จากฝ่ายเลขานุการบริษัทโดยใช้แบบฟอร์มขอรับเอกสารที่ส่งพร้อมรายงานประจำปี
โดยในปีที่ผ่านมาเอ็กโกได้จัดให้มีสื่อและกิจกรรมต่างๆ
เพื่อเสริมสร้างความเข้าใจเกี่ยวกับการกำกับดูแลกิจการที่ดี ดังนี้

-   การส่งอิเล็กทรอนิกส์เมล์เรื่องการกำกับดูแลกิจการที่ดี
    เพื่อแนะนำข้อมูลเกี่ยวกับการกำกับดูแลกิจการที่ดี การแนะนำข้อมูลเกี่ยวกับกรรมการ
    และวิธีปฏิบัติที่เป็นเลิศของบริษัทต่างๆ ทุกวันจันทร์ วันพุธและวันศุกร์

-   การจัดอบรมเรื่องการกำกับดูแลกิจการที่ดีทั้งหมด 3 หลักสูตร ได้แก่
    การบรรยายเรื่องจรรยาบรรณทางธุรกิจ การทำงานอย่างมีความสุข
    การบริหารความเสี่ยงทั่วทั้งองค์กร
    รวมทั้งได้กำหนดให้การกำกับดูแลกิจการที่ดีเป็นหัวข้อหนึ่งในการอบรมพนักงานเข้าใหม่ของบริษัท

-   การจัดงาน Governance Roadshow
    เพื่อเผยแพร่ความรู้และความเข้าใจเกี่ยวกับหลักการกำกับดูแลกิจการที่ดีและจรรยาบรรณทางธุรกิจที่สำนักงานใหญ่
    และที่โรงไฟฟ้าระยองและโรงไฟฟ้าขนอม

การติดตามการปฏิบัติตามนโยบายการกำกับดูแลกิจการ

คณะกรรมการได้กำหนดให้การปฏิบัติตามนโยบายการกำกับดูแลกิจการเป็นดัชนีชี้วัดที่สำคัญในการประเมินผลงานของเอ็กโกและบริษัทในกลุ่ม
รวมทั้งได้มีการติดตามผลการปฏิบัติตามแผนการดำเนินงานเป็นรายไตรมาส ในปี 2553
คณะกรรมการได้ดูแลให้กรรมการ ผู้บริหารและพนักงาน
ปฏิบัติตามนโยบายการกำกับดูแลกิจการโดยเคร่งครัด
โดยไม่มีสถานการณ์ใดที่การปฏิบัติไม่เป็นไปตามนโยบายข้างต้น

จากความมุ่งมั่นดังกล่าว ส่งผลให้ในปี 2553
เอ็กโกได้รับรางวัลและการรับรองการปฏิบัติตามหลักการกำกับดูแลกิจการที่ดี ดังนี้

-   บริษัทจดทะเบียนยอดเยี่ยมแห่งปีอันดับ 6 ของประเทศและอันดับ 4
    ของหมวดพลังงานและสาธารณูปโภคจากการจัดอันดับโดยวารสารการเงินการธนาคาร

-   บริษัทจดทะเบียนยอดเยี่ยมอันดับ 8
    ของประเทศของหมวดพลังงานจากการจัดอันดับโดยวารสาร Tycoon

-   บริษัทไทยที่ดีเด่นอันดับ 8 สำหรับการปฏิบัติตามนโยบายการจ่ายเงินปันผลจากนิตยสาร
    FinanceAsia

-   บริษัทจดทะเบียนที่จัดประชุมผู้ถือหุ้นได้ดีเยี่ยมและสมควรเป็นแบบอย่างในการประเมินคุณภาพการจัดประชุมผู้ถือหุ้นสามัญ
    ประจำปี 2553 ประเมินโดยสมาคมส่งเสริมผู้ลงทุนไทย โดยได้รับคะแนนเต็ม 100 คะแนน

-   รางวัลบริษัทจดทะเบียนดีเด่นด้านความรับผิดชอบต่อสังคมดีเด่นสำหรับบริษัทจดทะเบียนที่มีมูลค่าตลาดสูงกว่า
    10,000 ล้านบาท จากงาน SET Awards โดย ตลท. ร่วมกับวารสารการเงินการธนาคาร

-   การกำกับดูแลกิจการในระดับดีเลิศ โดยได้รับคะแนนรวม 94 คะแนนจากคะแนนเต็ม 100
    คะแนนในการสำรวจโดยสมาคมส่งเสริมสถาบันกรรมการไทย (IOD)
    ซึ่งเอ็กโกได้รับคะแนนเต็มใน 2 หมวดคือ สิทธิของผู้ถือหุ้น
    และการคำนึงถึงบทบาทของผู้มีส่วนได้เสีย

-   หนึ่งใน 15
    บริษัทจดทะเบียนที่เข้ารับการพิจารณารางวัลองค์กรโปร่งใสจากสำนักงานคณะกรรมการป้องกันและปราบปรามการทุจริตแห่งชาติ

เนื่องจาก ตลท. ได้ขอให้บริษัทจดทะเบียนนำหลักการกำกับดูแลกิจการที่ดีสำหรับบริษัทจดทะเบียนปี
2549 ซึ่งจัดทำโดย ตลท. มาปรับใช้ตามความเหมาะสม
รวมทั้งให้ชี้แจงข้อขัดข้องสำหรับรายการที่ไม่สามารถปฏิบัติตามหลักการดังกล่าว
พร้อมเหตุผลหรือมาตรการทดแทนที่บริษัทนำมาใช้
คณะกรรมการจึงจัดทำรายงานฉบับนี้เพื่อรายงานการดำเนินการตามหลักการกำกับดูแลกิจการที่ดีของเอ็กโกในปี
2553 สรุปได้ ดังนี้

9.7.1 สิทธิของผู้ถือหุ้น

เอ็กโกให้ความสำคัญกับการกำกับดูแลกิจการที่ดี
โดยคำนึงถึงสิทธิของผู้ถือหุ้นทั้งในฐานะนักลงทุนในหลักทรัพย์และในฐานะเจ้าของบริษัทด้วยมาตรฐานที่เป็นที่ยอมรับและเชื่อถือได้
เอ็กโกส่งเสริมให้ผู้ถือหุ้นได้ใช้สิทธิโดยครอบคลุมสิทธิพื้นฐานทางกฎหมาย เช่น
การมีส่วนแบ่งในกำไรของกิจการ การซื้อขายหรือการโอนหุ้น
การได้รับข่าวสารข้อมูลของกิจการอย่างเพียงพอ
การเข้าร่วมประชุมเพื่อใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
การกำหนดค่าตอบแทนกรรมการ การแต่งตั้งผู้สอบบัญชี และกำหนดจำนวนเงินค่าสอบบัญชี
และเรื่องที่มีผลกระทบต่อบริษัท

นอกจากสิทธิพื้นฐานดังกล่าวข้างต้น เอ็กโกได้ดูแลผู้ถือหุ้นมากกว่าสิทธิตามกฎหมาย เช่น
การให้ข้อมูลที่สำคัญที่เป็นปัจจุบันผ่านเว็บไซต์ การจัดให้มีจดหมายข่าวผู้ถือหุ้น
และการจัดให้ผู้ถือหุ้นเข้าเยี่ยมชมกิจการ

ก. การจัดประชุมผู้ถือหุ้น

คณะกรรมการให้ความสำคัญกับการจัดประชุมผู้ถือหุ้นสามัญประจำปีภายใน 4
เดือนนับแต่วันสิ้นรอบบัญชีของบริษัทเพื่อให้ผู้ถือหุ้นมีส่วนร่วมในการติดตามดูแลการดำเนินงานของบริษัท
และหากมีความจำเป็นเร่งด่วนที่จะต้องพิจารณาระเบียบวาระพิเศษที่อาจเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้นซึ่งจำเป็นต้องได้รับอนุมัติจากผู้ถือหุ้น
คณะกรรมการบริษัทสามารถเรียกประชุมวิสามัญผู้ถือหุ้นได้เป็นกรณีไป
โดยในการประชุมผู้ถือหุ้นบริษัทได้ปฏิบัติตามคู่มือ AGM Checklist
ซึ่งจัดทำขึ้นโดยสมาคมส่งเสริมผู้ลงทุนไทย สมาคมบริษัทจดทะเบียน และ ก.ล.ต. ดังนี้

ก่อนวันประชุม

เอ็กโกจัดเตรียมเอกสารการประชุมที่มีข้อมูลครบถ้วนในสาระสำคัญสำหรับประกอบการพิจารณาออกเสียงลงคะแนนของผู้ถือหุ้น
โดยเผยแพร่ข้อมูลให้ผู้ถือหุ้นทราบล่วงหน้า
และสนับสนุนให้ผู้ถือหุ้นมีส่วนร่วมในการประชุมสามัญผู้ถือหุ้นประจำปี
รวมทั้งอำนวยความสะดวกในการใช้สิทธิออกเสียงในกรณีที่ไม่สามารถเข้าร่วมประชุมด้วยตนเองได้
ดังนี้

-   แจ้งกำหนดการประชุมและระเบียบวาระการประชุมให้ผู้ถือหุ้นทราบล่วงหน้าผ่านระบบการสื่อสารข้อมูลของ
    ตลท. และเว็บไซต์ของเอ็กโกก่อนการส่งเอกสารตั้งแต่วันที่ 22 กุมภาพันธ์ 2553
    ก่อนวันประชุมผู้ถือหุ้น 58 วัน
    เพื่อให้ผู้ถือหุ้นสามารถวางแผนตารางเวลาในการเข้าร่วมประชุมได้

-   เผยแพร่หนังสือเชิญประชุมพร้อมรายละเอียดของแต่ละระเบียบวาระการประชุมประกอบด้วย
    วัตถุประสงค์และเหตุผล ความเห็นของคณะกรรมการ
    หลักเกณฑ์และวิธีการในการเข้าร่วมประชุม และหนังสือมอบฉันทะ
    พร้อมแนบรายงานประจำปีให้ผู้ถือหุ้นทราบตั้งแต่วันที่ 22 มีนาคม 2553 ก่อนวันประชุมผู้ถือหุ้น
    30 วัน รวมทั้งนำเสนอข้อมูลที่เกี่ยวข้องทั้งหมดบนเว็บไซต์ของเอ็กโก
    เพื่อเปิดโอกาสให้ผู้ถือหุ้นมีเวลาศึกษาข้อมูลประกอบการประชุมล่วงหน้าก่อนได้รับข้อมูลดังกล่าวในรูปแบบเอกสารจากเอ็กโกอย่างละเอียด
    และเตรียมการมอบฉันทะในกรณีที่ไม่สะดวกเข้าประชุมด้วยตนเอง
    รวมทั้งจัดให้มีหมายเลขโทรศัพท์ติดต่อเพื่อสอบถามรายละเอียดในกรณีที่มีข้อสงสัยเพิ่มเติม

-   นำเสนอข้อมูลที่สำคัญเพื่อประกอบการพิจารณาระเบียบวาระการแต่งตั้งกรรมการที่ครบถ้วนในสาระสำคัญตามแนวปฏิบัติที่ดีของ
    ก.ล.ต. และ ตลท.

-   ร่วมกับบริษัท ศูนย์รับฝากหลักทรัพย์ (ประเทศไทย)
    จำกัดในการให้ผู้ถือหุ้นแจ้งความจำนงการเข้าประชุมผู้ถือหุ้นล่วงหน้าผ่านระบบ IVR
    เพื่อให้บริษัทสามารถจัดการรับรองได้ถูกต้อง

-   เปิดโอกาสให้ผู้ถือหุ้นสามารถส่งคำถามที่ต้องการให้ชี้แจงในประเด็นของระเบียบวาระที่นำเสนอได้ล่วงหน้าโดยส่งจดหมายอิเล็กทรอนิกส์เมล์มาที่
    directors@egco.com หรือโทรสารหมายเลข 0-2955-0956-7
    เพื่อให้ผู้ถือหุ้นได้รับประโยชน์สูงสุดจากการประชุม
    รวมทั้งเป็นการรักษาสิทธิประโยชน์ของผู้ถือหุ้นอย่างเต็มที่

วันประชุมผู้ถือหุ้น

เอ็กโกอำนวยความสะดวกแก่ผู้ถือหุ้นที่จะเข้าร่วมประชุม
และดำเนินการประชุมอย่างโปร่งใสและมีกลไกที่สามารถตรวจสอบได้
รวมทั้งเปิดโอกาสให้ผู้ถือหุ้นได้ซักถามและแสดงความคิดเห็นได้อย่างเต็มที่ ดังนี้

-   สนับสนุนให้กรรมการ ผู้บริหารระดับสูง
    และผู้สอบบัญชีเข้าร่วมประชุมผู้ถือหุ้นเพื่อตอบคำถามและรับทราบความเห็นของผู้ถือหุ้น ซึ่งในปี
    2553 ประธานกรรมการและกรรมการครบจำนวน 15 คนซึ่งคิดเป็นร้อยละ 100
    ของจำนวนกรรมการทั้งหมด ได้เข้าร่วมการประชุม
    โดยประธานกรรมการชุดย่อยทุกคณะเข้าร่วมประชุมและประธานและกรรมการที่ดำรงตำแหน่งในคณะกรรมการชุดย่อยได้ร่วมชี้แจงรายละเอียดที่เกี่ยวข้องของระเบียบวาระต่างๆ
    รวมถึงตอบคำถามของผู้ถือหุ้น

-   ให้ความสำคัญต่อการอำนวยความสะดวกต่อผู้ถือหุ้น โดยในปี 2553
    เอ็กโกได้แนบแผนที่สถานที่จัดประชุมไว้ในหนังสือเชิญประชุมผู้ถือหุ้น
    กำหนดจุดบริการรับลงทะเบียนอย่างเหมาะสมและพอเพียง
    รวมทั้งจัดให้มีการเลี้ยงรับรองที่เหมาะสม นอกจากนี้
    เอ็กโกได้จัดนิทรรศการเกี่ยวกับข้อมูลการดำเนินงานของบริษัทเพื่อให้ข้อมูลแก่ผู้ถือหุ้นที่มาเข้าร่วมประชุม

-   จัดแสดงนิทรรศการ และให้ข้อมูลเกี่ยวกับการดำเนินธุรกิจของบริษัท
    รวมทั้งจัดให้มีมุมผู้ถือหุ้นบริเวณหน้าห้องประชุม โดยมีผู้บริหาร หน่วยงานนักลงทุนสัมพันธ์
    หน่วยงานบัญชีและการเงิน ร่วมให้การต้อนรับและตอบข้อซักถามของผู้ถือหุ้น

-   เชิญเจ้าหน้าที่จากบริษัท ศูนย์รับฝากหลักทรัพย์ (ประเทศไทย) จำกัด
    ซึ่งเป็นนายทะเบียนหลักทรัพย์ของเอ็กโกมาให้บริการและตอบข้อซักถามเกี่ยวกับข้อแนะนำด้านเช็คเงินปันผล
    และการลงดำเนินการเกี่ยวกับใบหลักทรัพย์

-   ใช้ระบบ Barcode
    ในการลงทะเบียนเข้าร่วมประชุมและนับคะแนนเพื่ออำนวยความสะดวกแก่ผู้ถือหุ้น

-   ให้สิทธิผู้ถือหุ้นที่มาร่วมประชุมผู้ถือหุ้นภายหลังจากที่การประชุมเริ่มแล้ว
    มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

-   ดำเนินการประชุมผู้ถือหุ้นตามลำดับระเบียบวาระการประชุมที่ได้แจ้งไว้ในหนังสือเชิญประชุมผู้ถือหุ้น
    และการนำเสนอระเบียบวาระจะเริ่มจากความเป็นมา
    เหตุผลและความจำเป็นโดยละเอียดของข้อมูลสำคัญที่ได้แจ้งผู้ถือหุ้นในหนังสือนัดประชุมแล้ว
    และข้อเสนอต่อที่ประชุม

-   จัดให้มีการถ่ายทอดภาพและเสียงการประชุมผ่านระบบโทรทัศน์วงจรปิด
    เพื่อให้ผู้ถือหุ้นที่อยู่นอกห้องประชุมได้รับทราบการดำเนินการตั้งแต่ต้นจนจบการประชุม

-   ให้โอกาสผู้ถือหุ้นในการแสดงความคิดเห็น
    การถามคำถามต่อที่ประชุมในแต่ละระเบียบวาระอย่างเท่าเทียมกัน
    โดยประธานในที่ประชุมได้ให้ความสำคัญและตอบข้อซักถามในทุกประเด็น
    และมีการบันทึกการประชุมอย่างครบถ้วน

-   ว่าจ้างบริษัทที่ปรึกษากฎหมายและภาษีไพร้ซ์สวอเตอร์เฮ้าส์คูเปอร์ส จำกัด เป็น inspector
    เพื่อทำหน้าที่ตรวจสอบเอกสารของผู้ถือหุ้นหรือผู้มอบฉันทะที่มีสิทธิเข้าร่วมประชุม องค์ประชุม
    ความสอดคล้องของวิธีการลงคะแนนและการนับคะแนนกับข้อบังคับของบริษัทและที่ประธานแจ้ง
    การเก็บบัตรลงคะแนนจากผู้ถือหุ้น และการตรวจสอบผลของมติและผลการลงคะแนน ซึ่ง
    inspector ให้ความเห็นว่า การดำเนินการประชุมผู้ถือหุ้นและการออกเสียงลงคะแนน
    โปร่งใส และถูกต้องตามกฎหมายและข้อบังคับบริษัท

-   จัดให้มีแบบประเมินคุณภาพการจัดการประชุมผู้ถือหุ้น
    เพื่อนำข้อมูลไปใช้ในการพัฒนาการจัดประชุมผู้ถือหุ้นให้โปร่งใส
    มีประสิทธิภาพและเป็นประโยชน์ต่อกิจการและผู้ถือหุ้น ซึ่งผลการประเมินคุณภาพในปี 2553
    พบว่าผู้เข้าร่วมประชุมมีความพึงพอใจต่อหนังสือเชิญประชุม การจัดประชุม
    และวิธีดำเนินการประชุม

ทั้งนี้ จำนวนผู้เข้าร่วมประชุมผู้ถือหุ้นในปี 2553
มีผู้ถือหุ้นที่มาประชุมด้วยตนเองและโดยการมอบฉันทะจำนวน 485 ราย และ 576 รายตามลำดับ
นับจำนวนหุ้นที่ถือรวมกันได้ 410,811,147 หุ้น คิดเป็นร้อยละ 78.032
ของจำนวนหุ้นที่จำหน่ายได้ทั้งหมด ซึ่งใกล้เคียงกับจำนวนผู้เข้าร่วมประชุมผู้ถือหุ้นในปี 2552
ซึ่งมีผู้ถือหุ้นที่มาประชุมด้วยตนเองและโดยการมอบฉันทะจำนวน 456 ราย และ 681 รายตามลำดับ
นับจำนวนหุ้นที่ถือรวมกันได้ 412,805,276 หุ้น คิดเป็นร้อยละ 78.411
ของจำนวนหุ้นที่จำหน่ายได้ทั้งหมด

หลังการประชุมผู้ถือหุ้น

-   หลังจากการประชุมสามัญผู้ถือหุ้นครั้งที่ 1/2553 ในวันที่ 22 เมษายน 2553
    เอ็กโกได้จัดทำร่างรายงานการประชุมให้ผู้ถือหุ้นได้ตรวจสอบหลังการประชุมทางเว็บไซต์ของบริษัทที่
    www.egco.com เมื่อวันที่ 6 พฤษภาคม 2553 ซึ่งอยู่ในหลักเกณฑ์ที่ ตลท. กำหนดคือภายใน
    14 วันนับจากวันประชุม
    และจัดเก็บรายงานการประชุมอย่างมีระบบเพื่อการตรวจสอบและอ้างอิง ทั้งนี้
    รายงานประชุมดังกล่าวได้บันทึกสาระสำคัญของแต่ละเรื่องที่เสนอต่อที่ประชุม
    รวมทั้งข้อซักถามของผู้ถือหุ้น และคำชี้แจงของคณะกรรมการบริษัท
    รวมทั้งมติที่ประชุมพร้อมคะแนนเสียง

-   จัดให้มีการบันทึกบรรยากาศการประชุม เพื่อให้ผู้ถือหุ้นที่ไม่เข้าร่วมประชุมได้รับทราบ
    โดยประกาศแจ้งบนเว็บไซด์ของเอ็กโกเพื่อให้ผู้ถือหุ้นสามารถติดต่อขอรับเทปดังกล่าวได้ในรูปแบบวิดิทัศน์

-   หลังจากที่ประชุมผู้ถือหุ้นได้อนุมัติการจ่ายเงินปันผล
    เอ็กโกได้แจ้งมติที่ประชุมรวมถึงรายละเอียดการจ่ายเงินปันผลให้ผู้ถือหุ้นทราบผ่านระบบสื่ออิเล็กทรอนิคส์
    (ELCID) ของ ตลท. และประสานงานกับนายทะเบียนบริษัทศูนย์ฝากหลักทรัพย์ฯ
    เพื่อให้มั่นใจว่าผู้ถือหุ้นได้รับสิทธิเงินปันผลอย่างครบถ้วนและถูกต้อง

-   เอ็กโกได้นำข้อเสนอแนะและความคิดเห็นที่ได้รับจากผู้ถือหุ้นในการประเมินผลการจัดประชุม
    มาพิจารณาและหาแนวทางแก้ไข/ปรับปรุงเพื่อพัฒนาการจัดประชุมผู้ถือหุ้นอย่างต่อเนื่อง

จากการดำเนินการดังกล่าว
เป็นผลให้เอ็กโกได้รับการประเมินผลการจัดประชุมผู้ถือหุ้นในระดับดีเยี่ยมสมควรเป็นแบบอย่างด้วยคะแนนเต็ม
100 คะแนน ติดต่อกันเป็นปีที่ 2

ข. การเยี่ยมชมกิจการ

คณะกรรมการจัดให้ผู้ถือหุ้นและนักลงทุนเข้าเยี่ยมชมกิจการและพบปะผู้บริหารเพื่อความเข้าใจในธุรกิจและติดตามความเป็นไปในการดำเนินธุรกิจของบริษัท
โดยในปี 2553 มีการจัดการเยี่ยมชมกิจการทั้งหมด 4 ครั้ง ดังนี้

-   เอ็กโกจัดให้ผู้ถือหุ้นเยี่ยมชมโรงไฟฟ้าระยอง จังหวัดระยอง

-   เอ็กโกนำนักวิเคราะห์และนักลงทุนเยี่ยมชมโครงการโรงไฟฟ้าน้ำเทิน 2

-   เอ็กโกร่วมกับสมาคมส่งเสริมผู้ลงทุนไทยพาผู้ถือหุ้นและนักลงทุนเยี่ยมชมโรงไฟฟ้าระยอง
    จังหวัดระยอง

-   เอ็กโกนำนักวิเคราะห์และนักลงทุนเยี่ยมชมโครงการหนึ่งป่าต้นน้ำ หนึ่งต้นกำเนิดพลังงาน

9.7.2 การปฏิบัติต่อผู้ถือหุ้นอย่างเท่าเทียมกัน

  ก. การปฏิบัติที่เท่าเทียม

คณะกรรมการได้ดูแลและสอบทานกรอบโครงสร้างของการกำกับดูแลกิจการเป็นประจำเพื่อสร้างความมั่นใจว่า
การปฏิบัติต่อผู้ถือหุ้นทุกราย
ซึ่งรวมถึงผู้ถือหุ้นรายย่อยและผู้ถือหุ้นต่างชาติมีความเท่าเทียมกันและยุติธรรม
รวมทั้งกระบวนการดูแลผู้ถือหุ้นไม่มีความยุ่งยากหรือมีต้นทุนสูงโดยไม่จำเป็น
ผู้ถือหุ้นมีสิทธิที่จะเข้าร่วมในการตัดสินใจ
และได้รับทราบถึงผลของการตัดสินใจของบริษัทสำหรับเหตุการณ์ที่สำคัญตามที่กำหนดไว้ในกฎหมายหรือข้อบังคับบริษัท
ดังนี้

-   ในการประชุมผู้ถือหุ้น
    เอ็กโกมีนโยบายที่จะรักษาสิทธิของผู้ถือหุ้นทุกรายไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นอื่นทราบล่วงหน้า
    เพื่อให้ผู้ถือหุ้นได้มีโอกาสศึกษาข้อมูลของระเบียบวาระการประชุมก่อนลงมติ ทั้งนี้
    ผู้ถือหุ้นของบริษัททุกรายมีสิทธิออกเสียงตามจำนวนหุ้นที่ถืออยู่
    โดยหุ้นแต่ละหุ้นมีสิทธิออกเสียงหนึ่งเสียง
    และไม่มีหุ้นใดมีสิทธิพิเศษที่เป็นการจำกัดสิทธิของผู้ถือหุ้นรายอื่น

-   คณะกรรมการเปิดโอกาสให้ผู้ถือหุ้นส่วนน้อยเสนอระเบียบวาระการประชุมในการประชุมผู้ถือหุ้นประจำปี
    2553 รวมทั้งเสนอชื่อผู้มีคุณสมบัติเหมาะสมเข้าเป็นกรรมการระหว่างวันที่ 2 พฤศจิกายน
    2552 - 31 มกราคม 2553 (ประมาณ 6 เดือนก่อนการประชุมผู้ถือหุ้น)
    โดยประกาศให้ทราบโดยผ่านช่องทางของ ตลท. และบนเว็บไซต์ของบริษัท
    โดยมีขั้นตอนและวิธีปฏิบัติที่ชัดเจน
    โปร่งใสและสอดคล้องกับแนวปฏิบัติเพิ่มเติมเรื่องการให้สิทธิแก่ผู้ถือหุ้นส่วนน้อยของ ตลท. ทั้งนี้
    บริษัทได้กำหนดให้ผู้ถือหุ้นที่จะเสนอระเบียบวาระการประชุมต้องมีจำนวนการถือหุ้นรวมกันไม่น้อยกว่า
    100,000 หุ้น ซึ่งต่ำกว่าแนวปฏิบัติของ ตลท.
    ที่ร้อยละห้าของจำนวนสิทธิออกเสียงทั้งหมดของบริษัท อย่างไรก็ตาม ในปี 2553
    ไม่มีผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้นและ/หรือชื่อกรรมการล่วงหน้า

-   เพื่อความโปร่งใสและตรวจสอบได้ เอ็กโกได้จัดให้มีการใช้บัตรลงคะแนนเสียงในทุกวาระ
    รวมทั้งเปิดโอกาสให้ผู้ถือหุ้นแต่งตั้งกรรมการเป็นรายบุคคล

-   คณะกรรมการเปิดโอกาสให้ผู้ถือหุ้นที่ไม่สามารถเข้าประชุมด้วยตนเอง
    สามารถใช้สิทธิออกเสียงโดยการมอบฉันทะซึ่งจัดทำทั้ง 3
    แบบตามที่กำหนดโดยกรมพัฒนาธุรกิจการค้า กระทรวงพาณิชย์
    ซึ่งรวมแบบมอบฉันทะที่ผู้ถือหุ้นสามารถกำหนดทิศทางการลงคะแนนได้
    รวมทั้งเสนอกรรมการอิสระของบริษัทจำนวน 3
    คนซึ่งไม่มีประเด็นเรื่องความขัดแย้งทางผลประโยชน์เกี่ยวกับวาระการประชุมสามัญผู้ถือหุ้นประจำปีเป็นทางเลือกให้ผู้ถือหุ้นสามารถมอบฉันทะให้ลงคะแนนเสียงแทนในกรณีที่ผู้ถือหุ้นไม่สามารถเข้าร่วมประชุมได้
    และได้อำนวยความสะดวกโดยให้ผู้ถือหุ้นสามารถ download
    หนังสือมอบฉันทะผ่านเว็บไซต์ของเอ็กโกได้

-   เนื่องจากผู้ถือหุ้นส่วนใหญ่ที่มาเข้าร่วมการประชุมสามัญผู้ถือหุ้นเป็นคนไทย ดังนั้น
    ในการประชุมผู้ถือหุ้นจึงดำเนินการเป็นภาษาไทย
    แต่เพื่อประโยชน์ในการสื่อสารและอำนวยความสะดวกให้ผู้ถือหุ้นชาวต่างชาติ
    เอ็กโกจึงได้จัดทำหนังสือเชิญประชุมและเอกสารที่เกี่ยวข้องเป็นทั้งภาษาไทยและภาษาอังกฤษ
    รวมทั้งจัดให้มีล่ามภาษาอังกฤษในห้องประชุมด้วย

-   เนื่องจากคณะกรรมการตระหนักดีว่า
    อาจมีผู้ถือหุ้นบางส่วนไม่สามารถอ่านรายงานการประชุมบนเว็บไซต์ของ ตลท. หรือของเอ็กโก
    จึงได้จัดส่งสำเนารายงานการประชุมสามัญผู้ถือหุ้น ครั้งที่ 1/2553
    เป็นเอกสารให้กับผู้ถือหุ้นทุกรายทางไปรษณีย์เพื่อตรวจสอบความถูกต้องด้วย

ข. การป้องกันการใช้ข้อมูลภายใน

เอ็กโกกำหนดแนวทางในการเก็บรักษาและป้องกันการใช้ข้อมูลภายในเป็นลายลักษณ์อักษรในจรรยาบรรณของกรรมการ
และจรรยาบรรณของพนักงานเพื่อป้องกันการใช้ข้อมูลภายในเพื่อหาผลประโยชน์ให้แก่ตนเองและผู้อื่นในทางมิชอบ
ซึ่งเป็นการเอาเปรียบผู้ถือหุ้นรายอื่น หรือก่อให้เกิดความเสียหายต่อผู้ถือหุ้นโดยรวม ดังนี้

กรรมการ

-   กรรมการจะต้องไม่ใช้ข้อมูลที่ได้รับในฐานะกรรมการบริษัทในทางที่มิชอบ
    หรือก่อให้เกิดความเสียหายแก่บริษัท

-   กรรมการจะต้องไม่เปิดเผยข้อมูลที่เป็นความลับทางธุรกิจ
    หรือข้อมูลที่มีผลกระทบต่อการทำธุรกิจให้บุคคลภายนอกทราบ

-   กรรมการจะต้องไม่ซื้อหรือขายหุ้นในขณะที่มีข้อมูลภายในของบริษัทซึ่งหากเปิดเผยต่อสาธารณชนจะมีผลกระทบต่อราคาหุ้น

-   กรรมการจะต้องไม่แจ้งข้อมูลซึ่งยังไม่เปิดเผยต่อสาธารณชนให้ผู้อื่นอันอาจนำไปสู่การจอง
    ซื้อหรือขายหลักทรัพย์ของบริษัท

พนักงาน

-   พนักงานจะปฏิบัติตามข้อกำหนดของ ตลท., ก.ล.ต. และกฎหมายที่เกี่ยวข้องโดยเคร่งครัด
    ซึ่งรวมถึงการเปิดเผยข้อมูลต่อผู้ถือหุ้น และ/หรือต่อสาธารณะโดยเท่าเทียมกัน

-   การเปิดเผยข้อมูลที่มีผลกระทบต่อธุรกิจและราคาหุ้นจะต้องได้รับความเห็นชอบจากกรรมการผู้จัดการใหญ่ซึ่งจะเป็นผู้ดำเนินการเปิดเผยข้อมูลเองหรือมอบหมายให้ผู้ใดผู้หนึ่งเป็นผู้รับผิดชอบการเปิดเผยข้อมูลดังกล่าว

-   หน่วยงานกลางที่เป็นผู้ให้ข้อมูลแก่สาธารณชนและนักลงทุนคือฝ่ายสื่อสารองค์กร
    ฝ่ายเลขานุการบริษัท และส่วนงานนักลงทุนสัมพันธ์
    โดยหน่วยงานที่เป็นเจ้าของข้อมูลมีหน้าที่สนับสนุนข้อมูล

ทั้งนี้
เอ็กโกได้กำหนดห้ามผู้บริหารและพนักงานที่เกี่ยวข้องและรู้ข้อมูลเกี่ยวกับงบการเงินซื้อและ/หรือขายหุ้น
45 วันก่อนการเปิดเผยข้อมูลและ 24 ชั่วโมงหลังการเปิดเผยข้อมูล
สำหรับสารสนเทศที่มีนัยสำคัญอื่นๆ
ห้ามมิให้ผู้บริหารและพนักงานที่รู้ข้อมูลซื้อขายหุ้นนับตั้งแต่วันที่ทราบข้อมูลและ 24
ชั่วโมงภายหลังเปิดเผยข้อมูลดังกล่าวต่อ ตลท. นอกจากนั้น
เอ็กโกได้กำหนดให้มีระบบการควบคุมภายในเพื่อป้องกันการรั่วไหลของข้อมูลข่าวสารอย่างรอบคอบและรัดกุมเพื่อป้องกันมิให้ข้อมูลภายในเปิดเผยออกสู่ภายนอกก่อนการเผยแพร่อย่างเป็นทางการ
โดยให้ถือว่า
มาตรการและระบบควบคุมนี้เป็นส่วนหนึ่งของมาตรการควบคุมความเสี่ยงที่สำคัญของบริษัท
รวมทั้งให้ถือเป็นหน้าที่และความรับผิดชอบของผู้บังคับบัญชาที่จะควบคุมดูแลให้การรักษาข้อมูลภายในเป็นไปตามมาตรการดังกล่าว
การที่พนักงานใช้ข้อมูลภายในที่ยังไม่เปิดเผยต่อสาธารณะหรือต่อผู้ถือหุ้นทั่วไปเพื่อประโยชน์ในการซื้อขายหลักทรัพย์เป็นการส่วนตนหรือเพื่อผู้อื่น
ถือว่าเป็นการกระทำที่ผิดจรรยาบรรณของบริษัท

ค. การเปิดเผยข้อมูลส่วนได้เสีย

คณะกรรมการได้กำหนดแนวปฏิบัติเรื่องการเปิดเผยข้อมูลส่วนได้เสียของกรรมการและผู้บริหารเพื่อความโปร่งใสและป้องกันปัญหาการขัดแย้งของผลประโยชน์
ดังนี้

-   กรรมการจะต้องแจ้งให้บริษัททราบโดยไม่ชักช้าเมื่อกรรมการและบุคคลในครอบครัวมีส่วนร่วมหรือเป็นผู้ถือหุ้นในกิจการใดๆ
    ซึ่งอาจมีผลประโยชน์หรือเกิดความขัดแย้งกับบริษัท
    มีส่วนได้เสียโดยตรงหรือโดยอ้อมในสัญญาใดๆ ที่บริษัททำขึ้น
    หรือเข้าถือหลักทรัพย์ในบริษัทหรือบริษัทในเครือ ทั้งนี้
    กรรมการและผู้บริหารที่มีส่วนได้เสียจะต้องงดเว้นจากการร่วมอภิปรายให้ความเห็น
    หรือลงคะแนนเสียงอนุมัติในรายการดังกล่าว

-   กรรมการและผู้บริหารจะต้องรายงานการถือครองหลักทรัพย์ของเอ็กโกในการประชุมคณะกรรมการบริษัททุกครั้ง
    ซึ่งในระเบียบวาระดังกล่าว ได้จัดให้มีข้อความเพื่อแจ้งกรรมการทราบว่า กรรมการ ผู้บริหาร
    รวมทั้งคู่สมรสและบุตรที่ยังไม่บรรลุนิติภาวะ ตลอดจนผู้เกี่ยวข้องตามมาตรา 258
    แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    มีหน้าที่จัดทำและเผยแพร่รายงานการถือหลักทรัพย์ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ
    ขาย โอน หรือรับโอนหลักทรัพย์ภายใน 3 วันนับแต่วันที่มีการซื้อขายหลักทรัพย์ ต่อ ก.ล.ต.

ทั้งนี้ ในปี 2553
คณะกรรมการบริษัทกำหนดการรายงานข้อมูลแบบรายงานการมีส่วนได้เสียของกรรมการ ผู้บริหาร
และบุคคลที่มีความเกี่ยวข้องเพื่อให้เป็นไปตามประกาศคณะกรรมการกำกับตลาดทุน ที่ ทจ. 2/2552
ซึ่งมีผลบังคับในวันที่ 1 กรกฎาคม 2552 ดังนี้

1.  กำหนดให้กรรมการและผู้บริหารจัดทำรายงานการมีส่วนได้เสียทุกไตรมาส

2.  ในกรณีที่มีการเปลี่ยนแปลงข้อมูลระหว่างไตรมาสให้แจ้งฝ่ายเลขานุการเพื่อส่งแบบรายการให้ปรับปรุงใหม่โดยไม่ชักช้า

3.  ให้เลขานุการบริษัทจัดส่งสำเนารายงานการมีส่วนได้เสียให้ประธานกรรมการและประธานกรรมการตรวจสอบทราบภายใน
    7 วันทำการนับแต่วันที่บริษัทได้รับรายงานนั้น

ในปี 2553 คณะกรรมการไม่ได้รับข้อร้องเรียนใด ๆ
เกี่ยวกับการไม่เคารพในสิทธิพื้นฐานของผู้ถือหุ้น
หรือการกระทำความผิดของกรรมการและผู้บริหารเกี่ยวกับการใช้ข้อมูลภายใน
อันแสดงให้เห็นถึงประสิทธิภาพของคณะกรรมการในการดูแลเรื่องดังกล่าว

9.7.3 บทบาทของผู้มีส่วนได้เสีย

  ก. การดูแลสิทธิของผู้มีส่วนได้เสีย

นอกเหนือจากการดูแลและรักษาสิทธิของผู้ถือหุ้นแล้ว
คณะกรรมการมีนโยบายที่จะดูแลสิทธิของผู้มีส่วนได้เสียทุกกลุ่ม
โดยนอกจากการพิจารณาเรื่องที่มีผลกระทบต่อการประกอบธุรกิจโดยตรงแล้ว
ยังขยายไปสู่เรื่องที่คณะกรรมการเห็นว่า เป็นหน้าที่ที่ควรทำต่อสังคมส่วนรวมด้วย
คณะกรรมการได้กำหนดแนวทางการตอบสนองความต้องการของกลุ่มผู้มีส่วนได้เสียแต่ละกลุ่มไว้อย่างชัดเจนในนโยบายการกำกับดูแลกิจการที่ดีของบริษัท
และ “จรรยาบรรณธุรกิจ กลุ่มบริษัท ผลิตไฟฟ้า จำกัด (มหาชน)” เพื่อให้กรรมการ ฝ่ายบริหาร
และพนักงานยึดถือปฏิบัติในการดำเนินงาน สรุปได้ ดังนี้

พนักงาน

เอ็กโกตระหนักในคุณค่าของบุคลากร และเชื่อมั่นว่า
บุคลากรเป็นปัจจัยสำคัญที่สุดในการประกอบธุรกิจ จึงให้ความสำคัญในการดูแลพนักงาน
ให้ได้รับการส่งเสริมและพัฒนาอย่างต่อเนื่อง ได้รับผลตอบแทนและสวัสดิการที่เหมาะสม
ได้รับโอกาสในการก้าวหน้าในอาชีพ และส่งเสริมการมีส่วนร่วมของพนักงาน
รวมทั้งป้องกันและควบคุมไม่ให้เกิดอุบัติเหตุและปัญหาสุขอนามัยจากการทำงานให้กับพนักงานและผู้เกี่ยวข้อง
รวมทั้งจัดให้มีการตรวจสุขภาพพนักงานตามความเสี่ยงของพนักงานอย่างสม่ำเสมอ

ในปีที่ผ่านมา ไม่มีข้อพิพาทฟ้องร้องระหว่างบริษัทและพนักงาน
รวมทั้งไม่มีอุบัติเหตุแก่พนักงานจนถึงขั้นหยุดงานในทุกบริษัทย่อย นอกจากนี้ โรงไฟฟ้าระยอง
และบริษัท ผลิตไฟฟ้าขนอม จำกัด (“บฟข.”)
ได้รับการรับรองระบบการจัดการชีวอนามัยและความปลอดภัย TIS 18001 & OHSAS 18001:
1999 (Occupational Health and Safety Assessment Series) และ บฟข.
ได้รับรางวัลสถานประกอบการดีเด่นระดับประเทศด้านความปลอดภัย
อาชีวอนามัยและสิ่งแวดล้อมเป็นปีที่ 11 ติดต่อกัน

ลูกค้า

เอ็กโกปฏิบัติตามพันธกรณีที่มีต่อการไฟฟ้าฝ่ายผลิตแห่งประเทศไทย (“กฟผ.”) ในฐานะลูกค้า
และลูกค้าอื่นทุกรายรวมทั้งประชาชนผู้เป็นผู้ใช้บริการในท้ายที่สุดอย่างเคร่งครัด
และให้สินค้าและบริการที่มีคุณภาพและเชื่อถือได้ โดยได้นำระบบคุณภาพ ISO 9001: 2000
เข้าใช้งานที่ โรงไฟฟ้าระยอง บฟข. บริษัท ร้อยเอ็ดกรีน จำกัด และบริษัท เอ็กคอมธารา จำกัด

ในปีที่ผ่านมา เอ็กโกและบริษัทย่อยสามารถผลิตกระแสไฟฟ้าให้แก่ลูกค้าทุกรายได้ตามสัญญา
โดยมีค่าความพร้อมจ่ายสูงกว่าเกณฑ์ที่กำหนดตามสัญญาซื้อขายกระแสไฟฟ้าและสูงกว่าเป้าหมายประจำปี
โดยเฉพาะอย่างยิ่งโรงไฟฟ้าระยองได้รับโบนัสค่าความพร้อมจ่ายจาก กฟผ. เป็นปีที่ 14 ติดต่อกัน
นอกจากนั้น เอ็กโกยังได้เตรียมความพร้อมโรงไฟฟ้าในกลุ่มเพื่อรองรับสถานการณ์ฉุกเฉินตลอดเวลา
โดยโรงไฟฟ้าระยองสามารถเริ่มเดินเครื่องได้ด้วยตัวเอง เมื่อเกิดสภาพไฟฟ้าดับทั่วประเทศ
เพื่อจ่ายกระแสไฟฟ้าเข้าระบบไฟฟ้าภาคตะวันออกของ กฟผ. ด้วยเหตุดังกล่าว โรงไฟฟ้าระยอง
จึงถูกกำหนดให้เป็นโรงไฟฟ้าในแผนการนำระบบกลับคืนสู่สภาวะปกติ
เมื่อเกิดเหตุการณ์ไฟฟ้าดับทั่วประเทศ (Blackout Restoration Plan) ของ กฟน., กฟภ.
และ กฟผ. ซึ่งจะมีการหมุนเวียนทดสอบในภาคต่างๆ ทุกปี

ด้านธุรกิจให้บริการด้านพลังงาน
กลุ่มเอ็กโกสามารถรักษาระดับความพึงพอใจในการให้บริการในระดับดีมาก
โดยจากผลการสำรวจความพึงพอใจของลูกค้าในธุรกิจบำรุงรักษา พบว่าร้อยละ 89.31
มีความพึงพอใจกับพนักงานที่ให้บริการและผลการดำเนินงาน

สำหรับธุรกิจผลิตและจำหน่ายน้ำ กลุ่มเอ็กโกยังคงให้ความสำคัญกับเรื่อง “ปริมาณ” และ “คุณภาพ”
ในการจัดหาน้ำประปาให้สำนักงานประปาของการประปาส่วนภูมิภาค (กปภ.) สาขาราชบุรี
และสาขาสมุทรสงครามเป็นหลัก โดยในปี 2553
กลุ่มเอ็กโกสามารถจัดหาน้ำได้ตามความต้องการของลูกค้า โดยมีปริมาณเฉลี่ย 36,000
ลูกบาศก์ฟุตต่อวัน ซึ่งสูงกว่าปริมาณขั้นต่ำตามข้อตกลงในสัญญาที่ระบุไว้ 34,000 ลูกบาศก์ฟุตต่อวัน
และสามารถผลิตน้ำได้สูงกว่ามาตรฐานการผลิตตามมาตรฐานอุตสาหกรรม (มอก.) กำหนด
โดยจากการสำรวจของกรมอนามัย กระทรวงสาธารณสุข ตั้งแต่ปี 2545 – 2553
รับรองให้น้ำประปาที่ผลิตโดยเอ็กคอม ธารา เป็น ‘น้ำประปาดื่มได้’
และกรณีที่ต้องมีการดำเนินงานบำรุงรักษาท่อประปาระหว่างปี กลุ่มเอ็กโกยังได้ร่วมกับ กปภ.
ประชาสัมพันธ์ข้อมูลให้ประชาชนที่ใช้บริการได้ทราบล่วงหน้า
รวมถึงเตรียมรถน้ำรองรับสำหรับหน่วยงานที่มีความจำเป็นต้องใช้น้ำตลอด 24 ชั่วโมง เช่น
โรงพยาบาล อุตสาหกรรมแช่เย็น/แช่แข็ง อีกด้วย

เจ้าหนี้

เอ็กโกปฏิบัติตามพันธกรณีที่มีต่อเจ้าหนี้ทุกรายโดยดูแลให้บริษัทปฏิบัติตามเงื่อนไขในสัญญาเงินกู้
และไม่ปกปิดสถานะการเงินที่แท้จริงของบริษัท
และในกรณีที่สงสัยว่าจะมีเหตุการณ์ที่จะส่งผลกระทบต่อเจ้าหนี้
เช่นในกรณีที่บริษัทมีสถานะการเงินที่ไม่มั่นคง หรือยู่ในภาวะที่จะต้องยุบเลิกกิจการ
เอ็กโกจะเร่งดำเนินการเพื่อแก้ปัญหา

ในปีที่ผ่านมา
เอ็กโกและบริษัทย่อยได้ปฏิบัติตามเงื่อนไขที่มีต่อเจ้าหนี้โดยครบถ้วนและไม่มีเหตุการณ์ผิดนัดการชำระหนี้ใดๆ

คู่ค้าและคู่สัญญา

เอ็กโกปฏิบัติต่อคู่ค้าอย่างเสมอภาคและเป็นธรรม
ไม่เรียกร้องผลประโยชน์ทางการค้ากับคู่ค้าโดยไม่สุจริต
ปฏิบัติตามสัญญาหรือเงื่อนไขที่ตกลงไว้โดยเคร่งครัด
รวมทั้งมุ่งหมายที่จะพัฒนาและรักษาสัมพันธภาพที่ยั่งยืนกับคู่ค้าและคู่สัญญาที่มีวัตถุประสงค์ชัดเจนในเรื่องคุณภาพของสินค้าและบริการที่คู่ควรกับมูลค่าเงิน
คุณภาพทางด้านเทคนิค และมีความเชื่อถือซึ่งกันและกัน

คู่แข่งทางการค้า

เอ็กโกจะทำธุรกิจภายใต้กรอบกติกาของการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม
เช่นการจ่ายเงินสินจ้างให้แก่พนักงานของคู่แข่ง เป็นต้น
และไม่ทำลายชื่อเสียงของคู่แข่งทางการค้าด้วยการกล่าวหาในทางร้าย

สังคม ชุมชนและสิ่งแวดล้อม

เอ็กโกมีนโยบายที่จะประกอบธุรกิจโดยคำนึงถึงชุมชน สังคม และสิ่งแวดล้อม
โดยปลูกฝังจิตสำนึกเรื่องความรับผิดชอบต่อสังคมและสิ่งแวดล้อมให้เกิดขึ้นในหมู่พนักงานทุกระดับอย่างต่อเนื่องและจริงจังโดยให้ความสำคัญและถือเป็นหน้าที่ต่อสังคมโดยรวม
โดยได้กำหนดหลักการไว้ในจรรยาบรรณทางธุรกิจในอันที่จะปฏิบัติงานด้วยจิตสำนึกด้านความปลอดภัย
เพื่อไม่ให้ส่งผลกระทบต่อตนเอง ผู้เกี่ยวข้อง ชุมชนและสิ่งแวดล้อม
รวมทั้งปฏิบัติตามกฎหมายที่เกี่ยวข้อง ป้องกันภาวะมลพิษและอุบัติเหตุในทุกด้าน
และการใช้ทรัพยากรธรรมชาติอย่างมีประสิทธิภาพ

นอกจากการปฏิบัติงานตามหลักการดังกล่าว
เอ็กโกได้ดำเนินโครงการเพื่อชุมชนและสังคมบนเส้นทางหลัก 3 ด้าน ประกอบด้วย

-   การส่งเสริมและพัฒนาคุณภาพชีวิตชุมชน:
    กลุ่มเอ็กโกให้ความสำคัญกับชุมชนบริเวณสำนักงานใหญ่และรอบโรงไฟฟ้าอย่างสม่ำเสมอ
    โดยสนับสนุน ริเริ่มและพัฒนาโครงการต่างๆ ที่ครอบคลุมทั้งด้านการศึกษา การประกอบอาชีพ
    สุขอนามัย ตลอดจนการดูแลรักษาสิ่งแวดล้อม เพื่อคุณภาพชีวิตที่ดีขึ้นของคนในชุมชน

-   การอนุรักษ์ป่าต้นน้ำ ต้นกำเนิดของทุกชีวิต:
    นอกจากการดูแลรักษาสิ่งแวดล้อมในโรงไฟฟ้าและชุมชนโดยรอบ
    กลุ่มเอ็กโกยังเล็งเห็นถึงความสำคัญของการอนุรักษ์ทรัพยากรธรรมชาติด้านป่าไม้และน้ำ
    โดยเฉพาะป่าต้นน้ำซึ่งเปรียบเสมือนแหล่งผลิตและเก็บกักน้ำธรรมชาติ
    เป็นจุดเริ่มต้นของแม่น้ำลำธาร ปัจจัยสำคัญต่อการดำรงชีวิตของสิ่งมีชีวิตทุกชนิด

-   การส่งเสริมการเรียนรู้และสร้างจิตสาธารณะในเยาวชน
    ต้นทางแห่งการพัฒนาสังคมอย่างยั่งยืน:
    กลุ่มเอ็กโกจึงได้สนับสนุนและจัดกิจกรรมด้านการเรียนรู้ผ่านระบบการศึกษาและจากประสบการณ์จริงนอกห้องเรียน
    ทั้งในเด็กระดับปฐมวัย เยาวชนในระดับปฐมและมัธยมศึกษา
    เพราะเป็นจุดเริ่มต้นแห่งการเรียนรู้และพัฒนาทั้งด้านสังคม สติปัญญา และคุณธรรม
    ซึ่งจะนำไปสู่ความสำเร็จของการพัฒนาประเทศที่ยั่งยืนในที่สุด

ในปี 2553
เอ็กโกได้แต่งตั้งคณะกรรมการกำกับดูแลกิจการและความรับผิดชอบต่อสังคมและสิ่งแวดล้อม
เพื่อกำหนดนโยบายการกำกับดูแลกิจการที่ดีและนโยบายและกรอบกิจกรรมด้านความรับผิดชอบต่อสังคมและสิ่งแวดล้อม
โดยมุ่งเน้นที่ผลกระทบต่อผู้ถือหุ้นและผู้มีส่วนได้เสียเป็นสำคัญ
รวมทั้งได้จัดทำแผนงานและกิจกรรมความรับผิดชอบต่อสังคม ประกอบด้วย ความปลอดภัย
อาชีวอนามัย และสิ่งแวดล้อมในการทำงาน และโครงการเพื่อชุมชนและสังคม
โดยได้นำเสนอรายละเอียดในรายงานการพัฒนาอย่างยั่งยืน

ทั้งนี้ ในปี 2553 เอ็กโกไม่ได้รับการร้องเรียนใดๆ
จากผู้มีส่วนได้เสียและได้นำเสนอรายละเอียดการปฏิบัติต่อผู้มีส่วนได้เสียไว้ในบทความความรับผิดชอบต่อผู้มีส่วนได้เสีย

2.  การเคารพหลักสิทธิมนุษยชนสากล

เอ็กโกกำหนดให้กรรมการ ผู้บริหาร
และพนักงานของเอ็กโกและกลุ่มบริษัททุกคนเคารพในหลักสิทธิมนุษยชนสากล ดังนี้

-   บริษัทจะปฏิบัติต่อพนักงานทุกคนด้วยความเคารพในเกียรติและศักดิ์ศรี

-   บริษัทจะเปิดโอกาสให้พนักงานมีช่องทางสื่อสาร เสนอแนะและร้องทุกข์
    ในเรื่องคับข้องใจเกี่ยวกับการทำงาน ซึ่งข้อเสนอต่างๆ จะได้รับการพิจารณาอย่างจริงจัง
    และกำหนดวิธีการแก้ไข เพื่อให้เกิดประโยชน์แก่ทุกฝ่าย
    และสร้างความสัมพันธ์อันดีในการทำงานร่วมกัน

-   บริษัทสนับสนุนให้พนักงานใช้สิทธิของตนในฐานะพลเมืองโดยชอบธรรมตามรัฐธรรมนูญ
    และตามกฎหมาย

-   บริษัทจะรักษาข้อมูลส่วนบุคคลของพนักงาน เช่น ชีวประวัติ ประวัติสุขภาพ ประวัติการทำงาน
    ฯลฯ
    การเปิดเผยหรือการถ่ายโอนข้อมูลส่วนตัวของพนักงานสู่สาธารณะจะทำได้ต่อเมื่อได้รับความเห็นชอบจากพนักงานผู้นั้น
    ทั้งนี้ การล่วงละเมิดถือเป็นความผิดทางวินัย เว้นแต่ได้กระทำไปตามระเบียบบริษัท
    หรือตามกฎหมาย

-   บริษัทไม่สนับสนุนกิจการที่ละเมิดหลักสิทธิมนุษยชนสากล และการทุจริต

-   พนักงานทุกคนต้องไม่กระทำการใด ๆ ที่เป็นการละเมิดหรือคุกคามไม่ว่าจะเป็นทางวาจา
    หรือการกระทำต่อผู้อื่นบนพื้นฐานของเชื้อชาติ เพศ ศาสนา อายุ
    ความพิการทางร่างกายและจิตใจ

นอกจากนี้
กลุ่มเอ็กโกได้กำหนดแนวปฏิบัติในการจัดจ้างแรงงานทั้งพนักงานและคู่ธุรกิจโดยการปฏิบัติตามกฎหมายแรงงานโดยเคร่งครัด
ทั้งในเรื่องการจ้างงานเด็ก หรือการบังคับใช้แรงงาน
รวมทั้งการจัดให้มีระบบการทำงานที่มุ่งเน้นความปลอดภัยและสุขอนามัยในสถานที่เหมาะสม
ซึ่งที่ผ่านมาไม่เคยมีการรายงานหรือการร้องเรียนเกี่ยวกับการฝ่าฝืนในเรื่องสิทธิมนุษยชน

2.  ทรัพย์สินทางปัญญาหรือลิขสิทธิ์

บริษัทมีนโยบายที่จะปฏิบัติตามกฎหมายที่เกี่ยวข้องเกี่ยวกับทรัพย์สินทางปัญญาหรือลิขสิทธิ์
โดยการนำผลงานหรือข้อมูลอันเป็นสิทธิของบุคคลภายนอก ที่ได้รับมาหรือที่จะนำมาใช้ภายในบริษัท
จะต้องตรวจสอบเพื่อให้มั่นใจว่า จะไม่ละเมิดทรัพย์สินทางปัญญาของผู้อื่น

3.  การต่อต้านทุจริตและการจ่ายสินบน

บริษัทมีนโยบายการต่อต้านทุจริตและการจ่ายสินบน
โดยกำหนดหลักการในจรรยาบรรณทางธุรกิจห้ามมิให้พนักงานเรียก
หรือรับประโยชน์หรือทรัพย์สินใดที่ส่อไปในทางจูงใจให้ปฏิบัติ
หรือละเว้นการปฏิบัติหน้าที่ในทางที่มิชอบ หรืออาจทำให้บริษัทเสียประโยชน์อันชอบธรรม
รวมทั้งให้พนักงานละเว้นการเสนอ หรือให้ประโยชน์
หรือทรัพย์สินใดแก่บุคคลภายนอกเพื่อจูงใจให้ผู้นั้นกระทำ
หรือละเว้นการกระทำใดที่ผิดกฎหมายหรือโดยมิชอบต่อตำแหน่งหน้าที่ของตน

ทั้งนี้ เมื่อวันที่ 9 พฤศจิกายน 2553
เอ็กโกได้แสดงเจตนารมณ์เข้าร่วมโครงการการสร้างแนวร่วมปฏิบัติ (Collective Action
Coalition) เพื่อการต่อต้านการทุจริตในภาคเอกชน กับ IOD หอการค้าไทย หอการค้าต่างชาติ
สมาคมบริษัทจดทะเบียนไทย
ซึ่งโครงการดังกล่าวถือเป็นโครงการระดับชาติที่ได้รับการสนับสนุนจากรัฐบาลและสำนักงานคณะกรรมการป้องกันและปราบปรามการทุจริตแห่งชาติ
หรือ ป.ป.ช.       

4.  การรับผิดชอบต่อสิ่งแวดล้อมและใช้ทรัพยากรอย่างมีประสิทธิภาพ

กลุ่มเอ็กโกมุ่งมั่นที่จะใช้ทรัพยากรธรรมชาติอย่างมีประสิทธิภาพโดยคำนึงถึงผลกระทบต่อสิ่งแวดล้อม
และได้ติดตามประเมินผลกระทบและกำหนดมาตรการเพื่อป้องกันและบรรเทาผลกระทบอย่างมีระบบ
รวมทั้งได้นำระบบการบริหารจัดการสิ่งแวดล้อม ISO 14001
และระบบการบริหารจัดการอาชีวอนามัยและความปลอดภัย
TIS 18001: 1999 & OHSAS 18001 เข้าใช้งานที่โรงไฟฟ้าระยองและโรงไฟฟ้าขนอม
นอกจากนั้น
กลุ่มเอ็กโกได้จัดทำแผนงานเพื่อให้แน่ใจว่าการประกอบธุรกิจของกลุ่มเอ็กโกได้คำนึงถึงปัจจัยด้านสิ่งแวดล้อมและสังคม
เพื่อ
การพัฒนาอย่างยั่งยืน ดังนี้

-   กำหนดแผนการลงทุนในธุรกิจไฟฟ้าที่ใช้เชื้อเพลิงหลากหลายเพื่อลดความเสี่ยงของการใช้เชื้อเพลิงชนิดเดียว
    โดยปัจจุบันเอ็กโกเป็นบริษัทผู้ผลิตไฟฟ้าที่มีโรงไฟฟ้า/โครงการโรงไฟฟ้าที่ใช้เชื้อเพลิงหลากหลายมากที่สุดในประเทศไทย

-   ลงทุนในพลังงานทดแทนเพื่อลดภาวะโลกร้อน
    และลดภาระของประเทศในการนำเข้าเชื้อเพลิงฟอสซิล

-   ดำเนินธุรกิจโดยคำนึงถึงสิ่งแวดล้อม
    และจะปฏิบัติให้ได้ตามข้อกำหนดตามกฎหมายและระเบียบที่เกี่ยวข้อง
    รวมถึงข้อบังคับขององค์กรปกครองส่วนท้องถิ่น

-   สนับสนุนการใช้ทรัพยากรอย่างมีประสิทธิภาพ โดยการใช้ทรัพยากรอย่างคุ้มค่า
    และนำทรัพยากรที่สามารถหมุนเวียนได้กลับมาใช้ใหม่ เช่น
    การบำบัดน้ำเสียและนำกลับมาใช้ใหม่ การรณรงค์การลดการใช้พลังงานในอาคารสำนักงาน
    และการใช้กระดาษสองหน้า

สนับสนุนการพัฒนาเศรษฐกิจและสังคมและจรรโลงไว้ซึ่งวัฒนธรรมอันดีงามของท้องถิ่น
โดยให้การสนับสนุนนโยบายของรัฐในภาคกว้าง และดูแลสังคมที่อยู่ใกล้เคียงโรงไฟฟ้า
ไม่ให้ได้รับผลกระทบจากการพัฒนาโครงการหรือการเดินเครื่องโรงไฟฟ้า รวมทั้งมีคุณภาพชีวิตที่ดีขึ้น

2.  ช่องทางในการติดต่อบริษัท

ผู้มีส่วนได้เสียสามารถแสดงความเห็นผ่านช่องทางการสื่อสารกับเอ็กโก ได้ ดังนี้

  -----------------------------------------------------------------------
                          อิเลคโทรนิกส์เมล์               หมายเลขโทรศัพท์
  ----------------------- --------------------------- -------------------
  คณะกรรมการบริษัท          directors@egco.com          -

  คณะกรรมการตรวจสอบ       auditcommittee@egco.com     -

  เลขานุการบริษัท            cs@egco.com                 02-998-5021-5

  ฝ่ายสื่อสารองค์กร           Corp_com@egco.com           0 2998 5131-3

  ส่วนงานนักลงทุนสัมพันธ์       ir@egco.com                 0-2998-5145-7
  -----------------------------------------------------------------------

โดยที่อยู่ทางไปรษณีย์ได้แก่ บริษัท ผลิตไฟฟ้า จำกัด (มหาชน) อาคารเอ็กโก 222 หมู่ที่ 5
ถนนวิภาวดีรังสิต ทุ่งสองห้อง เขตหลักสี่ กรุงเทพฯ 10210

เลขานุการบริษัทเป็นผู้รับผิดชอบในการรับเอกสารที่ส่งถึงคณะกรรมการและดำเนินการส่งให้คณะกรรมการชุดย่อยหรือกรรมการที่เกี่ยวข้องและจะสรุปข้อเสนอแนะและประเด็นต่างๆ
ทั้งหมดเพื่อจะเสนอคณะกรรมการทราบเป็นรายไตรมาส
ยกเว้นเป็นจดหมายที่ส่งถึงคณะกรรมการตรวจสอบซึ่งจะถูกจัดส่งไปยังคณะกรรมการตรวจสอบโดยตรง

  ค. การดำเนินการในกรณีมีผู้แจ้งเบาะแสและการปกป้องผู้แจ้งเบาะแส

คณะกรรมการได้กำหนดให้มีช่องทางในการแจ้งเบาะแสเป็น 2 ระดับคือ ช่องทางในระดับผู้บริหาร
ได้แก่ ผู้บังคับบัญชาในแต่ละระดับ และคณะทำงานกำกับดูแลกิจการที่ดี
และช่องทางในระดับคณะกรรมการบริษัทได้แก่ คณะกรรมการบริษัท และคณะกรรมการตรวจสอบ
ทั้งนี้ บริษัทกำหนดให้ผู้บริหารทุกระดับในองค์กร
ดูแลรับผิดชอบและถือเป็นเรื่องสำคัญที่จะดำเนินการให้พนักงานภายใต้สายบังคับบัญชาของตนเองทราบ
เข้าใจ และปฏิบัติตามจรรยาบรรณทางธุรกิจอย่างจริงจัง โดยผู้ที่กระทำผิดจริยธรรมที่กำหนดไว้
จะได้รับโทษทางวินัยตามที่กำหนดไว้ บริษัทได้จัดทำช่องทางรับข้อร้องเรียน ข้อคิดเห็น
และข้อเสนอแนะ ตลอดจนเบาะแสการกระทำผิดกฎหมายหรือจรรยาบรรณ
รวมถึงพฤติกรรมที่อาจส่อถึงการทุจริตหรือประพฤติมิชอบของบุคคลในบริษัท
ทั้งจากพนักงานและผู้มีส่วนได้เสียของบริษัท และได้กำหนดแนวทางในการคุ้มครองผู้แจ้งเบาะแส
และให้ความสำคัญกับการเก็บข้อมูลข้อร้องเรียนเป็นความลับ
ซึ่งจะรับรู้เฉพาะในกลุ่มบุคคลที่ได้รับมอบหมายและเกี่ยวข้องด้วยเท่านั้น
เพื่อสร้างความมั่นใจแก่ผู้ร้องเรียน ซึ่งผู้แจ้งข้อมูลจะเปิดเผยชื่อหรือไม่ก็ได้
แต่ต้องให้ข้อมูลมากเพียงพอที่จะทำให้สามารถสืบค้นเบาะแสต่อได้

ในปี 2553
เอ็กโกได้รับรางวัลบริษัทจดทะเบียนดีเด่นด้านความรับผิดชอบต่อสังคมดีเด่นสำหรับบริษัทจดทะเบียนที่มีมูลค่าตลาดสูงกว่า
10,000 ล้านบาทในงาน SET Awards 2010 และบริษัทในกลุ่มได้รับรางวัล ดังนี้

-   บริษัท ผลิตไฟฟ้าขนอม จำกัด (“บฟข.”)ได้รับรางวัล
    สถานประกอบการดีเด่นด้านความปลอดภัย อาชีวอนามัย และสภาพแวดล้อมในการทำงาน
    ระดับประเทศ (11 ปีติดต่อกัน)
    และรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงงาน (4
    ปีติดต่อกัน)

-   บริษัท ร้อยเอ็ด กรีน จำกัด ได้รับรางวัลสถานประกอบกิจการดีเด่นด้านความปลอดภัย
    อาชีวอนามัย และสภาพแวดล้อมในการทำงาน ระดับประเทศ (เป็นปีแรก)

-   บริษัท เอ็กคอมธารา จำกัด (“เอ็กคอมธารา”) ได้รับการรับรองคุณภาพน้ำประปาดื่มได้ ( 8
    ปีติดต่อกัน) การรับรองโครงการโรงงานสีขาวดีเด่นปี 2553 การรับรองขั้นที่ 2 (สูงสุด)
    ในการพัฒนาระบบการจัดการสิ่งแวดล้อมสำหรับโรงงานอุตสาหกรรมในพื้นที่ลุ่มน้ำหลัก
    รวมทั้งการรับรองโครงการสถานที่ทำงานน่าอยู่ น่าทำงาน ในระดับดีมาก (4 ปีติดต่อกัน)

9.7.4 การเปิดเผยข้อมูลและความโปร่งใส

  ก. ช่องทางในการเปิดเผยข้อมูล

เอ็กโกตระหนักถึงความสำคัญของการเปิดเผยข้อมูลทางการเงิน ข้อมูลทั่วไป
และสารสนเทศที่สำคัญให้เป็นไปอย่างถูกต้อง ครบถ้วน ทันเวลา โปร่งใส
และเป็นไปตามข้อกำหนดของสำนักงาน ก.ล.ต. และ ตลท.
เพื่อให้ผู้ถือหุ้นและผู้มีส่วนได้เสียได้รับทราบข้อมูลข่าวสารอย่างทั่วถึง
โดยมีการเผยแพร่ผ่านช่องทางต่างๆ ดังนี้

1.  ระบบของ ตลท. และ ก.ล.ต.

2.  สื่อสาธารณะต่างๆ ได้แก่ หนังสือพิมพ์ นิตยสารและวารสาร โทรทัศน์
    และข่าวประชาสัมพันธ์ของบริษัท

3.  เว็บไซต์ของเอ็กโกที่ www.egco.com ซึ่งมีสองภาษา ได้แก่ ภาษาไทย และภาษาอังกฤษ

4.  การให้ข้อมูลต่อนักวิเคราะห์หรือนักลงทุนที่มาเยี่ยมชมและหารือกับผู้บริหารของบริษัท

5.  การเดินทางไปให้ข้อมูลแก่นักลงทุนทั้งในประเทศและต่างประเทศ

6.  การจัดประชุมนักวิเคราะห์หลักทรัพย์

7.  การจัดส่งหนังสือแจ้งผู้ถือหุ้นทางไปรษณีย์

กรรมการผู้จัดการใหญ่หรือผู้ที่กรรมการผู้จัดการใหญ่มอบหมายเป็นผู้ดำเนินการเปิดเผยข้อมูลของบริษัท
เอ็กโกได้จัดตั้งคณะกรรมการเปิดเผยข้อมูล ซึ่งประกอบด้วย กรรมการผู้จัดการใหญ่
รองกรรมการผู้จัดการใหญ่สายงานการเงินและบริการองค์กร
รองกรรมการผู้จัดการใหญ่สายงานพัฒนาและบริหารธุรกิจ ผู้จัดการฝ่ายเลขานุการบริษัท
ผู้จัดการฝ่ายสื่อสารองค์กร และผู้จัดการส่วนนักลงทุนสัมพันธ์
ซึ่งจะมีการประชุมอย่างน้อยเป็นรายไตรมาสเพื่อวางแผนและสอบทานนโยบายการเปิดเผยข้อมูลของบริษัท
รวมทั้งการเปิดเผยข้อมูลที่สำคัญ
และการจัดเตรียมเอกสารที่สำคัญของเอ็กโกเพื่อให้แน่ใจว่ามีข้อมูลที่ถูกต้องและใช้ภาษาที่เหมาะสม
ทั้งนี้ ในปี 2553
เอ็กโกได้สื่อสารข้อมูลและกิจกรรมตามแผนงานสื่อสารที่สอดคล้องกับกลยุทธ์และทิศทางการดำเนินธุรกิจของ
เอ็กโกอย่างต่อเนื่องและสม่ำเสมอ และคำนึงถึงคุณภาพของข้อมูลที่เปิดเผยเป็นสำคัญ
โดยผ่านหน่วยงาน ดังนี้

ส่วนนักลงทุนสัมพันธ์

ส่วนนักลงทุนสัมพันธ์ทำหน้าที่ติดต่อสื่อสารกับนักลงทุนสถาบัน ผู้ถือหุ้น
รวมทั้งนักวิเคราะห์อย่างเท่าเทียมและเป็นธรรม และได้จัดทำแผนงานนักลงทุนสัมพันธ์ประจำปี

เอ็กโกให้ความสำคัญกับการเผยแพร่ข้อมูลผ่านกิจกรรมนักลงทุนสัมพันธ์
โดยผู้บริหารมีส่วนร่วมในการให้ข้อมูลและพบปะ
นักลงทุนเพื่อให้เกิดความเข้าใจที่ดีต่อการบริหารงานของบริษัท และช่วยเสริมสร้างความสัมพันธ์ที่ดี
รวมทั้งส่งเสริมให้เกิดการแลกเปลี่ยนความคิดเห็นอย่างต่อเนื่อง โดยกิจกรรมที่สำคัญในปี 2553
ได้แก่ การพบนักลงทุนในงาน SET in the City ที่กรุงเทพฯ
การพาผู้ถือหุ้นและนักลงทุนเยี่ยมชมกิจการโรงไฟฟ้าระยอง 2 ครั้ง
การพานักลงทุนสถาบันเยี่ยมชมโครงการหนึ่งป่าต้นน้ำ หนึ่งต้นกำเนิดพลังงาน 1 ครั้ง
และการพานักวิเคราะห์และนักลงทุนสถาบันเยี่ยมชมโรงไฟฟ้าน้ำเทิน 2 ณ
สาธารณรัฐประชาธิปไตยประชาชนลาว 1 ครั้ง
การจัดบรรยายเพื่อให้ความรู้กับนักลงทุนเกี่ยวกับธุรกิจของกลุ่มเอ็กโก 1 ครั้ง
การจัดโครงการนักลงทุนพบปะผู้บริหาร (analyst meeting) 3 ครั้ง
การเดินทางไปเยี่ยมและร่วมประชุมและสัมมนากับนักลงทุนและนักวิเคราะห์ทั้งนักลงทุนสถาบันในกรุงเทพฯ
และต่างประเทศ 2 ครั้งที่เขตปกครองพิเศษฮ่องกง และประเทศสิงคโปร์ นอกจากนั้น
ยังจัดให้มีการสื่อสารข้อมูลผ่านวารสารสื่อสัมพันธ์ และจดหมายอิเล็กทรอนิกส์ด้วย
สำหรับผู้ที่ไม่สามารถเข้าร่วมกิจกรรมนักลงทุนสัมพันธ์ได้
เอ็กโกได้นำเสนอข้อมูลการประชุมโครงการนักลงทุนพบปะผู้บริหาร ผลการดำเนินงาน งบการเงิน
รวมทั้งรายงานสารสนเทศที่เอ็กโกแจ้งต่อ ตลท. ไว้ในเว็บไซต์ของบริษัท

ฝ่ายสื่อสารองค์กร

ฝ่ายสื่อสารองค์กรทำหน้าที่ประชาสัมพันธ์และเผยแพร่ข้อมูลข่าวสารความเคลื่อนไหว
กิจกรรมและความร่วมมือของบริษัท กับหน่วยงานต่างๆ
แก่สื่อมวลชนทุกแขนงเพื่อเผยแพร่สู่สาธารณชน โดยในปี 2553 มีกิจกรรมได้แก่
การแถลงข่าวผลประกอบการและทิศทางการดำเนินธุรกิจ 3 ครั้ง การพาคณะสื่อมวลชนเยี่ยมชมงาน
3 ครั้ง การจัดสัมภาษณ์พิเศษผู้บริหาร 14 ครั้ง
และข่าวประชาสัมพันธ์และภาพข่าวประชาสัมพันธ์รวม 23 ชิ้นงาน

ฝ่ายเลขานุการบริษัท

ฝ่ายเลขานุการบริษัททำหน้าที่เผยแพร่ข้อมูลสารสนเทศตามข้อกำหนดของ ตลท. และ ก.ล.ต.
อย่างถูกต้อง ครบถ้วน โปร่งใส โดยผ่านการพิจารณาตรวจสอบตามขั้นตอน โดยในปี 2553
มีข่าวแจ้ง ตลท. ทั้งหมด 12 ฉบับ

ทั้งนี้ เอ็กโกได้ปรับปรุงข้อมูลในเว็บไซต์ให้ครบถ้วนและเป็นปัจจุบันอยู่เสมอ
รวมทั้งได้ประเมินประสิทธิภาพในการเปิดเผยข้อมูลโดยจัดให้มีแบบสอบถามทุกครั้งที่มีการประชุมกับผู้ถือหุ้น
นักลงทุนและนักวิเคราะห์
เพื่อเป็นแนวทางในการพิจารณาปรับปรุงประสิทธิภาพในการเปิดเผยข้อมูลและงานนักลงทุนสัมพันธ์
นอกจากนั้น
เอ็กโกได้จัดส่งแบบขอรับความเห็นให้ผู้ถือหุ้นไปพร้อมกับรายงานประจำปีและหนังสือเชิญประชุมผู้ถือหุ้น
เพื่อขอรับข้อมูลเกี่ยวกับคุณภาพรายงาน เอกสารที่ต้องการได้รับเพิ่มเติม
และคำถามที่ต้องการให้กรรมการผู้จัดการใหญ่ตอบในการประชุมสามัญผู้ถือหุ้นประจำปีครั้งถัดไป
ซึ่งได้รับการตอบรับจากผู้ถือหุ้นเป็นอย่างดี

2.  การจัดทำรายงานทางการเงิน

  เพื่อแสดงความรับผิดชอบในการจัดทำรายงานทางการเงินว่ามีความถูกต้อง ครบถ้วน โปร่งใส
  เพื่อรักษาไว้ซึ่งทรัพย์สินของบริษัทจากการสูญหายหรือนำไปใช้โดยบุคคลที่ไม่มีอำนาจหน้าที่
  ป้องกันการทุจริตและการดำเนินการที่ผิดปกติ
  เป็นไปตามมาตรฐานการบัญชีที่รับรองทั่วไปในประเทศไทย
  และปฏิบัติถูกต้องตามกฎหมายและประกาศที่เกี่ยวข้อง
  เพื่อให้ผู้มีส่วนได้เสียมีความเชื่อมั่นในรายงานทางการเงิน
  คณะกรรมการจึงมอบหมายให้คณะกรรมการตรวจสอบทำหน้าที่สอบทานรายงานทางการเงิน
  การใช้นโยบายบัญชีที่เหมาะสมซึ่งถือปฏิบัติโดยสม่ำเสมอและสอดคล้องกับกฎหมายและประกาศที่เกี่ยวข้อง
  รวมทั้งการสอบทานความถูกต้องและความเพียงพอของรายงานทางการเงิน ในการนี้
  คณะกรรมการตรวจสอบกำหนดให้มีการประชุมร่วมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละหนึ่งครั้ง
  เพื่อสอบถามและขอความเห็นจากผู้สอบบัญชีในเรื่องต่าง ๆ นอกจากนี้
  คณะกรรมการยังจัดทำรายงานความรับผิดชอบของคณะกรรมการต่อรายงานทางการเงิน
  ซึ่งครอบคลุมเรื่องสำคัญตามข้อพึงปฏิบัติสำหรับกรรมการบริษัทจดทะเบียนที่ตลาดหลักทรัพย์ได้เสนอแนะไว้
  โดยแสดงควบคู่กับรายงานของผู้สอบบัญชีในรายงานประจำปี โดยในปี 2553
  เอ็กโกได้ให้ผู้สอบบัญชีจากบริษัท ไพรซ์วอเตอร์เฮาส์คูเปอร์ เอบีเอเอส เป็นผู้สอบบัญชีของบริษัท
  ซึ่งมีความรู้ความชำนาญในวิชาชีพ
  ไม่มีความขัดแย้งแห่งผลประโยชน์ที่จะทำให้ขาดความเป็นอิสระและความเป็นกลาง
  และมีคุณสมบัติครบถ้วนตามที่กำหนด เพื่อสร้างความมั่นใจแก่กรรมการและผู้ถือหุ้นว่า
  รายงานทางการเงินของบริษัทสะท้อนให้เห็นฐานะทางการเงินและผลการดำเนินการของบริษัทที่ถูกต้องและเชื่อถือได้ในทุกแง่มุมตามความเป็นจริงทุกประการ

นอกจากนั้น เอ็กโกได้จัดทำบทรายงานและการวิเคราะห์ของฝ่ายบริหาร (Management
Discussion and Analysis) เพื่ออธิบายเชิงวิเคราะห์เกี่ยวกับ ฐานะการเงิน
ผลการดำเนินงานและการเปลี่ยนแปลงที่สำคัญ
ให้กับนักลงทุนและนักวิเคราะห์หลักทรัพย์เป็นรายไตรมาส โดยจัดส่งผ่านสื่ออิเล็กทรอนิกส์ (ELCID)
ของตลาดหลักทรัพย์ฯ พร้อมกับการส่งงบการเงิน

3.  การเปิดเผยข้อมูลบนเว็บไซต์

เพื่อให้ผู้ถือหุ้นและนักลงทุนสามารถสืบค้นข้อมูลที่เปิดเผยต่อสาธารณะได้อย่างรวดเร็ว
บริษัทได้นำเสนอข้อมูลที่สำคัญของบริษัทบนเว็บไซต์ ดังนี้

1.  ข้อมูลบริษัท ประกอบด้วย ประวัติความเป็นมา วิสัยทัศน์และพันธกิจ โครงสร้างองค์กร

2.  การกำกับดูแลกิจการ ประกอบด้วยหลักการกำกับดูแลกิจการ คณะกรรมการ
    คณะกรรมการชุดย่อย ผู้บริหารระดับสูง

3.  นักลงทุนสัมพันธ์ ประกอบด้วย ข้อมูลสำคัญทางการเงิน โครงสร้างกลุ่มผู้ถือหุ้น ปฏิทินนักลงทุน

4.  สื่อสารองค์กร ประกอบด้วย ข้อมูลเกี่ยวกับแบรนด์ และข่าวเผยแพร่

5.  ความรับผิดชอบต่อสังคม
    ประกอบด้วยข้อมูลเกี่ยวกับโครงการเพื่อชุมชนและสังคมที่เอ็กโกดำเนินการอยู่ในปัจจุบัน

ทั้งนี้ ผู้สนใจสามารถเยี่ยมชมเว็บไซต์ของเอ็กโกได้ที่ www.egco.com

เอ็กโกไม่เคยมีประวัติการถูกสั่งให้แก้ไขงบการเงินโดย ก.ล.ต.
และได้เปิดเผยงบการเงินประจำปีและรายไตรมาสต่อผู้ถือหุ้นและนักลงทุนก่อนระยะเวลาครบกำหนด

9.7.5 ความรับผิดชอบของคณะกรรมการ

ก. โครงสร้างของคณะกรรมการ

โครงสร้าง องค์ประกอบและการสรรหากรรมการ

คณะกรรมการประกอบด้วยกรรมการจำนวนไม่น้อยกว่า 5 คนและไม่เกิน 15
คนตามที่กำหนดในข้อบังคับของบริษัท
ซึ่งจะมีการสอบทานจำนวนกรรมการที่เหมาะสมโดยเปรียบเทียบกับภารกิจหลักเป็นระยะ
การเปลี่ยนแปลงจำนวนกรรมการจะต้องได้รับความเห็นชอบจากผู้ถือหุ้น
โดยใช้คะแนนเสียงไม่น้อยกว่า 4 ใน 5 ของผู้ถือหุ้นที่มาประชุมและมีสิทธิออกเสียงลงคะแนน

ณ วันที่ 31 ธันวาคม 2553 คณะกรรมการประกอบด้วยกรรมการทั้งหมด 15 คน
เป็นกรรมการภายนอกที่ไม่เป็นพนักงานของบริษัทจำนวน 14 คน ซึ่ง คิดเป็นร้อยละ 93
ของคณะกรรมการทั้งคณะ และในจำนวนกรรมการภายนอกนี้มีกรรมการอิสระ 6 คน หรือร้อยละ 40
ของคณะกรรมการทั้งคณะ

คณะกรรมการสรรหาและพิจารณาค่าตอบแทนเป็นผู้พิจารณากลั่นกรองบุคคลที่จะได้รับแต่งตั้งเป็นกรรมการทุกราย
ไม่ว่าจะเป็นกรรมการที่เป็นผู้แทนของผู้ถือหุ้นหรือกรรมการอิสระ
โดยพิจารณาจากความเหมาะสมของทักษะและประสบการณ์ที่จะสร้างความเข้มแข็งของคณะกรรมการ
รวมทั้งประวัติการทำงานที่โปร่งใสไม่ด่างพร้อย คุณธรรมและความรับผิดชอบ
วุฒิภาวะและความเป็นมืออาชีพ และจะมีการทบทวนโครงสร้างกรรมการเป็นประจำทุกปี
ซึ่งคณะกรรมการมีความเห็นว่า
โครงสร้างและองค์ประกอบของคณะกรรมการในปัจจุบันซึ่งประกอบด้วยผู้เชี่ยวชาญด้านวิศวกรรม
เศรษฐศาสตร์และการเงิน และกฎหมายและรัฐศาสตร์ ในสัดส่วนร้อยละ 46.67 ร้อยละ 26.67
และร้อยละ 26.66 ตามลำดับ มีความเหมาะสม
โดยมีความหลากหลายของวิชาชีพและประสบการณ์ที่เป็นประโยชน์ในการประกอบธุรกิจของบริษัท
และมีการถ่วงดุลของกรรมการที่เหมาะสมแล้ว

การกำหนดวาระและอายุกรรมการ

เอ็กโกได้ถือปฏิบัติตาม พรบ. บริษัทมหาชน จำกัด
ให้กรรมการออกจากตำแหน่งจำนวนหนึ่งในสามในการประชุมผู้ถือหุ้นสามัญประจำปี
เนื่องจากธุรกิจไฟฟ้าเป็นธุรกิจที่ต้องใช้ความรู้ ความเชี่ยวชาญในธุรกิจ
คณะกรรมการจึงมีความเห็นว่า
ไม่ควรจำกัดวาระการดำรงตำแหน่งติดต่อกันของกรรมการเพื่อมิให้เอ็กโกสูญเสียโอกาสในการแต่งตั้งกรรมการซึ่งมีความสามารถและประสบการณ์เกี่ยวกับบริษัทซึ่งเป็นปัจจัยสำคัญสำหรับความสำเร็จในการกำกับดูแลกิจการ
อย่างไรก็ตาม คณะกรรมการสรรหาและพิจารณาค่าตอบแทน
จะพิจารณาคุณสมบัติและผลประเมินการปฏิบัติงานของกรรมการที่อยู่ในตำแหน่งก่อนการเสนอให้คณะกรรมการหรือผู้ถือหุ้นพิจารณาให้กรรมการคนนั้นได้รับการแต่งตั้งอีก
1 วาระเพื่อให้มั่นใจว่าคณะกรรมการประกอบด้วยกรรมการที่มีประสิทธิภาพ สำหรับอายุกรรมการนั้น
คณะกรรมการเห็นว่า ควรกำหนดอายุสูงสุดไม่เกิน 72 ปี ณ วันที่ได้รับการแต่งตั้ง
โดยหากได้รับการแต่งตั้งแล้ว ให้สามารถดำรงตำแหน่งได้จนครบวาระ

ประธานกรรมการ

คณะกรรมการได้เลือกตั้งให้นายพรชัย รุจิประภา
ซึ่งเป็นกรรมการผู้แทนการไฟฟ้าฝ่ายผลิตแห่งประเทศไทย (กฟผ.) เป็นประธานกรรมการ
เนื่องจากมีความรอบรู้ในด้านพลังงาน มีภาวะผู้นำ
ซึ่งจะสามารถนำพาบริษัทให้ประสบความสำเร็จตามวิสัยทัศน์และภารกิจที่กำหนดไว้เพื่อประโยชน์แก่ผู้ถือหุ้นทุกฝ่าย
ถึงแม้ประธานกรรมการจะไม่ใช่กรรมการอิสระ แต่คณะกรรมการเห็นว่า
มีกลไกที่สามารถสร้างความเชื่อมั่นว่า คณะกรรมการได้ตัดสินใจในเรื่องต่าง ๆ
โดยใช้ดุลยพินิจที่เป็นอิสระ ระมัดระวัง รอบคอบและรับผิดชอบต่อผู้ถือหุ้นทุกฝ่ายโดยเท่าเทียมกัน
ดังนี้

1.  ประธานกรรมการไม่เป็นกรรมการที่เป็นผู้บริหาร
    และไม่เป็นบุคคลเดียวกับกรรมการผู้จัดการใหญ่ และไม่มีความสัมพันธ์ใดๆ กับฝ่ายบริหาร
    และมีอำนาจหน้าที่ที่แยกระหว่างการกำหนดนโยบายการกำกับดูแลและการบริหารงานประจำอย่างชัดเจน
    โดยประธานกรรมการได้แสดงบทบาทของผู้นำและเป็นผู้ควบคุมการประชุมคณะกรรมการให้มีประสิทธิภาพและประสิทธิผล
    โดยสนับสนุนให้กรรมการทุกคนมีส่วนร่วมในการประชุม ช่วยเหลือแนะนำ
    และสอดส่องดูแลและสนับสนุนการดำเนินธุรกิจของฝ่ายบริหารผ่านกรรมการผู้จัดการใหญ่
    แต่จะไม่เข้าไปก้าวก่ายงานประจำหรือธุรกิจประจำวันที่ฝ่ายบริหารโดยกรรมการผู้จัดการใหญ่เป็นผู้รับผิดชอบ

2.  ประธานกรรมการไม่ใช่พนักงานของ กฟผ. แต่เป็นผู้แทนภาครัฐในคณะกรรมการ กฟผ.
    เพื่อดูแลผลประโยชน์ของภาครัฐ ซึ่งคณะกรรมการเชื่อมั่นว่า
    ประธานจะดูแลผลประโยชน์ของผู้ถือหุ้นและผู้มีส่วนได้เสียของบริษัททุกฝ่าย

3.  คณะกรรมการส่วนใหญ่ประกอบด้วยกรรมการที่ไม่เป็นผู้บริหาร
    โดยได้จัดสรรจำนวนกรรมการตามสัดส่วนการถือหุ้นได้แก่ กรรมการผู้แทน กฟผ. 4 คน
    กรรมการผู้แทน บริษัท วันเอนเนอจี้ ไทยแลนด์ ลิมิเต็ด (“OneEnergy”) 4
    คนและกรรมการอิสระ 6 คน จึงถือว่ามีการถ่วงดุลอย่างเหมาะสม

4.  คณะกรรมการได้แต่งตั้งรองประธานกรรมการ ซึ่งเป็นกรรมการอิสระ
    เพื่อร่วมกับประธานกรรมการในการกำหนดและกลั่นกรองระเบียบวาระการประชุม
    รวมทั้งการจัดสรรเวลาสำหรับแต่ละระเบียบวาระ
    รวมทั้งเพื่อรับผิดชอบในการปฏิบัติงานเฉพาะเรื่องที่ต้องดำเนินการโดยประธานกรรมการที่เป็นอิสระ

5.  คณะกรรมการได้มอบหมายให้คณะกรรมการชุดย่อยพิจารณา
    กลั่นกรองและติดตามการดำเนินงานของบริษัท
    เพื่อป้องกันมิให้เกิดธุรกรรมที่มีความขัดแย้งของผลประโยชน์ที่ไม่สมควร
    และสามารถถ่วงดุลความต้องการของแต่ละฝ่ายได้
    โดยมอบหมายให้คณะกรรมการตรวจสอบสอบทานความถูกต้องของการเปิดเผยข้อมูลทางการเงินและไม่ใช่การเงิน
    รวมทั้งรายการที่เกี่ยวโยงกัน
    และมอบหมายให้คณะกรรมการสรรหาและพิจารณาค่าตอบแทนดูแลให้มีความชัดเจน
    และโปร่งใสในการสรรหาและการกำหนดค่าตอบแทนกรรมการและผู้บริหาร

ทั้งนี้ ในการประเมินผลกรรมการในปี 2553 คณะกรรมการให้ความเห็นว่า
ประธานสามารถทำหน้าที่ในการนำประชุมและสนับสนุนให้กรรมการได้แสดงความคิดเห็นในที่ประชุมได้ในระดับดีเยี่ยม

กรรมการอิสระ

ปัจจุบันเอ็กโกมีจำนวนกรรมการอิสระซึ่งมีคุณสมบัติตามที่คณะกรรมการกำกับตลาดทุนกำหนดทั้งหมด 6
คน ซึ่งมากกว่า 1 ใน 3 ของกรรมการทั้งคณะ
โดยกรรมการอิสระได้กำหนดให้มีการประชุมระหว่างกันเองตามความจำเป็นซึ่งในปี 2553
กรรมการอิสระได้จัดประชุมร่วมกัน 2 ครั้ง
เพื่อพิจารณาแนวทางในการปรับปรุงประสิทธิภาพในการกำกับดูแลกิจการ
และได้นำเสนอความเห็นต่อคณะกรรมการ
(ดูนิยามกรรมการอิสระได้ในบทโครงสร้างการถือหุ้นและการจัดการ)

การแบ่งแยกอำนาจหน้าที่

คณะกรรมการได้แบ่งแยกอำนาจหน้าที่ระหว่างการกำหนดนโยบายการกำกับดูแลซึ่งเป็นหน้าที่ของคณะกรรมการและการบริหารงานประจำซึ่งเป็นงานของฝ่ายบริหารอย่างชัดเจน
โดยได้จัดทำตารางอำนาจดำเนินการซึ่งได้รับอนุมัติจากคณะกรรมการเพื่อถือเป็นแนวทางปฏิบัติ
คณะกรรมการจะไม่เข้าไปก้าวก่ายงานประจำหรือธุรกิจประจำวันที่ฝ่ายบริหารโดยกรรมการผู้จัดการใหญ่เป็นผู้รับผิดชอบ

นโยบายและวิธีปฏิบัติในการดำรงตำแหน่งกรรมการบริษัทอื่นของกรรมการและผู้บริหาร

คณะกรรมการมีความเห็นว่า เพื่อให้แน่ใจว่า
กรรมการสามารถอุทิศเวลาในการกำกับดูแลกิจการของบริษัทอย่างมีประสิทธิภาพ
กรรมการที่เป็นผู้บริหารไม่ควรดำรงตำแหน่งกรรมการในบริษัทจดทะเบียนเกิน 4 แห่ง
และกรรมการที่ไม่เป็นผู้บริหารไม่ควรดำรงตำแหน่งกรรมการในบริษัทจดทะเบียนเกิน 6 แห่ง
ซึ่งปัจจุบัน ไม่มีกรรมการที่ดำรงตำแหน่งกรรมการบริษัทเกินหลักเกณฑ์ที่กำหนดไว้ ทั้งนี้
คณะกรรมการได้นำจำนวนครั้งในการเข้าร่วมประชุมของกรรมการมาใช้เป็นส่วนหนึ่งในการประกอบการพิจารณาการแต่งตั้งกรรมการให้กลับเข้าดำรงตำแหน่งใหม่

สำหรับผู้บริหารระดับสูงซึ่งรวมกรรมการผู้จัดการใหญ่นั้น
คณะกรรมการกำหนดให้สามารถดำรงตำแหน่งกรรมการในบริษัทย่อย บริษัทร่วมทุน
นอกเหนือจากที่เอ็กโกถือหุ้น ร้อยละ 100 ได้ไม่เกินคนละ 3 แห่ง
เพื่อให้มีเวลาเพียงพอในการทำหน้าที่กำกับดูแลกิจการ
และการไปดำรงตำแหน่งดังกล่าวต้องได้รับความเห็นชอบจากคณะกรรมการสรรหาและพิจารณาค่าตอบแทนก่อน

งานเลขานุการบริษัท

คณะกรรมการได้แต่งตั้ง น.ส. บุษกร คคนัมพรวงศ์ เป็นเลขานุการบริษัทเมื่อวันที่ 18 สิงหาคม
2551 โดยให้มีอำนาจหน้าที่ตามที่กำหนดไว้ในพระราชบัญญัติหลักทรัพย์และตลาดหลักทรัพย์ ( ฉบับที่
4 ) พ.ศ. 2551 รวมทั้งเพื่อทำหน้าที่เลขานุการคณะกรรมการ และดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ ดังนี้

-   ให้คำแนะนำเบื้องต้นแก่กรรมการเกี่ยวกับข้อกำหนด กฎ ระเบียบและข้อบังคับต่าง ๆ
    ของบริษัทและติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงที่มีนัยสำคัญแก่กรรมการ

-   จัดการประชุมผู้ถือหุ้น และประชุมคณะกรรมการให้เป็นไปตามกฎหมาย
    ข้อบังคับของบริษัทและข้อพึงปฏิบัติต่าง ๆ

-   บันทึกรายงานการประชุมผู้ถือหุ้น และการประชุมคณะกรรมการ
    รวมทั้งติดตามให้มีการปฏิบัติตามมติที่ประชุมผู้ถือหุ้น และมติที่ประชุมคณะกรรมการ

-   ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบตามระเบียบและข้อกำหนดของ
    ตลท. และ ก.ล.ต.

-   ติดต่อและสื่อสารกับผู้ถือหุ้นทั่วไปให้ได้รับทราบสิทธิต่าง ๆ ของผู้ถือหุ้นและข่าวสารของบริษัท

-   ดูแลและประสานงานกิจกรรมของคณะกรรมการ รวมถึงการปฐมนิเทศกรรมการ

-   ดูแลเอกสารสำคัญของบริษัท ได้แก่ ทะเบียนกรรมการ หนังสือนัดประชุมคณะกรรมการ
    รายงานการประชุมคณะกรรมการ รายงานประจำปี หนังสือนัดประชุมผู้ถือหุ้น
    รายงานการประชุมผู้ถือหุ้น และ รายงานการมีส่วนได้ส่วนเสียของกรรมการหรือผู้บริหาร

ในปี 2553 เลขานุการบริษัทได้เข้ารับการอบรมสัมมนา รับฟังการชี้แจง
และร่วมให้ความเห็นในเรื่องต่างๆ ที่จัดโดยหน่วยงานกำกับดูแลบริษัทจดทะเบียน
เพื่อนำมาใช้ในการปรับปรุงงานเลขานุการบริษัทและการกำกับดูแลกิจการให้มีประสิทธิภาพยิ่งขึ้น

ข. คณะกรรมการชุดย่อย

เพื่อให้คณะกรรมการสามารถศึกษาและตรวจสอบข้อมูลในประเด็นที่สำคัญได้อย่างรอบคอบ
คณะกรรมการได้แต่งตั้งกรรมการที่มีความรู้ความชำนาญที่เหมาะสมเป็นคณะกรรมการชุดย่อยเพื่อช่วยเพิ่มประสิทธิภาพของการกำกับดูแล
ได้แก่ คณะกรรมการตรวจสอบ คณะกรรมการลงทุน คณะกรรมการสรรหาและพิจารณาค่าตอบแทน
และคณะกรรมการกำกับดูแลกิจการและความรับผิดชอบต่อสังคม

คณะกรรมการชุดย่อยแต่ละชุดมีกฎบัตรซึ่งได้รับอนุมัติจากคณะกรรมการซึ่งอธิบายถึงภารกิจ
องค์ประกอบและคุณสมบัติ วาระการดำรงตำแหน่ง หน้าที่และความรับผิดชอบ และการประชุม
และมีการทบทวนกฎบัตรดังกล่าวตามความเหมาะสม
คณะกรรมการชุดย่อยสามารถขอรับคำปรึกษาจากผู้เชี่ยวชาญอิสระตามความเหมาะสมด้วยค่าใช้จ่ายของบริษัท
และจะต้องรายงานผลการดำเนินงาน (ถ้ามี) ในการประชุมคณะกรรมการทุกครั้ง

  คณะกรรมการตรวจสอบ ประกอบด้วยกรรมการอิสระ 3 คน
  ภารกิจโดยสรุปของคณะกรรมการตรวจสอบคือ การสอบทานรายงานการเงิน
  การปฏิบัติตามกฎหมายที่เกี่ยวข้องกับธุรกิจ แนวทางการบริหารความเสี่ยง
  ระบบการควบคุมภายในและการตรวจสอบภายใน การพิจารณาแต่งตั้งผู้สอบบัญชี
  รายการที่เกี่ยวโยงกัน หรือรายการที่อาจมีความขัดแย้งทางผลประโยชน์
  ให้เป็นไปตามข้อกำหนดของ ตลท. เพื่อให้มั่นใจว่า
  รายการดังกล่าวสมเหตุสมผลและเป็นประโยชน์สูงสุดต่อบริษัท

  คณะกรรมการสรรหาและพิจารณาค่าตอบแทน ประกอบด้วยกรรมการที่ไม่เป็นผู้บริหารทั้งหมด 5
  คนโดยมีกรรมการอิสระเป็นส่วนใหญ่คือมีจำนวน 3 คน
  คณะกรรมการสรรหาและพิจารณาค่าตอบแทนเห็นชอบให้ Mr. Mark Jobling
  กรรมการผู้แทนจาก OneEnergy ซึ่งเป็นผู้ถือหุ้นใหญ่
  ทำหน้าที่เป็นประธานคณะกรรมการสรรหาและพิจารณาค่าตอบแทนเนื่องจากมีความรู้และประสบการณ์ในการบริหารงานในระดับนโยบาย
  และการบริหารงานบุคคล รวมทั้งการกำกับดูแลกิจการในระดับสากล
  โดยคณะกรรมการมีความมั่นใจว่า
  แม้ประธานกรรมการสรรหาและพิจารณาค่าตอบแทนจะไม่ใช่กรรมการอิสระ
  แต่คณะกรรมการสรรหาและพิจารณาค่าตอบแทนมีขั้นตอนและกระบวนการในการสรรหากรรมการและผู้บริหารระดับสูงที่เป็นไปตามแนวปฏิบัติที่ดี
  และรับฟังความเห็นจากผู้ถือหุ้นทุกฝ่าย
  รวมทั้งมีแนวทางในการกำหนดค่าตอบแทนของกรรมการและผู้บริหารที่โปร่งใสและชัดเจน
  เทียบเคียงได้กับบริษัทจดทะเบียนอื่นในอุตสาหกรรมเดียวกัน
  และสอดคล้องกับผลประโยชน์ในระยะยาวของบริษัทและผู้ถือหุ้น

คณะกรรมการลงทุน ประกอบด้วยกรรมการจำนวน 5 คน
มีบทบาทและความรับผิดชอบในการพิจารณากลั่นกรองข้อเสนอของฝ่ายบริหารโดยเฉพาะที่เกี่ยวกับการลงทุนและการระดมทุนซึ่งรวมทั้งกิจกรรมที่เกี่ยวข้องเพื่อเสนอคณะกรรมการพิจารณาอนุมัติ
ยกเว้นรายการขนาดกลางและขนาดเล็กซึ่งคณะกรรมการลงทุนสามารถอนุมัติรายการได้โดยต้องนำเสนอคณะกรรมการทราบ
เนื่องจากคณะกรรมการชุดดังกล่าวมีอำนาจการตัดสินใจทางธุรกิจภายในกรอบที่ได้รับมอบหมายจากคณะกรรมการ
ประธานกรรมการจึงได้รับมอบหมายให้ทำหน้าที่ประธานคณะกรรมการลงทุนด้วย
ซึ่งได้ดำเนินการประชุมอย่างมีประสิทธิภาพและรับฟังความเห็นจากกรรมการทุกฝ่ายทั้งในการประชุมคณะกรรมการและคณะกรรมการลงทุน
ทั้งนี้ คณะกรรมการลงทุนได้รับการแต่งตั้งในปี 2553 เป็นปีแรก

คณะกรรมการกำกับดูแลกิจการและความรับผิดชอบต่อสังคมประกอบด้วยกรรมการอิสระ 3 คน
กรรมการที่ไม่เป็นผู้บริหาร 1 คน และ กรรมการผู้จัดการใหญ่
โดยกรรมการอิสระทำหน้าที่ประธานคณะกรรมการชุดนี้
คณะกรรมการกำกับดูแลกิจการและความรับผิดชอบต่อสังคมมีบทบาทและความรับผิดชอบในการกำหนดนโยบายการกำกับดูแลกิจการที่ดี
และนโยบายกรอบกิจกรรมด้านความรับผิดชอบต่อสังคมและสิ่งแวดล้อมโดยมุ่งเน้นที่ผลกระทบต่อผู้ถือหุ้นและผู้มีส่วนได้ส่วนเสีย

เอ็กโกได้เปิดเผยรายละเอียดเกี่ยวกับโครงสร้างและอำนาจหน้าที่ของคณะกรรมการชุดย่อย
รวมทั้งจำนวนครั้งการประชุมในหัวข้อคณะกรรมการชุดย่อย
ภายใต้หัวข้อโครงสร้างการถือหุ้นและการจัดการ

ค. บทบาทหน้าที่และความรับผิดชอบของคณะกรรมการ

หน้าที่คณะกรรมการ

กรรมการทุกคนเข้าใจในหน้าที่ความรับผิดชอบของกรรมการและลักษณะการทำธุรกิจของบริษัท
และได้ปฏิบัติหน้าที่ด้วยความซื่อสัตย์สุจริต รอบคอบและระมัดระวัง
โดยคำนึงถึงประโยชน์สูงสุดของบริษัท และความเป็นธรรมต่อผู้ถือหุ้นทุกคน
และได้แสดงความเห็นอย่างเป็นอิสระ และอุทิศเวลาเพื่อปฏิบัติหน้าที่ตามความรับผิดชอบอย่างเต็มที่
ตามหลักการกำกับดูแลกิจการที่ดีของบริษัท ดังนี้

-   กำหนดวิสัยทัศน์ เป้าหมาย และกลยุทธ์ในการดำเนินงานของบริษัท
    ตลอดจนนโยบายด้านความเสี่ยง แผนธุรกิจและงบประมาณประจำปี
    และติดตามผลการดำเนินงานของบริษัท ตลอดจนอนุมัติรายการลงทุนที่สำคัญ
    การเข้าครอบงำและการขายกิจการ

-   คัดเลือก กำหนดค่าตอบแทน เฝ้าสังเกต และ(หากจำเป็น)
    เปลี่ยนตัวผู้บริหารคนสำคัญและสอดส่องดูแลการสืบทอดงานของผู้บริหารระดับสูง

-   สอบทานค่าตอบแทนของคณะกรรมการและผู้บริหารระดับสูง
    และดูให้แน่ใจว่าคณะกรรมการมีกระบวนการสรรหากรรมการอย่างเป็นทางการและโปร่งใส

-   เฝ้าสังเกตและแก้ปัญหาความขัดแย้งของผลประโยชน์ที่อาจเกิดขึ้นของฝ่ายบริหาร กรรมการ
    และผู้ถือหุ้น รวมทั้งจัดให้มีการตรวจสอบที่เป็นอิสระ และมีระบบการควบคุมที่เหมาะสมใช้อยู่
    โดยเฉพาะอย่างยิ่งระบบการเฝ้าสังเกตความเสี่ยง การควบคุมทางการเงิน
    และการปฏิบัติตามกฎหมาย

-   เฝ้าสังเกตประสิทธิผลของวิธีการกำกับดูแลที่ดำเนินการอยู่
    และดำเนินการเปลี่ยนแปลงเมื่อจำเป็น

-   สอดส่องดูแลกระบวนการเปิดเผยข้อมูลและการสื่อสาร

-   ประเมินผลการปฏิบัติงานของตนเองเป็นประจำทุกปี
    รวมทั้งแถลงภาระหน้าที่และการกำกับดูแลกิจการในรายงานประจำปี

ภาวะผู้นำและวิสัยทัศน์

คณะกรรมการมีส่วนร่วมในการกำหนดวิสัยทัศน์ ภารกิจ กลยุทธ์
รวมทั้งเป้าหมายและแผนธุรกิจทั้งในระยะสั้นและระยะยาว
และได้กำหนดให้มีการกำหนดดัชนีวัดความสำเร็จการดำเนินการขององค์กรในแต่ละด้าน
ทั้งด้านการสร้างความเติบโต การเงิน และการพัฒนาองค์กรสู่ความเป็นเลิศ
รวมทั้งการจัดให้มีระบบงานที่สำคัญได้แก่ ระบบการควบคุมภายใน และระบบการบริหารความเสี่ยง
และได้ติดตามผลการดำเนินงานของฝ่ายบริหาร
โดยกำหนดให้กรรมการผู้จัดการใหญ่นำเสนอรายงานเป็นประจำทุกเดือน
เพื่อสอบทานให้การดำเนินงานของเอ็กโกเป็นไปอย่างมีประสิทธิภาพ

จรรยาบรรณทางธุรกิจ

คณะกรรมการได้จัดทำจรรยาบรรณเพื่อเป็นแนวทางและข้อพึงปฏิบัติที่ดีเพื่อให้กรรมการ ผู้บริหาร
ตลอดจนพนักงานของบริษัทปฏิบัติงานอย่างมีจริยธรรม
โดยจรรยาบรรณของกรรมการมีเนื้อหาประกอบด้วย หลักการในการทำธุรกิจ
จรรยาบรรณคณะกรรมการ อุดมการณ์คณะกรรมการ
การปฏิบัติหน้าที่และความรับผิดชอบของคณะกรรมการ ความขัดแย้งทางผลประโยชน์
และการใช้ข้อมูลของบริษัท สำหรับจรรยาบรรณของพนักงานนั้นได้มีการทบทวนในปี 2553
โดยมีเนื้อหาครอบคลุมในเรื่องของ 1. หลักการในการทำธุรกิจ 2. การรักษาจรรยาบรรณ 3.
จรรยาบรรณเรื่องการปฏิบัติต่อผู้มีส่วนได้เสีย 4. จรรยาบรรณเรื่องการปฏิบัติต่อบริษัท 5.
จรรยาบรรณเรื่องการจัดหาและการทำธุรกรรม 6.
จรรยาบรรณเรื่องการป้องกันการขัดแย้งของผลประโยชน์ 7. จรรยาบรรณเรื่องพนักงาน 8.
จรรยาบรรณเรื่องความปลอดภัย สุขอนามัย และสิ่งแวดล้อม 9. การแจ้งเบาะแส 10.
ภาระหน้าที่อันพึงปฏิบัติ

เอ็กโกได้จัดอบรมชี้แจงพนักงานทั้งกลุ่มบริษัทเพื่อให้ได้รับทราบเรื่องการปฏิบัติตามจรรยาบรรณทางธุรกิจอย่างต่อเนื่อง
รวมทั้งได้จัดทำคำอธิบายสำหรับปัญหาที่มักถามบ่อยให้พนักงานทราบ กรรมการ
ผู้บริหารและพนักงานของบริษัทมีหน้าที่ต้องปฏิบัติตามจรรยาบรรณอย่างเคร่งครัด
ผู้บังคับบัญชาทุกระดับชั้นมีหน้าที่สอดส่องและส่งเสริมให้ผู้ใต้บังคับบัญชาปฏิบัติตามจรรยาบรรณที่กำหนด
และประพฤติตนเป็นแบบอย่างที่ดี
โดยพนักงานระดับผู้จัดการฝ่ายขึ้นไปต้องสอบทานการปฏิบัติตามจรรยาบรรณก่อนลงนามในหนังสือรับรองการปฏิบัติตามจรรยาบรรณ
ต่อผู้บังคับบัญชาตามลำดับชั้นเป็นประจำทุกปี

ระบบควบคุมและตรวจสอบภายใน

คณะกรรมการให้ความสำคัญต่อระบบการควบคุมภายในที่เพียงพอและเหมาะสมในทุกระดับของการปฏิบัติงาน
โดยได้กำหนดหน้าที่ความรับผิดชอบและอำนาจในการดำเนินการของผู้บริหารและพนักงานที่เป็นลายลักษณ์อักษรชัดเจน
มีการแบ่งแยกอำนาจอย่างเหมาะสมเพื่อให้เกิดการถ่วงดุลและตรวจสอบระหว่างกัน
มีการควบคุมดูแลการใช้ทรัพย์สินของบริษัทให้เป็นไปเพื่อประโยชน์อย่างแท้จริง
รวมทั้งจัดให้มีระบบรายงานทางการเงินที่ถูกต้องและทันเวลา นอกจากนั้น
เอ็กโกได้จัดตั้งฝ่ายตรวจสอบภายใน โดยให้รายงานผลการปฏิบัติงานตรงต่อคณะกรรมการตรวจสอบ
และคณะกรรมการตรวจสอบเป็นผู้อนุมัติแผนการตรวจสอบภายใน
พิจารณาการแต่งตั้งและประเมินผลการปฏิบัติงานของผู้จัดการฝ่าย
เพื่อให้มั่นใจในความเป็นอิสระของการปฏิบัติงานและการรายงานผลการปฏิบัติงานของฝ่ายตรวจสอบภายใน

เอ็กโกจัดให้มีการทบทวนและสอบทานระบบการควบคุมภายในปีละ 1
ครั้งโดยใช้แบบสอบถามซึ่งสอดคล้องกับแนวทางของ ตลท. และ Committee of Sponsoring
Organization of the Treadway Commission (“COSO”)
โดยให้พนักงานตั้งแต่ระดับผู้จัดการส่วนขึ้นไปเป็นผู้ประเมินเพื่อนำเสนอต่อคณะกรรมการของแต่ละบริษัท
คณะกรรมการตรวจสอบและคณะกรรมการเอ็กโกตามลำดับ ซึ่งผลการประเมินในปี 2553
พบว่าเอ็กโกและบริษัทในกลุ่มมีระบบการควบคุมภายในที่เพียงพอและเหมาะสม
โดยมีรายละเอียดตามที่แสดงไว้ในหัวข้อการควบคุมภายใน
และเพื่อให้แน่ใจว่าพนักงานได้ปฏิบัติตามกฎระเบียบ อย่างสม่ำเสมอ
เอ็กโกได้กำหนดให้พนักงานระดับผู้จัดการฝ่ายขึ้นไปของเอ็กโกและบริษัทย่อยสอบทานการปฏิบัติในระหว่างปี
2553
อย่างรอบคอบและถี่ถ้วนก่อนลงนามในหนังสือรับรองการปฏิบัติงานต่อผู้บังคับบัญชาตามลำดับชั้นถึงกรรมการผู้จัดการใหญ่
และกรรมการผู้จัดการใหญ่รับรองต่อประธานคณะกรรมการบริษัท

เอ็กโกให้ความสำคัญกับการพัฒนาความรู้ของผู้ตรวจสอบภายใน ทั้งในส่วนของการพัฒนาตนเอง
การแลกเปลี่ยนความรู้และประสบการณ์ และการสัมมนาทั้งภายในและภายนอก
รวมทั้งฝ่ายตรวจสอบภายในยังให้คำปรึกษากับหน่วยงานที่เกี่ยวข้องเพื่อลดจุดอ่อนในการปฏิบัติงานในด้านต่างๆ
และเป็นการเสริมสร้างแนวทางการตรวจสอบในเชิงป้องกัน

การบริหารความเสี่ยง

คณะกรรมการได้มอบหมายให้คณะกรรมการตรวจสอบทบทวนกับฝ่ายบริหารในเรื่องนโยบายการบริหารความเสี่ยง
การปฏิบัติตามนโยบาย และแนวทางการบริหารความเสี่ยงของกลุ่มเอ็กโก
และให้นำเสนอรายงานเรื่องการบริหารความเสี่ยงต่อคณะกรรมการอย่างน้อยปีละ 2
ครั้งเพื่อพิจารณาความเพียงพอของระบบการบริหารความเสี่ยงและประสิทธิผลของการบริหารความเสี่ยง
เพื่อให้สามารถปรับเปลี่ยนกลยุทธ์ แผนงาน และวิธีการบริหารจัดการได้อย่างทันท่วงที

เอ็กโกได้กำหนดแนวทางในการบริหารความเสี่ยงทั้งองค์กร ดังนี้

-   จัดให้มีคณะกรรมการบริหารความเสี่ยงประกอบด้วยผู้บริหารของกลุ่มเอ็กโกโดยมีกรรมการผู้จัดการใหญ่เป็นประธาน
    เพื่อกำหนดนโยบายในภาพรวมและติดตามการบริหารความเสี่ยงของกลุ่มเอ็กโกอย่างใกล้ชิด
    ติดตามและประเมินผลการบริหารความเสี่ยงเพื่อนำเสนอคณะกรรมการตรวจสอบและคณะกรรมการ
    รวมทั้งจัดให้มีคณะกรรมการบริหารความเสี่ยงในแต่ละโรงไฟฟ้าเพื่อกำหนดนโยบายและดูแลการบริหารความเสี่ยงของแต่ละแห่งให้สอดคลองกับนโยบายในภาพรวม
    และสภาพทางธุรกิจของแต่ละโรงไฟฟ้า

-   จัดให้มีส่วนบริหารความเสี่ยง
    ซึ่งเป็นหน่วยงานสังกัดฝ่ายตรวจสอบภายในเพื่อทำหน้าที่รับผิดชอบประสานงานในเรื่องการบริหารความเสี่ยง

-   จัดให้มีกระบวนการบริหารความเสี่ยงในขั้นตอนการดำเนินงาน
    โดยให้ผู้บริหารและพนักงานในหน่วยงานต่างๆ มีส่วนร่วมและรับผิดชอบ
    โดยใช้ทรัพยากรอย่างมีประสิทธิภาพในการบ่งชี้ ประเมินและบริหารความเสี่ยงอย่างเหมาะสม

-   ส่งเสริมและกระตุ้นให้มีการบริหารความเสี่ยงเป็นวัฒนธรรมองค์กร
    โดยให้ทุกคนตระหนักถึงความสำคัญของการบริหารความเสี่ยง

ทั้งนี้
กลุ่มเอ็กโกได้ประกาศใช้นโยบายการบริหารความเสี่ยงและคู่มือการบริหารความเสี่ยงเพื่อเป็นแนวทางในการปฏิบัติงานมาตั้งแต่ปี
2544 เป็นต้นมา
รวมทั้งกำหนดให้การประเมินความเสี่ยงเป็นองค์ประกอบหนึ่งในการประเมินตนเองเรื่องการควบคุมภายใน
ซึ่งผลการประเมินในปี 2553 พบว่า
บริษัทในกลุ่มเอ็กโกได้นำระบบการบริหารความเสี่ยงเข้าใช้งานอย่างเหมาะสม

ความขัดแย้งทางผลประโยชน์

คณะกรรมการมีนโยบายที่จะมิให้มีการขัดแย้งระหว่างผลประโยชน์ส่วนตัวและผลประโยชน์ของเอ็กโก
โดยได้กำหนดเป็นหลักการไว้ในจรรยาบรรณทางธุรกิจสำหรับกรรมการ และพนักงาน สรุปได้ ดังนี้

-   กรรมการหรือพนักงานที่ประสงค์จะเป็นกรรมการหรือที่ปรึกษาในบริษัท
    องค์กรหรือสมาคมทางธุรกิจอื่น จะต้องไม่ขัดต่อประโยชน์และการปฏิบัติหน้าที่โดยตรง
    รวมทั้งต้องแจ้งให้คณะกรรมการทราบ

-   กรรมการต้องแจ้งรายละเอียดของความขัดแย้งแห่งผลประโยชน์ (ถ้ามี)
    ให้คณะกรรมการทราบ รวมทั้งให้พิจารณางดเว้นจากการร่วมอภิปรายให้ความเห็น
    หรือลงคะแนนเสียงในวาระดังกล่าว หรือจะไม่เข้าร่วมประชุมในวาระดังกล่าวเลย
    หรือขอไม่รับเอกสารวาระการประชุมที่เกี่ยวข้อง หรือลาออกจากตำแหน่งกรรมการ

-   เปิดเผยรายชื่อผู้ถือหุ้นรายใหญ่ของบริษัท นอกจากนั้น
    กรรมการและผู้บริหารต้องรายงานการเปลี่ยนแปลงการถือหลักทรัพย์ต่อหน่วยงานที่เกี่ยวข้องตามกฎหมาย
    และให้เลขานุการบริษัทแจ้งผลการรายงานพร้อมการประชุมคณะกรรมการ

-   พนักงานต้องไม่กู้ยืมเงินจากคู่ค้าของบริษัท บุคคลหรือนิติบุคคลที่ดำเนินธุรกิจกับบริษัท
    ยกเว้นสถาบันการเงิน เนื่องจากอาจมีอิทธิพลต่อการปฏิบัติหน้าที่ในฐานะตัวแทนบริษัท

-   กำหนดขั้นตอนการทำรายการที่เกี่ยวโยงกันและอำนาจอนุมัติ รวมทั้งการเปิดเผยข้อมูลที่ชัดเจน
    ตามประกาศของ ก.ล.ต. และประกาศคณะกรรมการ ตลท.
    โดยฝ่ายเลขานุการบริษัททำหน้าที่สอบทานประเภทของรายการและอำนาจอนุมัติแต่ละประเภทและเสนอรายงานให้คณะกรรมการตรวจสอบทราบ
    รวมทั้งได้มีการเปิดเผยไว้ในรายงานประจำปี และแบบแสดงรายการข้อมูลประจำปี (แบบ
    56-1)

ในส่วนของกรรมการและผู้บริหารก็ได้มีการจัดทำรายงานการมีส่วนได้เสียของตนและของบุคคลที่มีความเกี่ยวข้องให้บริษัททราบ
เพื่อเป็นข้อมูลและเครื่องมือให้เลขานุการบริษัทใช้ในการช่วยติดตามให้กรรมการและผู้บริหารปฏิบัติหน้าที่ด้วยความซื่อสัตย์สุจริต
โดยเลขานุการบริษัทได้ส่งสำเนาให้ประธานกรรมการบริษัทและประธานกรรมการตรวจสอบทราบด้วย

นอกจากนี้
เอ็กโกยังกำหนดให้คณะกรรมการตรวจสอบพิจารณาข้อมูลและให้ความเห็นเกี่ยวกับรายการที่เกี่ยวโยงกันซึ่งจะพิจารณาโดยการเปรียบเทียบความเหมาะสมของรายการเทียบกับการทำรายการกับบุคคลภายนอกอื่น
และนำเสนอข้อมูลต่อคณะกรรมการและหรือผู้ถือหุ้นพิจารณาตามหลักเกณฑ์ที่ ตลท.
และคณะกรรมการกำกับตลาดทุนกำหนด รวมทั้งดูแลให้การเปิดเผยข้อมูลเป็นไปอย่างครบถ้วน
เพื่อให้ผู้เกี่ยวข้องทุกฝ่ายมั่นใจได้ว่าการทำรายการที่เกี่ยวโยงกันเป็นไปเพื่อประโยชน์ของบริษัท
และผู้ถือหุ้นอย่างแท้จริง

การควบคุมการทุจริต

คณะกรรมการเห็นว่า การทุจริตเป็นความเสี่ยงหนึ่งที่สำคัญขององค์กร
จึงได้กำหนดมาตรการในการควบคุมการทุจริต ดังนี้

-   มาตรการป้องกัน ได้แก่การจัดผังองค์กรให้เหมาะสมกับการควบคุมและการบริหารธุรกิจ
    การจัดให้มีจรรยาบรรณที่เป็นลายลักษณ์อักษรและส่งเสริมการปฏิบัติตามจรรยาบรรณ
    การจัดให้มีระบบการควบคุมภายในที่ดี
    และการประเมินผลการควบคุมภายในของแต่ละหน่วยงาน
    รวมทั้งการนำระบบการแจ้งเบาะแสเข้าใช้งาน

-   การดำเนินการตรวจสอบ
    ได้แก่การมอบหมายให้ผู้บังคับบัญชาในแต่ละระดับมีหน้าที่ในการป้องกันและตรวจสอบการทุจริตและข้อผิดพลาดในการปฏิบัติงาน
    รวมทั้งมีหน่วยงานตรวจสอบภายในที่เป็นอิสระจากผู้บริหารระดับสูงช่วยตรวจสอบการปฏิบัติตามกฎระเบียบและการตรวจสอบสัญญาณเตือนภัยความเสี่ยงต่างๆ

-   การให้ความเป็นธรรม โดยการสอบสวนการทุจริต
    จะทำในรูปแบบองค์คณะเพื่อให้ความเป็นธรรมแก่ผู้ถูกกล่าวหา และ
    โดยกำหนดความคุ้มครองอย่างเหมาะสมกับผู้แจ้งเบาะแส

-   การนำกรณีศึกษามาเป็นประโยชน์
    โดยการศึกษากรณีการทุจริตที่เกิดขึ้นในประเทศไทยและต่างประเทศเพื่อให้ความรู้กับพนักงานระดับหัวหน้างานเพื่อป้องกันการเกิดทุจริตในองค์กร

ทั้งนี้ ในปี 2553 ไม่มีการร้องเรียนหรือการตรวจพบการทุจริตในองค์กร
จากการดำเนินมาตรการป้องกันที่มีประสิทธิภาพดังกล่าวข้างต้น

ง. การประชุมคณะกรรมการ

เพื่อให้คณะกรรมการสามารถปฏิบัติตามความรับผิดชอบต่อหน้าที่ที่มีต่อผู้ถือหุ้น
คณะกรรมการได้พิจารณานโยบายธุรกิจที่สำคัญ รวมทั้งปฏิทินการทำงานของบริษัท
และกำหนดให้มีการประชุมคณะกรรมการอย่างน้อยทุก 2 เดือน ยกเว้นมีเหตุอันควร
สามารถเรียกประชุมได้เป็นกรณีพิเศษ หรือมอบหมายให้คณะกรรมการชุดย่อยพิจารณากลั่นกรอง
หรืออนุมัติการดำเนินการได้ภายในขอบเขตที่ได้รับมอบหมาย
รวมทั้งกำหนดให้ฝ่ายบริหารจัดทำรายงานผลการดำเนินงานเสนอคณะกรรมการเป็นประจำทุกเดือนแม้จะไม่มีการประชุมคณะกรรมการในเดือนดังกล่าว
เพื่อให้คณะกรรมการสามารถติดตามความก้าวหน้าในการดำเนินงานของบริษัท

คณะกรรมการได้กำหนดวันประชุม และระเบียบวาระการประชุมประจำล่วงหน้าตลอดทั้งปี
และเพื่อให้กรรมการสามารถจัดเวลาเข้าร่วมประชุมได้ทุกครั้ง ประธานกรรมการ
รองประธานกรรมการ และกรรมการผู้จัดการใหญ่
ร่วมกันพิจารณาเลือกเรื่องเข้าวาระการประชุมกรรมการ
โดยกรรมการแต่ละคนสามารถเสนอเรื่องเข้าสู่วาระการประชุมต่อประธานกรรมการ
รวมทั้งอภิปรายให้ความเห็นได้อย่างอิสระในการประชุม
โดยกรรมการจะได้รับหนังสือเชิญประชุมไม่น้อยกว่า 7 วันก่อนวันประชุม
เว้นแต่กรณีจำเป็นรีบด่วนเพื่อรักษาสิทธิหรือประโยชน์ของบริษัท
รวมทั้งได้รับเอกสารเพื่อประกอบการพิจารณาล่วงหน้าในเวลาอันเหมาะสมเพื่อให้มีเวลาในการศึกษาข้อมูล
การจัดระเบียบวาระประชุมจะเรียงตามลำดับความสำคัญ คือ เรื่องสืบเนื่อง เรื่องพิจารณา
และเรื่องเพื่อทราบ เพื่อให้กรรมการใช้เวลาในการประชุมให้เกิดประโยชน์สูงสุด

ประธานกรรมการจัดสรรเวลาอย่างเพียงพอสำหรับฝ่ายบริหารที่จะเสนอเรื่องและคณะกรรมการที่จะอภิปรายประเด็นที่สำคัญอย่างรอบคอบ
มีการจดบันทึกการประชุมเป็นลายลักษณ์อักษร
และนำเสนอร่างรายงานการประชุมต่อคณะกรรมการภายใน 14
วันหลังวันที่ประชุมเพื่อตรวจสอบความถูกต้องครบถ้วนก่อนทำการรับรองในที่ประชุมครั้งต่อไป
กรรมการทุกคนถือเป็นหน้าที่ที่ต้องเข้าร่วมประชุมคณะกรรมการทุกครั้งยกเว้นมีเหตุจำเป็น โดยในปี
2553 คณะกรรมการได้จัดประชุมทั้งสิ้น 8 ครั้ง การประชุมแต่ละครั้งใช้เวลาประมาณ 2 ชั่วโมง
30 นาที และมีอัตราการเข้าร่วมประชุมของกรรมการคิดเป็นประมาณร้อยละ 94.16

เนื่องจากเอ็กโกมีกรรมการซึ่งไม่มีถิ่นพำนักในประเทศไทย
เพื่อให้เอ็กโกสามารถได้รับประโยชน์จากการให้ความเห็นและข้อเสนอแนะของกรรมการดังกล่าว
เอ็กโกจึงกำหนดให้กรรมการเหล่านั้นสามารถเข้าร่วมประชุมโดยวิธีการโทรศัพท์ทางไกล
โดยไม่นับเป็นองค์ประชุมและไม่มีสิทธิออกเสียงในการประชุม

คณะกรรมการสนับสนุนให้กรรมการผู้จัดการใหญ่เชิญผู้บริหารระดับสูงได้แก่
รองกรรมการผู้จัดการใหญ่ เข้าร่วมประชุมคณะกรรมการทุกครั้ง
รวมทั้งเชิญผู้บริหารอื่นเข้าร่วมประชุมในวาระการประชุมที่เกี่ยวข้อง
เพื่อให้สารสนเทศรายละเอียดเพิ่มเติมในฐานะที่เกี่ยวข้องกับการปฏิบัติงานโดยตรง
ซึ่งทำให้คณะกรรมการได้มีโอกาสรู้จักผู้บริหาร
สำหรับใช้ประกอบการพิจารณาแผนการสืบทอดตำแหน่งด้วย นอกจากนี้
คณะกรรมการสามารถขอสารสนเทศที่จำเป็นเพิ่มเติมได้จากกรรมการผู้จัดการใหญ่ เลขานุการบริษัท
หรือผู้บริหารอื่นที่ได้รับมอบหมายภายใต้นโยบายที่ได้กำหนดไว้ ทั้งนี้
คณะกรรมการและคณะกรรมการชุดย่อยสามารถดำเนินการจ้างที่ปรึกษาอิสระ
เพื่อประโยชน์ในการบริหารกิจการ โดยค่าใช้จ่ายของบริษัท
รายละเอียดการเข้าร่วมประชุมของกรรมการแต่ละคนในปี 2553 เป็นไปตามตาราง 1
ท้ายบทความนี้

คณะกรรมการได้กำหนดนโยบายให้กรรมการที่ไม่เป็นผู้บริหารมีโอกาสที่จะประชุมกันเองอย่างน้อยปีละ
1 ครั้ง ซึ่งมีในปี 2553 มีการประชุมทั้งหมดจำนวน 2 ครั้ง
โดยหัวข้อในการประชุมที่จะกำหนดเป็นวาระประชุมประกอบด้วย การจัดประชุมคณะกรรมการ
การบริหารความเสี่ยง โครงสร้าง บทบาท และความรับผิดชอบของกรรมการและผู้บริหาร
นโยบายการกำกับดูแลกิจการที่ดี การประเมินผลกรรมการผู้จัดการใหญ่ และการบริหารงานบุคคล

จ. การประเมินผลตนเองของคณะกรรมการ

คณะกรรมการมีการประเมินผลการปฏิบัติงานด้วยตนเองเป็นประจำ
เพื่อให้คณะกรรมการร่วมกันพิจารณาผลงานและปัญหาเพื่อการปรับปรุงแก้ไขต่อไป โดยในปี 2553
คณะกรรมการเห็นชอบให้ใช้แบบประเมินเดิมในปี 2552
โดยได้ปรับปรุงคำถามให้มีความชัดเจนยิ่งขึ้น โดยแบบประเมินตนเองนี้แบ่งเป็น 2 ส่วน ได้แก่
แบบประเมินคณะกรรมการในภาพรวม และแบบประเมินตนเองรายบุคคล
ทั้งนี้เกณฑ์การประเมินผลคิดเป็นร้อยละจากคะแนนเต็มในแต่ละข้อ โดยหากคะแนนมากกว่าร้อยละ
85 = ดีเยี่ยม มากกว่าร้อยละ 75 = ดีมาก มากกว่าร้อยละ 65 = ดี มากกว่าร้อยละ 50 =
พอใช้ และต่ำกว่าร้อยละ 50 = ควรปรับปรุง ซึ่งสรุปผลได้ ดังนี้

การประเมินคณะกรรมการทั้งคณะ

แบบประเมินคณะกรรมการทั้งคณะประกอบด้วย 14 หัวข้อได้แก่ ผู้ถือหุ้น ผู้มีส่วนได้เสีย บริษัท
หน้าที่ทางกฎหมายและจริยธรรม การติดตามผลการดำเนินงานและการกำหนดวาระการประชุม
โครงสร้าง องค์ประกอบ และความเป็นอิสระของกรรมการ การฝึกอบรมและพัฒนา
ความเป็นผู้นำและการทำงานเป็นทีม กรรมการผู้จัดการใหญ่
การประชุมคณะกรรมการและกรรมการชุดย่อย การมีส่วนร่วมของกรรมการ
การประเมินผลกรรมการและค่าตอบแทนคณะกรรมการ
การประเมินผลและค่าตอบแทนของฝ่ายบริหาร และแผนสืบทอดตำแหน่ง ซึ่งผลการประเมินสรุปได้ว่า
คณะกรรมการได้ดำเนินการเพื่อรักษาไว้ซึ่งผลประโยชน์ของผู้ถือหุ้น ผู้มีส่วนได้เสียและบริษัท
และมีแนวปฏิบัติที่ดี โดยมีคะแนนเฉลี่ยร้อยละ 88 ซึ่งอยู่ในเกณฑ์ดีเยี่ยม โดยมีรายละเอียด ดังนี้

-   วัตถุประสงค์ของบริษัทสะท้อนความคาดหวังของผู้ถือหุ้น
    มีการจัดทำรายงานผลการดำเนินงานของบริษัทได้ถูกต้องและครบถ้วน
    และคณะกรรมการมีสัมพันธภาพที่ดีกับผู้มีส่วนได้เสียของบริษัท

-   แผนกลยุทธ์ประกอบด้วยเนื้อหาและคุณภาพที่เหมาะสม
    และมีดัชนีวัดผลงานที่สะท้อนผลการดำเนินงานในระดับปฏิบัติการ

-   คณะกรรมการกำหนดความรับผิดชอบทั้งด้านกฎหมายและจริยธรรมที่เหมาะสม
    มีความเป็นอิสระจากฝ่ายบริหาร แสดงความเป็นผู้นำ
    และทำงานร่วมกันเป็นทีมและมีประสิทธิภาพ

-   กรรมการเข้าใหม่ได้รับเอกสารและข้อมูลที่เพียงพอเกี่ยวกับเอ็กโกและกรรมการได้รับการอบรมเกี่ยวกับการกำกับดูแลกิจการที่ดีอย่างต่อเนื่อง

-   คณะกรรมการและกรรมการผู้จัดการใหญ่ทำงานร่วมกันอย่างมีประสิทธิภาพและมีการสื่อสารที่เปิดเผยและโปร่งใส
    คณะกรรมการหลีกเลี่ยงการก้าวก่ายการปฏิบัติงานที่อยู่ภายใต้อำนาจหน้าที่ของ
    กรรมการผู้จัดการใหญ่ และ/หรือ ฝ่ายบริหาร

-   การประชุมคณะกรรมการและคณะกรรมการชุดย่อยเป็นไปอย่างมีประสิทธิผล

-   ประธานทำหน้าที่อย่างมีประสิทธิภาพและสนับสนุนให้กรรมการมีส่วนร่วมในการประชุม

-   คณะกรรมการจัดให้มีประเมินผลงานของกรรมการผู้จัดการใหญ่อย่างสม่ำเสมอ
    และกำหนดค่าตอบแทนของฝ่ายบริหารอย่างเหมาะสม

-   คณะกรรมการได้จัดให้มีแผนสืบทอดตำแหน่งสำหรับผู้บริหาร

-   คณะกรรมการมีความรู้เกี่ยวกับคู่แข่งในอุตสาหกรรมและมีบทบาทที่สำคัญเรื่องความรับผิดชอบต่อสังคม

ทั้งนี้ คณะกรรมการเห็นว่า ควรกำหนดแผนงานเพื่อปรับปรุงให้แผนการพัฒนากรรมการ
และการพัฒนาและสืบทอดงานผู้บริหาร
รวมทั้งการกำหนดค่าตอบแทนมีความครอบคลุมและสมบูรณ์มากขึ้น

แบบการประเมินรายบุคคล

แบบประเมินคณะกรรมการรายบุคคล ประกอบด้วย 7 หัวข้อ ได้แก่ ความคิดเชิงกลยุทธ์
การกำกับดูแลกิจการ ความรู้ความสามารถในธุรกิจ ความเป็นอิสระ
การเตรียมความพร้อมในฐานะกรรมการ และความสามารถส่วนบุคคล
และการตระหนักเกี่ยวกับผู้ที่มีส่วนได้เสียและหน้าที่ที่มีต่อบุคคล
ซึ่งผลการประเมินรายบุคคลพบว่าคะแนนส่วนใหญ่สูงกว่าร้อยละ 90 จึงสรุปผลการประเมินได้ว่า
กรรมการมีคุณสมบัติและได้ปฏิบัติภาระหน้าที่และความรับผิดชอบอย่างดีเยี่ยมและเหมาะสมตามแนวทางการปฏิบัติที่ดีของกรรมการ

การประเมินผลคณะกรรมการตรวจสอบ

นอกจากการประเมินตนเองของคณะกรรมการแล้ว
คณะกรรมการตรวจสอบได้กำหนดให้มีการประเมินผลคณะกรรมการตรวจสอบด้วยตนเองเป็นประจำทุกปี
ซึ่งผลการประเมินในปี 2553 พบว่า องค์ประกอบ คุณสมบัติ
และหน้าที่ความรับผิดชอบของคณะกรรมการตรวจสอบยังคงสอดคล้องกับกฎบัตรคณะกรรมการตรวจสอบ
พ.ศ. 2553 แนวทางของ ตลท. และแนวปฏิบัติที่ดีของสากล

ฉ. การประเมินผลงานกรรมการผู้จัดการใหญ่และผู้บริหาร

คณะกรรมการซึ่งประกอบด้วยกรรมการที่ไม่เป็นผู้บริหารทั้งหมดเป็นผู้ประเมินผลการปฏิบัติงานประจำปีของกรรมการผู้จัดการใหญ่
ซึ่งเป็นการประเมินโดยเปรียบเทียบกับความสำเร็จของเป้าหมายในระดับบริษัท
และความสามารถในระดับบุคคล โดยมีปัจจัยในการพิจารณาประกอบด้วย

-   ตัววัดเชิงคุณภาพได้แก่ ความเป็นผู้นำ ความสัมพันธ์กับคณะกรรมการ
    การบริหารความเสี่ยงและการควบคุมภายใน การบริหารทรัพยากรมนุษย์
    การกำกับดูแลกิจการที่ดีและจรรยาบรรณทางธุรกิจ

-   ความสำเร็จขององค์กรพิจารณาจากดัชนีวัดความสำเร็จขององค์กร

-   ความสามารถในการพัฒนาธุรกิจให้ดีขึ้น

คณะกรรมการสรรหาและพิจารณาค่าตอบแทน
เป็นผู้ให้ความเห็นชอบผลประเมินการปฏิบัติงานของผู้บริหารระดับรองกรรมการผู้จัดการใหญ่และผู้ช่วยกรรมการผู้จัดการใหญ่
โดยพิจารณาจากความสำเร็จเทียบกับเป้าหมายการปฏิบัติงานประจำปีของผู้บริหารแต่ละคน

ช. ค่าตอบแทนกรรมการและผู้บริหาร

เอ็กโกกำหนดค่าตอบแทนกรรมการในอัตราที่เหมาะสมและสามารถเทียบเคียงได้กับบริษัทชั้นนำในอุตสาหกรรมเดียวกัน
โดยกำหนดองค์ประกอบเป็น 3 ส่วนคือ ค่าตอบแทนประจำ ค่าเบี้ยประชุม
และโบนัสซึ่งเป็นค่าตอบแทนพิเศษที่จ่ายให้กับกรรมการปีละครั้งตามมูลค่าที่สร้างให้กับผู้ถือหุ้น
โดยคณะกรรมการสรรหาและพิจารณาค่าตอบแทน
ทำหน้าที่พิจารณากำหนดค่าตอบแทนกรรมการในเบื้องต้น
เพื่อนำเสนอคณะกรรมการพิจารณาก่อนนำเสนอที่ประชุมผู้ถือหุ้นอนุมัติเป็นประจำทุกปี
โดยบริษัทมีนโยบายเปิดเผยค่าตอบแทนของคณะกรรมการเป็นรายบุคคลเพื่อความโปร่งใส ทั้งนี้
กรรมการซึ่งได้รับแต่งตั้งให้ดำรงตำแหน่งในคณะกรรมการชุดย่อยจะได้รับค่าตอบแทนจากการเป็นกรรมการชุดย่อยด้วยเพื่อให้เหมาะสมกับหน้าที่และความรับผิดชอบที่เพิ่มขึ้น
สำหรับผู้บริหารที่ทำหน้าที่ในคณะกรรมการ คณะกรรมการชุดย่อย ไม่ได้รับค่าตอบแทน

คณะกรรมการซึ่งประกอบด้วยกรรมการที่ไม่เป็นผู้บริหารทั้งหมดเป็นผู้กำหนดค่าตอบแทนกรรมการผู้จัดการใหญ่
โดยพิจารณาจากค่าตอบแทนของผู้บริหารในอุตสาหกรรมเดียวกัน
รวมทั้งการประเมินผลการปฏิบัติงานประจำปี และให้ความเห็นชอบโครงสร้างค่าตอบแทนของบริษัท
โดยเอ็กโกได้สำรวจค่าตอบแทนผู้บริหารเป็นระยะ
เพื่อให้สามารถแข่งขันได้กับตลาดและเพียงพอที่จะรักษาและจูงใจผู้บริหารที่มีคุณภาพ

ทั้งนี้ รายละเอียดค่าตอบแทนของกรรมการและผู้บริหาร ได้เปิดเผยไว้ในหัวข้อ
ค่าตอบแทนกรรมการและผู้บริหาร ภายใต้หัวข้อโครงสร้างการถือหุ้นและการจัดการ

ซ. การพัฒนากรรมการและผู้บริหาร

คณะกรรมการให้ความสำคัญต่อการพัฒนากรรมการและผู้บริหาร โดยในปี 2553
คณะกรรมการให้ความเห็นชอบการดำเนินการเพื่อส่งเสริมการพัฒนากรรมการและผู้บริหาร
ให้มีประสิทธิภาพและประสิทธิผล ดังนี้

การพัฒนากรรมการ

คณะกรรมการมีนโยบายที่จะพัฒนาความรู้ความสามารถอย่างต่อเนื่อง ดังนี้

กรรมการเข้าใหม่: คณะกรรมการกำหนดให้มีการปฐมนิเทศกรรมการเข้าใหม่
และปรับปรุงคู่มือกรรมการให้ทันสมัย
เพื่อให้กรรมการมีความรู้ความเข้าใจในธุรกิจของบริษัทและกฎระเบียบที่เกี่ยวข้อง
และได้พบปะกับผู้บริหารเพื่อให้กรรมการสามารถสอบถามข้อมูลเชิงลึกเกี่ยวกับการทำธุรกิจของบริษัท
รวมทั้งสนับสนุนให้กรรมการใหม่ได้เข้ารับการอบรมหลักสูตรกรรมการของสมาคมส่งเสริมสถาบันกรรมการบริษัทไทย
(“IOD”)

กรรมการปัจจุบัน: คณะกรรมการส่งเสริมให้กรรมการปัจจุบันได้รับการพัฒนาอย่างต่อเนื่อง
โดยสนับสนุนให้กรรมการเข้ารับการอบรมในหลักสูตรที่เกี่ยวข้องของ IOD
รวมทั้งจัดอบรมหลักสูตรภายในสำหรับกรรมการ โดยในปี 2553 ได้มีการจัดบรรยายเรื่อง
แผนงานที่สำคัญในปัจจุบันและในอนาคต พร้อมทั้งการนำกรรมการเยี่ยมชมกิจการที่โรงไฟฟ้าระยอง
โรงไฟฟ้าขนอม โรงไฟฟ้าบีแอลซีพี โรงไฟฟ้าโรงไฟฟ้าน้ำเทิน 2
ในสาธารณรัฐประชาธิปไตยประชาชนลาว และโรงไฟฟ้าพลังงานทดแทนในต่างประเทศ
เพื่อเพิ่มพูนความรู้ความเข้าใจเกี่ยวกับกิจการพลังงานและแนวโน้มที่สำคัญในอนาคต

ทั้งนี้ กรรมการของบริษัท
เป็นผู้ที่มีความรอบรู้ในธุรกิจของบริษัทและการปฏิบัติหน้าที่ในฐานะกรรมการ
โดยมีกรรมการที่ผ่านการอบรมหลักสูตรจาก IOD และหน่วยงานภายนอก รวมทั้งการอบรมภายใน
นับถึงสิ้นเดือนกุมภาพันธ์ 2554 ดังรายละเอียดในตาราง 2

แผนพัฒนาและสืบทอดงานผู้บริหาร

คณะกรรมการดูแลให้มีโครงการพัฒนาผู้บริหาร โดยพัฒนาความรู้และทักษะให้เหมาะสมกับหน้าที่
และให้มีการมอบหมายงานที่เหมาะสมและท้าทาย

คณะกรรมการกำหนดนโยบายและหลักเกณฑ์ในการคัดเลือกกรรมการผู้จัดการใหญ่
และนโยบายในการสืบทอดตำแหน่งในกรณีที่มีเหตุการณ์ฉุกเฉินหรือการเกษียณอายุของกรรมการผู้จัดการใหญ่
โดยมีกระบวนการสรรหาที่ชัดเจนและโปร่งใส และพิจารณาจากความรู้ ประสบการณ์ ความสามารถ
จริยธรรมและความเป็นผู้นำ และมอบหมายให้คณะกรรมการสรรหาและพิจารณาค่าตอบแทน
เป็นผู้เสนอชื่อผู้มีคุณสมบัติเหมาะสมสำหรับการแต่งตั้งเป็นกรรมการผู้จัดการใหญ่

กรรมการผู้จัดการใหญ่ ได้รับมอบอำนาจให้เป็นผู้สรรหาบุคคลที่มีความรู้
ความสามารถและประสบการณ์เป็นผู้บริหารของบริษัท
ตามคุณสมบัติที่คณะกรรมการสรรหาและพิจารณาค่าตอบแทนเป็นผู้สอบทาน
โดยการแต่งตั้งผู้บริหารเป็นไปตามที่กำหนดไว้ในระเบียบบริษัทว่าด้วย
ข้อบังคับเกี่ยวกับการบริหารงานบุคคล พ.ศ. 2553 และมติคณะกรรมการ ดังนี้

-   คณะกรรมการสรรหาและพิจารณาค่าตอบแทนเป็นผู้อนุมัติการแต่งตั้งรองกรรมการผู้จัดการใหญ่
    ผู้ช่วยกรรมการผู้จัดการใหญ่
    รวมทั้งผู้บริหารของบริษัทย่อย/บริษัทร่วมทุนที่บริษัทมีอำนาจแต่งตั้งซึ่งมีระดับเทียบเท่าผู้ช่วยกรรมการผู้จัดการใหญ่ของเอ็กโกขึ้นไป

-   กรรมการผู้จัดการใหญ่เป็นผู้อนุมัติการแต่งตั้งพนักงานในระดับผู้จัดการฝ่ายและผู้จัดการส่วน

-   คณะกรรมการเป็นผู้แต่งตั้งเลขานุการบริษัท และการแต่งตั้งผู้จัดการฝ่ายตรวจสอบภายใน
    จะต้องได้รับความเห็นชอบจากคณะกรรมการตรวจสอบก่อน

ในการนี้
คณะกรรมการสรรหาและพิจารณาค่าตอบแทนได้มอบหมายให้ฝ่ายบริหารจัดทำแผนสืบทอดงานตำแหน่งงานในระดับรองกรรมการผู้จัดการใหญ่และผู้ช่วยกรรมการผู้จัดการใหญ่รวมทั้งหมด
17 ตำแหน่งและให้จัดทำแผนพัฒนาผู้บริหารควบคู่กันไปด้วยเพื่อให้แน่ใจว่า
มีบุคคลที่สามารถสืบทอดงานได้อย่างเหมาะสม ภายใต้คุณสมบัติที่องค์กรต้องการภายใต้คำขวัญ
“D-R-I-V-E” เพื่อสร้างสรรค์องค์กรที่ประสบความสำเร็จ ได้แก่

  ----------------- ----------------------------------------------------------------------------------------------------------------------------------------------
  Dynamic           เปี่ยมด้วยพลังและพร้อมที่จะตอบสนองต่อการเปลี่ยนแปลงและสร้างสรรค์กลุ่ม เอ็กโกให้พัฒนาก้าวหน้าอย่างต่อเนื่อง

  Relationship      ประสานงานและให้ความร่วมมือกับพนักงานในกลุ่มเอ็กโกและผู้มีส่วนได้เสียโดยธำรงไว้ซึ่งจริยธรรมและสิ่งแวดล้อมที่สะอาดรวมทั้งความเป็นหนึ่งเดียวกันเพื่อผนึกพลังร่วมเพื่อก้าวไปสู่ความสำเร็จ

  Initiatives       กล้าที่จะคิดนอกกรอบและเปลี่ยนแปลงวิธีการทำงานเพื่อให้การทำงานมีประสิทธิภาพยิ่งขึ้น

  Vision Focus      มุ่งมั่นทำงานเพื่อให้บรรลุเป้าหมายตามวิสัยทัศน์ของเอ็กโก โดยการตัดสินใจ วางแผนงานและการสื่อสารเพื่อให้บรรลุกลยุทธ์และเป้าหมาย

  Excellence        นำวิธีปฏิบัติอันเป็นเลิศรวมทั้งความเชี่ยวชาญในแต่ละสาขามาใช้ โดยคำนึงถึงต้นทุนและประโยชน์ที่จะได้รับเพื่อให้สามารถส่งมอบงานที่สร้างความพึงพอใจให้กับลูกค้าและผู้มีส่วนได้เสีย
  ----------------- ----------------------------------------------------------------------------------------------------------------------------------------------

การจัดทำแผนพัฒนาดังกล่าวได้ให้ความสำคัญกับการพัฒนาขีดความสามารถและศักยภาพของผู้บริหารและพนักงานอย่างต่อเนื่อง
ทั้งในด้านความสามารถหลักขององค์กร (Core Competency)
ความสามารถในเชิงบริหารและการเป็นผู้นำ (Managerial / Leadership Competency)
และความสามารถในการปฏิบัติงาน (Functional Competency)
โดยจำนวนผู้เข้ารับการอบรมในหลักสูตรที่สำคัญในปี 2553 มี ดังนี้

  ------------------------------------------------------------------------------------
  หลักสูตร                                                   จำนวนคน
  -------------------------------------------------------- ---------------------------
  Executive Leadership Program (ELP-NIDA Wharton)          2

  Director Certification Program                           3

  ผู้บริหารระดับสูงวิทยาลัยตลาดทุน                                 2

  การบริหารเศรษฐกิจสาธารณะสำหรับนักบริหารระดับสูงสถาบันพระปกเกล้า   1
  ------------------------------------------------------------------------------------

ตาราง 1 การเข้าร่วมประชุมของกรรมการ

+----+-----------------+------+------+----------+-------+----------+
| ลำ | ร               | ก    |      |          |       |          |
| ดับ | ายชื่อกรรมการบริษัท | ารเข |      |          |       |          |
|    |                 | ้าร่วม |      |          |       |          |
|    |                 | ประช |      |          |       |          |
|    |                 | ุมในปี |      |          |       |          |
|    |                 | 2553 |      |          |       |          |
|    |                 | (    |      |          |       |          |
|    |                 | ครั้ง) |      |          |       |          |
+====+=================+======+======+==========+=======+==========+
|    |                 | คณะ  | ค    | คณะกรร   | คณ    | คณะก     |
|    |                 | กรรม | ณะกร | มการลงทุน | ะกรรม | รรมการกำ |
|    |                 | การร | รมกา |          | การสร | กับดูแลกิจก |
|    |                 | วม 8 | รตรว | รวม 12   | รหาแล | ารและควา |
|    |                 |  ครั้ง | จสอบ | ครั้ง      | ะพิจาร | มรับผิด ชอ |
|    |                 |      |      |          | ณาค่าต | บต่อสังคม  |
|    |                 |      | รวม  |          | อบแทน |          |
|    |                 |      | 13   |          |       | ร        |
|    |                 |      | ครั้ง  |          | รวม   | วม 1 ครั้ง |
|    |                 |      |      |          | 11    |          |
|    |                 |      |      |          | ครั้ง   |          |
+----+-----------------+------+------+----------+-------+----------+
| 1. | นายพรชัย รุจิประภา | 8/8  |      | 12/12    |       |          |
|    |                 |      |      |          |       |          |
|    | ประธานกรรมการ   |      |      |          |       |          |
+----+-----------------+------+------+----------+-------+----------+
| 2. | นายอัศวิน คงสิริ    | 7/8  |      |          | 10/11 | 1/1      |
|    |                 |      |      |          |       |          |
|    | ร               |      |      |          |       |          |
|    | องประธานกรรมการ |      |      |          |       |          |
|    |                 |      |      |          |       |          |
|    | กรรมการอิสระ     |      |      |          |       |          |
+----+-----------------+------+------+----------+-------+----------+
| 3. | นายชัยพัฒน์ สหัสกุล  | 8/8  | 1    |          |       |          |
|    |                 |      | 3/13 |          |       |          |
|    | กรรมการอิสระ     |      |      |          |       |          |
+----+-----------------+------+------+----------+-------+----------+
| 4. | นายธนพิชญ์ มูลพฤกษ์ | 8/8  | 1    |          |       |          |
|    |                 |      | 3/13 |          |       |          |
|    | กรรมการอิสระ     |      |      |          |       |          |
+----+-----------------+------+------+----------+-------+----------+
| 5. | นายสมโภชน์       | 8/8  | 1    |          |       |          |
|    | กาญจนาภรณ์       |      | 3/13 |          |       |          |
|    |                 |      |      |          |       |          |
|    | กรรมการอิสระ     |      |      |          |       |          |
+----+-----------------+------+------+----------+-------+----------+
| 6. | พลตำรวจโทพิจาร   | 5/6  | 7/8  |          | 5/6   | 1/1      |
|    | จิตติรัตน์          |      |      |          |       |          |
|    |                 |      |      |          |       |          |
|    | กรรมการอิสระ     |      |      |          |       |          |
+----+-----------------+------+------+----------+-------+----------+
| 7. | นายไพบูลย์        | 8/8  |      |          | 11/11 | 1/1      |
|    | ศิริภาณุเสถียร      |      |      |          |       |          |
|    |                 |      |      |          |       |          |
|    | กรรมการอิสระ     |      |      |          |       |          |
+----+-----------------+------+------+----------+-------+----------+
| 8. | นายสมบูรณ์        | 7/8  |      | 12/12    | 5/5   | 1/1      |
|    | อารยะสกุล        |      |      |          |       |          |
|    |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 9. | นายวิสุทธิ์ ศรีสุพรรณ | 6/8  |      |          |       |          |
|    |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 1  | นายอภิชาต        | 8/8  |      |          |       |          |
| 0. | ดิลกโศภณ¹        |      |      |          |       |          |
|    |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 1  | นายสหัส          | 5/5  |      |          | 5/6   |          |
| 1. | ประทักษ์นุกูล²      |      |      |          |       |          |
|    |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 1  | นายปีเตอร์ อัลเบิร์ต | 8/8  |      |          |       |          |
| 2. | ลิตเติ้ลวู้ด         |      |      |          |       |          |
|    |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 1  | นายฮิเดกิ โทมิกุ    | 8/8  |      | 11/12    |       |          |
| 3. |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 1  | นายชินจิ ซึจิยะ     | 7/8  |      |          |       |          |
| 4. |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 1  | นายมาร์ค จ๊อบบลิ่ง  | 7/8  |      | 9/12     | 11/11 |          |
| 5. |                 |      |      |          |       |          |
|    | กรรมการ         |      |      |          |       |          |
+----+-----------------+------+------+----------+-------+----------+
| 1  | นายวินิจ แตงน้อย   | 8/8  |      | 12/12    |       | 1/1      |
| 6. |                 |      |      |          |       |          |
|    | ก               |      |      |          |       |          |
|    | รรมการผู้จัดการใหญ่ |      |      |          |       |          |
+----+-----------------+------+------+----------+-------+----------+

  -------------------------- --------------------------------------------
  ¹ครบวาระการดำรงตำแหน่ง      ในการประชุมสามัญผู้ถือหุ้น ครั้งที่ 1/2553 เมื่อวันที่ 22
                             เมษายน 2553

  ²ดำรงตำแหน่งกรรมการ         ในการประชุมสามัญผู้ถือหุ้น ครั้งที่ 1/2553 เมื่อวันที่ 22
                             เมษายน 2553
  -------------------------- --------------------------------------------

  --------- ---------------------------------------------------------------
  หมายเหตุ   คณะกรรมการตรวจสอบ จำนวน 3 คน คือลำดับที่ 3,4,5

            คณะกรรมการลงทุน จำนวน 5 คน คือลำดับที่ 1,8,13,15,16

            คณะกรรมการสรรหาและพิจารณาค่าตอบแทน จำนวน 6 คน คือลำดับที่
            2,6,7,8,11,15

            คณะกรรมการกำกับดูแลและความรับผิดชอบต่อสังคม จำนวน 5 คน คือลำดับที่
            2,6,7,8,16
  --------- ---------------------------------------------------------------

[TABLE]

โครงสร้างองค์กรของบริษัท ผลิตไฟฟ้าขนอม จำกัด ณ วันที่ 31 ธันวาคม 2553

โครงสร้างองค์กรของบริษัท เอ็กโก โคเจนเนอเรชั่น จำกัด ณ วันที่ 31 ธันวาคม 2553